രഞ്ജി ട്രോഫി ക്രിക്കറ്റിൽ ജമ്മു കശ്മീരിനെതിരെ കേരളത്തിന്റെ സഞ്ജു വി സാംസണ് സെഞ്ചുറി . അപരാജിയ സെഞ്ചുറിയുമായി ക്രീസിൽ നിൽകുന്ന സഞ്ചുവിന്റെ ഇന്നിംഗ്സിന്റെ കരുത്തിൽ ആദ്യ ദിനം കേരളം ഏഴു വിക്കറ്റ് നഷ്ടത്തിൽ 263 റൺസെടുത്തു . ആറ് റൺസെടുത്ത മനുകൃഷ്ണനാണ് 129 റൺസുമായി ക്രീസിലുള്ള സഞ്ജുവിന് കൂട്ട് . ടോസ് നഷ്ടപ്പെട്ട് ക്രീസിലിറങ്ങിയ കേരളത്തിന് തുടക്കത്തിലെ തിരിച്ചടിയേറ്റു . നാലു റൺസെടുത്ത് തക്കറും ഒരു റണ്ണെടുത്ത രോഹൻ പ്രേമും പുറത്താകുമ്പോൾ കേരളത്തിന്റെ സ്കോർ ബോർഡിൽ ഒമ്പത് റൺസെ ഉണ്ടായിരുന്നുള്ളു . മൂന്നാം വിക്കറ്റിൽ ജലജ് സക്സേനയ്ക്കൊപ്പം ഒത്തു ചേർന്ന സഞ്ജു കേരളത്തെ 100 കടത്തി . 69 റൺസെടുത്ത ജലജ് സക്സേന പുറത്തായശേഷം കേരളം വീണ്ടും തകർച്ചയിലായി . സച്ചിൻ ബേബി ( 0 ) , റോബർട്ട് ഫെർണാണ്ടസ് ( 3 ) എന്നിവർ കൂടി പെട്ടെന്ന് മടങ്ങിയെങ്കിലും ഇക്ബാൽ അബ്ദുള്ള ( 14 ) , മോനിഷ് ( 14 ) എന്നിവരെ കൂട്ടുപിടിച്ച് പോരാട്ടം തുടർന്ന സഞ്ജു കേരളത്തെ 250 കടത്തി . പിരിയാത്ത എട്ടാം വിക്കറ്റിൽ സഞ്ജുവും മനു കൃഷ്ണനും ചേർന്ന് 20 റൺസെടുത്തിട്ടുണ്ട് . കശ്മീരിനായി സമിയുള്ള ബേഗ് നാലു വിക്കറ്റ് വീഴ്ത്തിയപ്പോൾ രാം ദയാൽ രണ്ടു വിക്കറ്റെടുത്തു .


എ എഫ് സി ഏഷ്യൻ കപ്പിൽ ഗോൾവർഷത്തോടെ ഇന്ത്യക്ക് ജയത്തുടക്കം . ആദ്യ മത്സരത്തിൽ തായ്ലൻഡിനെ ഇന്ത്യ 4 - 1ന് തറപറ്റിച്ചു . സുനിൽ ഛേത്രി ഇരട്ട ഗോളും അനിരുദ്ധ് ഥാപ്പയും ജെജെ ലാൽപെഖുലയും ഓരോ ഗോളും നേടി . തേരാസിലിൻറെ വകയായിരുന്നു തായ്ലൻഡിൻറെ ഏക മറുപടി . തകർപ്പൻ അസിസ്റ്റുമായി മലയാളി താരം ആഷിഖ് കരുണിയനും മത്സരത്തിൽ താരമായി . അനസ് എടത്തൊടികയെയും ആഷിഖ് കുരുണിയനെയും ആദ്യ ഇലവനിൽ ഉൾപ്പെടുത്തിയാണ് ഇന്ത്യയിറങ്ങിയത് . ചാമ്പ്യൻഷിപ്പിൽ 55 വർഷങ്ങൾക്ക് ശേഷമാണ് ഇന്ത്യ വിജയിക്കുന്നത് . 1964ലായിരുന്നു ഇതിന് മുൻപ് ഇന്ത്യയുടെ ജയം . ഏഷ്യൻ കപ്പ് ചരിത്രത്തിൽ ഇന്ത്യയുടെ ഏറ്റവും മികച്ച വിജയമാണിത് . ഇരുപത്തിയേഴാം മിനുറ്റിൽ പെനാൽറ്റി ഗോളാക്കി സുനിൽ ഛേത്രി ഇന്ത്യയെ മുന്നിലെത്തിച്ചു . ബോക്സിനുള്ളിൽ തായ്ലൻറ് താരത്തിൻറെ കയ്യിൽ പന്ത് തട്ടിയതിന് ലഭിച്ച പെനാൽറ്റി ഇന്ത്യൻ ഹീറോ അനായാസം വലയിലെത്തിക്കുകയായിരുന്നു . എന്നാൽ ഇന്ത്യൻ ആഘോഷത്തിന് ഇടവേള നൽകി 33 - ാം മിനുറ്റിൽ തായ്ലൻറ് തിരിച്ചടിച്ചു . ഭുൻമതൻറെ ഫ്രീകിക്ക് ഇന്ത്യൻ ഗോളിൽബാറിൽ ചരിച്ചിറക്കി തേരാസിൽ ഞെട്ടിച്ചു . ഇതോടെ ആദ്യ പകുതിക്ക് സമനില വിസിൽ . രണ്ടാം പകുതിയും ആവേശമായിരുന്നു . മൈതാനത്ത് 46 - ാം മിനുറ്റിൽ സുനിൽ ഛേത്രിയുടെ കാലുകൾ വീണ്ടും ഗോളെഴുതി . വലതുവിങിലെ മുന്നേറ്റത്തിനൊടുവിൽ ഉദാന്ദ സിംഗിൻറെ സുന്ദരൻ ക്രോസ് . മലയാളി താരം ആശീഖ് കുരുണിയൻറെ ചെറു തലോടലോടെ പന്ത് ഛേത്രിയിലേക്ക് . കുതിച്ചെത്തിയ ഛേത്രിയുടെ ഫസ്റ്റ് ടച്ച് ഗോളിയുടെ കൈകളെ തളച്ച് ലക്ഷ്യത്തിലേക്ക് ഇടിച്ചുകയറി . ഇതോടെ ഇന്ത്യ വീണ്ടും മത്സരത്തിൽ മുന്നിൽ . അറുപത്തിയെട്ടാം മിനുറ്റിൽ ഇന്ത്യൻ തായ്ലൻഡിന് മൂന്നാം അടി കൊടുത്തു . തായ്ലൻഡ് പ്രതിരോധത്തിലെ പിഴവുകൾ മുതലെടുത്ത് ഉദാന്ത സിംഗ് - അനിരുദ്ധ് ഥാപ്പ സഖ്യം ലക്ഷ്യംകാണുകയായിരുന്നു . ഉദാന്തയുടെ പാസിൽ നിന്ന് ഥാപ്പ പന്ത് ചിപ്പ് ചെയ്ത് വലയിലിട്ടു . മൈതാന മധ്യത്തുനിന്ന് ഛേത്രിയായിരുന്നു ഈ നീക്കത്തിനും ചുക്കാൻ പിടിച്ചത് . 78 - ാം മിനുറ്റിൽ അഷിഖിന് പകരം ജെജെയെ ഇന്ത്യ കളത്തിലിറക്കി .


തമിഴകത്തിൻറെ മക്കൾ സെൽവൻ വിജയ് സേതുപതി മലയാള വെള്ളിത്തിരയിലേക്ക് . സൂപ്പർ താരം ജയറാമിനൊപ്പമാണ് സേതുപതി മലയാള ചലച്ചിത്ര ലോകത്തിൻറെ ഭാഗമാകുന്നത് . മാർക്കോണി മത്തായി എന്ന് പേരിട്ട ചിത്രം സനിൽ കളത്തിലാണ് അണിയിച്ചൊരുക്കുന്നത് . സിനിമയുടെ പേര് വിവരങ്ങൾ ജയറാം തന്നെയാണ് ഫേസ്ബുക്കിലൂടെ പങ്കുവച്ചത് . സത്യം മൂവീസിന്റെ ബാനറിൽ പ്രേംചന്ദ്രൻ എം . ജിയാണ് ചിത്രം നിർമ്മിക്കുന്നത് . അടുത്ത മാസം ചിത്രീകരണം ആരംഭിക്കുന്ന ചിത്രം ജയറാമിന് വലിയ പ്രതീക്ഷയാണ് നൽകുന്നത് . സത്യം ഓഡിയോസ് സത്യം മൂവീസ് എന്ന ബാനറിലൂടെ നിർമ്മാണ രംഗത്ത് ചുവടുവയ്ക്കുകയാണ് . ചിത്രത്തിൻറെ കൂടുതൽ വിവരങ്ങൾ വരും ദിവസങ്ങളിൽ പുറത്തുവരും .


ചൊവ്വയിൽ ജീവൻ തേടിയുള്ള മനുഷ്യൻറെ അന്വേഷണത്തെ ബാധിക്കുന്ന പുതിയ കണ്ടെത്തൽ . ചൊവ്വയുടെ പ്രതലത്തിലെ മണ്ണ് വിഷാശം അടങ്ങിയ മിശ്രിതമാണ് എന്നാണ് റിപ്പോർട്ട് . ഇത് ചൊവ്വയിൽ ഇറങ്ങാനുള്ള മനുഷ്യ നീക്കങ്ങളെ പോലും ബാധിച്ചേക്കുമെന്നാണ് റിപ്പോർട്ട് . യുകെയിലെ യൂണിവേഴ്സിറ്റി ഓഫ് ഇഡൻബർഗ്ഗിലെ ഗവേഷകരാണ് ഈ കണ്ടെത്തലിന് പിന്നിൽ . ഈ കണ്ടെത്തൽ സ്പൈസ് ക്രാഫ്റ്റുകളിലും മറ്റുമായി ചൊവ്വയിൽ എത്തുന്ന ബാക്ടീരികളെയും മറ്റും നിരീക്ഷിച്ചാണ് രൂപപ്പെടുത്തിയത് എന്നാണ് പഠന സംഘത്തെ നയിച്ച ജെന്നിഫർ വെഡ്സ്വർത്ത് പറയുന്നു . ആയേൺ ഓക്സൈഡ് , ഹൈഡ്രജൻ പെറോക്സൈഡ് എന്നിവയുടെ കോംപോണ്ടാണ് പ്രധാനമായും ചൊവ്വ പ്രതലത്തിൽ കണ്ടെത്തിയത് . എന്നാൽ പഠനത്തിൽ പെർക്ലോറൈറ്റ്സിൻറെ സാന്നിധ്യം കണ്ടെത്തിയതാണ് ചൊവ്വ പ്രതലം ജീവിതത്തിന് ഭീഷണിയാകുക എന്നാണ് പഠനം പറയുന്നത് . പെർക്ലോറൈറ്റ്സ് മേൽപ്പറഞ്ഞ രണ്ട് രാസവസ്തുക്കളുമായി ചേരുമ്പോഴാണ് ചൊവ്വ പ്രതലം വിഷമയമാകുന്നത് എന്നാണ് പഠനം പറയുന്നത് . അൾട്ര വയലറ്റ് രശ്മികളുടെ സാന്നിധ്യത്തിലാണ് ഇത് സംഭവിക്കുന്നത് . ഭാവിയിലെ ചൊവ്വ ദൌത്യങ്ങളിൽ ഇതുകൂടി പരിഗണിക്കണം എന്നാണ് ഗവേഷകർ പറയുന്നത് .


ഇന്ത്യൻ ബാഡ്മിൻറൺ താരം കെ . ശ്രീകാന്തിന് ആന്ധ്ര സർക്കാർ ഡെപ്യൂട്ടി കളക്ടർ പദവി നൽകി . ആന്ധ്രയുടെ തലസ്ഥാനമായി ഉയർന്നുവരുന്ന അമരാവതിയിൽ വച്ച് ശ്രീകാന്തിന് മുഖ്യമന്ത്രി ചന്ദ്രബാബു നായിഡു നിയമന ഉത്തരവ് കൈമാറി . ശ്രീകാന്തിന് നേരത്തെ രാജ്യം പത്മശ്രീ നൽകി ആദരിച്ചിരുന്നു . കഴിഞ്ഞ ജൂണിൽ ഇന്തോനേഷ്യൻ സൂപ്പർ സീരീസ് കിരീടം നേടിയപ്പോഴാണ് ശ്രീകാന്തിന് ജോലി നൽകുമെന്ന് ആന്ധ്ര സർക്കാർ പ്രഖ്യാപിച്ചത് . ഒപ്പം രണ്ട് കോടി രൂപയുടെ പ്രത്യേക പാരിതോഷികം നൽകുമെന്നും ചന്ദ്രബാബു നായിഡു അറിയിച്ചിരുന്നു . ആന്ധ്രയിലെ ഗുണ്ടൂർ ജില്ല സ്വദേശിയാണ് ശ്രീകാന്ത് . കഴിഞ്ഞ സീസണിൽ അദ്ദേഹം നാല് സൂപ്പർ സീരിസ് കിരീടങ്ങൾ നേടിയിരുന്നു . കഴിഞ്ഞ വർഷം ജൂലൈ 29 ന് ആന്ധ്ര സർക്കാർ ബാഡ്മിൻറൺ താരം പി . വി . സിന്ധുവിന് സർക്കാരിൽ ഗ്രൂപ്പ് - വൺ ഓഫീസർ തസ്തികയിൽ നിയമനം നൽകിയിരുന്നു . ശ്രീകാന്തിന് നിയമന ഉത്തരവ് കൈമാറിയ ചടങ്ങിൽ ഇന്ത്യൻ ബാഡ്മിൻറൺ ഇതിഹാസം പുല്ലേല ഗോപിചന്ദും സന്നിഹിതനായിരുന്നു . ഇരുപത്തി നാല് വയസ്സുളള ശ്രീകാന്ത് 2017ലെ ഫ്രഞ്ച് ഓപ്പൺ സൂപ്പർ സീരിസ് പുരുഷ സിംഗിൾസ് വിജയിയാണ് . ഈ നേട്ടം കരസ്ഥമാക്കുന്ന ആദ്യ ഇന്ത്യക്കാരനാണ് .


മോഹൻലാൽ നായകനാകുന്ന ഒടിയനായുള്ള കാത്തിരിപ്പിലാണ് ആരാധകർ . അതിനിടിയിലിതാ മോഹൻലാൽ ആരാധകർക്ക് സന്തോഷമാകുന്ന മറ്റൊരു വാർത്ത കൂടി . മഹാഭാരതവും ഉടൻ ഷൂട്ടിംഗ് തുടങ്ങുമെന്നാണ് റിപ്പോർട്ട് . സംവിധായകൻ ശ്രീകുമാർ മേനോന്റെ ഫേസ്ബുക്ക് പോസ്റ്റാണ് അത്തരം സൂചന നൽകുന്നത് . എ ടി വാസുദേവൻ നായർക്കൊപ്പമുള്ള ഫോട്ടോയോടൊപ്പമാണ് പോസ്റ്റ് . നാം ഒരുമിച്ച് കണ്ട സ്വപ്നം യാഥാർത്ഥ്യമാകുന്നതിന് അതിന്റെ ഒരു ഘട്ടം കൂടി പിന്നിട്ടു - ശ്രീകുമാർ മേനോൻ പറയുന്നു . രണ്ട് ഭാഗങ്ങളിലായി ആയിരം കോടി ബഡ്ജറ്റിലാണ് ചിത്രം ഒരുങ്ങുന്നത് . എം ടി വാസുദേവൻ നായരുടെ രണ്ടാമൂഴം എന്ന നോവലിന്റെ അടിസ്ഥാനമാക്കിയാണ് ചിത്രം ഒരുക്കുന്നത് . അതേസമയം ഒടിയൻ പ്രദർശനത്തിന് ഒരുങ്ങിക്കഴിഞ്ഞു . ഹരികൃഷ്ണൻ ആണ് ചിത്രത്തിന്റെ തിരക്കഥ എഴുതുന്നത് . രാവുണ്ണി എന്ന വില്ലൻ കഥാപാത്രമായി പ്രകാശ് രാജ് എത്തുന്നു . ചിത്രത്തിനായി മോഹൻലാൽ ഭാരം കുറച്ചത് വൻ വാർത്തയായിരുന്നു . ഒടിയന്റെ ചെറുപ്പം മുതൽ 60 വയസ് വരെയുള്ള കഥാപാത്രത്തെ മോഹൻലാൽ തന്നെയാണ് അവതരിപ്പിക്കുന്നത് .


കഴിഞ്ഞ വർഷം നവംബർ 8 ന് പ്രഖ്യാപിച്ച നോട്ട് നിരോധനത്തിനു ശേഷമുണ്ടായ കൌതുകമായിരുന്നു പുതിയ 2000 രൂപ നോട്ട് . 1978 നു ശേഷം വലിയ തുകയുടെ നോട്ടുകൾ ഉപയോഗിക്കാത്ത രാജ്യത്ത് പുറത്തിറക്കിയ 2000 രൂപയുടെ നോട്ട് ക്രയ വിക്രയത്തിൽ ജനങ്ങൾക്ക് വലിയ ബുദ്ധിമുട്ടാണ് ഉണ്ടാക്കിയത് . നോട്ട് നിരോധനത്തിൻറെ ഒന്നാം വാർഷികത്തിനു ശേഷം 2000 നോട്ടുകൾ റിസർവ് ബാങ്ക് പിൻവലിച്ചേക്കുമെന്ന അഭ്യൂഹവും ഇപ്പോൾ ശക്തമാണ് . കഴിഞ്ഞ നവംബർ 8 നു ശേഷമുളള താരമായിരുന്നു ഈ നോട്ട് . പുറത്തിറങ്ങും മുമ്പേ സിനിമക്കഥകളെ വെല്ലുന്ന പ്രചരണം . നാനോ ചിപ്പും ജിപിഎസ്സുമുള്ള നോട്ട് . കള്ളപ്പണക്കാർക്ക് ഈ നോട്ട് സൂക്ഷിക്കാനാകില്ല . സാറ്റലൈറ്റ് വഴി നോട്ട് എലുപ്പത്തിൽ കണ്ടത്താനാകും തുടങ്ങിയ പ്രചരണങ്ങൾ സോഷ്യൽ മീഡിയയിൽ വ്യാപകമായി . ഭൂമിയിൽ 120 മീറ്റർ അടിയിൽ സൂക്ഷിച്ചാലും നോട്ടിനെ കണ്ടെത്താൽ സാറ്റലൈറ്റിനാകുമെന്നായിരുന്നു മറ്റൊരു പ്രചരണം . ഒടുവിൽ പുറഫത്തിറങ്ങിയ നോട്ടാകട്ടെ ഇടപാടുകാരെ വട്ടം കറക്കി . ചില്ലറ ബാക്കി നൽകാനില്ലാത്തതിൽ കച്ചവടക്കാർക്കും നോട്ട് സ്വീകരിക്കാൻ മടി . സോഷ്യൽ മീഡിയ കൊട്ടി ഘോഷിച്ചതൊന്നും നോട്ടിലില്ല . നിറമിളകുന്നുവെന്നു മുതൽ കള്ളനോട്ടുകാർക്ക് എളുപ്പത്തിച്ചടിക്കാവുന്ന നോട്ടെന്നുവരെ പരാതികൾ വേറെ . ജിപിഎസ് നാനോ ചിപ്പില്ലെന്നും നോട്ടിലുള്ളത് ഇൻഡ്യയുടെ ബഹിരാകാശ പര്യവേക്ഷണത്തിൻറെ വിജയ ചിത്രമാണെന്നും ജനത്തിനും ബോദ്ധ്യമായി . കള്ളനോട്ടടിക്കാരെ പരാജയപ്പെടുത്താൻ 30 സുരക്ഷാ മാനദണ്ഢങ്ങൽ നോട്ടിലുണ്ടെങ്കിലും ഒരു വർഷത്തിനുള്ളിൽ ഇവയിൽ 15 എണ്ണം കള്ളനോട്ട് അടിക്കാർ പകർത്തിയെന്ന് സുരക്ഷാ ഏജൻസികൾ തന്നെ കണ്ടെത്തിയിട്ടുണ്ട് .


ബ്രസീലിനെ ലോകകപ്പ് ജേതാക്കളാക്കിയ ഇതിഹാസ പരിശീലകൻ ലൂയിസ് ഫിലിപ്പെ സ്കൊളാരിക്ക് കൊളംബിയൻ ദേശീയ ടീമിൽ നിന്ന് ഓഫർ . റഷ്യൻ ലോകകപ്പ് പ്രീ ക്വാർട്ടറിൽ ഇംഗ്ലണ്ടിനോട് പരാജയപ്പെട്ടതിനെ തുടർന്ന് ഹോസെ പെക്കർമാൻ പടിയിറങ്ങിയ ഒഴിവിലേക്കാണ് സ്കൊളാരിയെ പരിഗണിക്കുന്നത് . ബ്രസീലിയൻ ക്ലബ് പാൽമിറാസിനെ പരിശീലിപ്പിക്കുകയാണ് സ്കൊളാരിയിപ്പോൾ . പരിശീലകനാകാൻ ഓഫർ ലഭിച്ചതായി സ്കൊളാരി തന്നെയാണ് വെളിപ്പെടുത്തിയത് . ബ്രസീലിയൻ ആഭ്യന്തര ലീഗ് അവസാനിക്കുന്നയുടൻ ഇക്കാര്യത്തിൽ തീരുമാനമെടുക്കും . താൻ ഏറെ അംഗീകരിക്കപ്പെട്ട പാൽമിറാസ് ടീമിനെയും ആരാധകരെയും കൂടി പരിഗണിച്ചായിരിക്കും തീരുമാനമെന്നും സ്കൊളാരി വ്യക്തമാക്കി . ബ്രസീലിനെ രണ്ട് തവണ പരിശീലിപ്പിച്ച സ്കൊളാരി 2002ൽ അവരെ ലോകകപ്പ് ജേതാക്കളാക്കി . എന്നാൽ സ്കൊളാരിയുടെ രണ്ടാംവരവിൽ 2014 ലോകകപ്പ് സെമിയിൽ ജർമനിയോട് 7 - 1ന് ദയനീയമായി പരാജയപ്പെട്ട് ബ്രസീൽ ടീം പുറത്തായി . പോർച്ചുഗലിനെ പരിശീലിപ്പിച്ചപ്പോൾ 2004 യൂറോകപ്പിൽ അവരെ ഫൈനലിലെത്തിച്ചു . സ്കൊളാരിക്ക് കീഴിൽ 2006 ലോകകപ്പ് സെമിയിലെത്താനും പോർച്ചുഗലിനായി .


ബിഗ്ബോസ് വീട്ടിൽ മുട്ടയെച്ചൊല്ലി നേരത്തെ തന്നെ അർച്ചനയും ഷിയാസും തമ്മിൽ ഒരു തവണ ഉടക്കിയതാണ് . അതിന്റെ തുടർച്ചയായിരുന്നു പത്തൊൻപതാം ദിവസവും . വീട്ടിൽ തനിക്ക് കിട്ടുന്ന മുട്ടയുടെ എണ്ണത്തിൽ കുറവുണ്ടെന്ന പരാതിയുമായി ഇന്ന് ഷിയാസ് ആദ്യം എത്തിയത് സാബുവിന്റെ അടുത്താണ് . പക്ഷേ സാബു ഇത് അത്ര കാര്യമായിട്ടെടുത്തില്ല . പകരം ശീലമാവുമ്പോൾ ശരിയായിക്കോളും എന്നൊരു മറുപടി കൊടുത്തുവിടുകയും ചെയ്തു . ഉച്ചഭക്ഷണം കഴിക്കുമ്പോൾ തന്നെ ഷിയാസും അർച്ചനയും ഒന്നു ഉടക്കിയെങ്കിലും ശ്വേതയും രഞ്ജിനിയും ഇടപെട്ട് അത് അവിടെവെച്ച് തന്നെ അവസാനിപ്പിച്ചു . ഇതിന് ശേഷമായിരുന്നു വൈകുന്നേരം മുട്ട ഒരു വിവാദ വിഷയമായി ഉയർന്നുവന്നത് . മുട്ട കിട്ടാത്തത് വലിയ പ്രശ്നമായി ഷിയാസ് അവതരിപ്പിച്ചു . വീട്ടിലെ നിയമം അനുസരിച്ചേ സാധനങ്ങൾ തരാനാവൂ എന്ന് അർച്ചന തിരിച്ചടിച്ചപ്പോൾ എനിക്ക് തോന്നുന്ന സമയത്ത് കഴിക്കുമെന്നും ഞാൻ ആരുടെയും അടിമയല്ലെന്നുമായിരുന്നു ഷിയാസിന്റെ പ്രഖ്യാപനം . വഴക്ക് മൂത്തതോടെ ദിയയും അർച്ചനയുടെ ഒപ്പം ചേർന്നു . മറ്റുള്ളവരും രണ്ട് ഭാഗത്തായി ചേർന്നതോടെ പ്രശ്നം ഗുരുതരമായി . ഇതിനിടെ ശ്വേത ഇടപെട്ടതോടെയാണ് പരിഹാരമുണ്ടായത് . പ്രശ്നത്തിന് നടുവിൽ നിന്ന് ഷിയാസിനെ പിടിച്ച് പുറത്തിറക്കി . വീട്ടിലുള്ള സാധനങ്ങളെപ്പറ്റി ശ്വേത വിശദമായിത്തന്നെ ഷിയാസിനെ പറഞ്ഞുമനസിലാക്കി . ഇത്രയും സാധനങ്ങൾ വെച്ച് എല്ലാവർക്കും കഴിഞ്ഞുപോകാവുന്ന തരത്തിൽ നേരത്തെ തന്നെ തീരുമാനമെടുത്തിട്ടുള്ള കാര്യവും ശ്വേത ഓർമ്മപ്പെടുത്തി . അത് ഇനിയും അങ്ങനെ തന്നെ തുടരുമെന്ന് ശ്വേതയും പറഞ്ഞതോടെ തർക്കത്തിന് പരിഹാരവുമായി .


ഐഎസ് ആർഒ ചാരക്കേസിൽ ആരോപണവിധേയനായ ശാസ്ത്രജ്ഞൻ നമ്പിനാരായണന്റെ ജീവിതം സിനിമയാകാനുള്ള തയാറെടുപ്പുകൾ അണിയറയിൽ പുരോഗമിക്കുകയാണ് . നവാഗതനായ ആനന്ദ് മഹാദേവനാണ് ചിത്രത്തിന്റെ സംവിധാനം . നമ്പിനാരായണനെ അവതരിപ്പിക്കാൻ മോഹൻലാലിനെയായിരുന്നു തീരുമാനിച്ചത് . എന്നാൽ തെന്നിന്ത്യൻ താരം മാധവൻ നമ്പിനാരായണനാകുമെന്നാണ് പുതിയ റിപ്പോർട്ടുകൾ സുചിപ്പിക്കുന്നത് . തമിഴ് , ഹിന്ദി , ഇംഗ്ലീഷ് ഭാഷകളിൽ പുറത്തിറങ്ങുന്ന ചിത്രത്തിൽ 25 വയസ് മുതൽ 75 വയസ് വരെയുള്ള നമ്പി നാരായണന്റെ ജീവിതമാണ് പറയുന്നത് . ഇതിനായി ശരീരത്തിന് രൂപമാറ്റം വരുത്തേണ്ടതുണ്ട് . മാറ്റങ്ങൾ വരുത്താൻ മാധവൻ ആമിർ ഖാനുമായി കൂടിക്കാഴ്ച നടത്തിയെന്നും റിപ്പോർട്ടുകളുണ്ട് . സിനിമയുടെ ഭാഗമായി നമ്പിനാരായണനെ നേരിൽ കാണാൻ മാധവൻ തിരുവന്തപുരത്ത് എത്തുന്നുണ്ടെന്നും റിപ്പോർട്ടുകളുണ്ട് .


നടിയെ ആക്രമിച്ച കേസിൽ നടൻ ദിലീപിനെ അന്വേഷണ സംഘം വീണ്ടും ചോദ്യം ചെയ്തു . ദിലീപ് ഹാജരാക്കിയ മെഡിക്കൽ സർട്ടിഫിക്കറ്റ് വ്യാജമാണെന്ന് ബോധ്യപ്പെട്ടതിനെ തുടർന്നാണ് ചോദ്യം ചെയ്തതെന്ന് പൊലീസ് പറഞ്ഞു . ദിലീപിന്റെ ഡ്രൈവറായിരുന്ന അപ്പുണ്ണിയെയും ചോദ്യം ചെയ്യാൻ വിളിപ്പിച്ചിരുന്നെങ്കിലും ഹാജരായില്ല . രാവിലെ പത്തേകാലോടെ തുടങ്ങിയ ചോദ്യം ചെയ്യൽ രണ്ട് മണിക്കൂർ നീണ്ടു . എസ് പി സുദർശന്റെ നേതൃത്വത്തിൽ ആയിരുന്നു ചോദ്യംചെയ്യൽ . നടി ആക്രമിക്കപ്പെട്ട ഫെബ്രുവരി 17ന് ആശുപത്രിയിൽ ചികിത്സയിലയിരുന്നുവെന്നാണ് ദിലീപിന്റെ മൊഴി . ഇക്കാര്യം വ്യക്തമാക്കുന്ന മെഡിക്കൽ സർട്ടിഫിക്കറ്റ്റും പ്രതി ഹാജരാക്കിയിരുന്നു . എന്നാൽ ചികിത്സിച്ചെന്ന് പറയുന്ന ഡോക്ടർമാരെയും നഴ്സുമാരെയും ചോദ്യം ചെയ്തപ്പോൾ ദിലീപ് ആശുപത്രിയിൽ അഡ്മിറ്റ് ആയിട്ടില്ലെന്നു ബോധ്യമായെന്ന് പൊലീസ് പറഞ്ഞു . ഇതേത്തുടർന്നാണ് വീണ്ടും ചോദ്യം ചെയ്യാൻ വിളിപ്പിച്ചത് . കേസിൽ കുറ്റപത്രം സമർപ്പിക്കാനിരിക്കെ മറ്റ് ചില കാര്യങ്ങളിലും പോലീസ് വ്യക്തത തേടി . സംഭവവുമായി നേരിട്ടു ബന്ധമുള്ള സുനിൽകുമാർ അടക്കം ഏഴ് പ്രതികളാണ് ആദ്യഘട്ട കുറ്റപത്രത്തിലുള്ളത് . ദിലീപിനെതിരായ രണ്ടാംഘട്ട കുറ്റപത്രം തയ്യാറായിക്കൊണ്ടിരിക്കുകയാണ് . എഫ്ഐആറിൽ 11ആം പ്രതിയായ ദിലീപിനെ ആദ്യ ഏഴ് പ്രതികളിലൊരാളാക്കുമെന്ന് ഉറപ്പായിട്ടുണ്ട് . ചില സാക്ഷികളുടെ മൊഴിമാറ്റത്തിൽ സ്വീകരിക്കേണ്ട നിലപാടുകൂടി തീരുമാനിച്ചിട്ടാകും കുറ്റപത്രം കോടതിയിൽ സമർപ്പിക്കുക .


മോഹൻലാൽ തൃശൂർ ഭാഷ പറഞ്ഞപ്പോഴൊക്കെ അത് ആരാധകർ ഏറ്റെടുത്തിട്ടുണ്ട് . തൂവാനത്തുമ്പികളിലെ ജയകൃഷ്ണന്റെ തൃശൂർ ഭാഷയിലെ സംഭാഷണം മലയാളി സിനിമ പ്രേക്ഷകർക്ക് പ്രിയപ്പെട്ടതാണ് . ഇപ്പോഴിതാ മോഹൻലാൽ വീണ്ടും തൃശൂർ ഭാഷ പറയുന്നു . ഇട്ടിമാണി എന്ന ചിത്രത്തിലാണ് മോഹൻലാൽ തൃശൂർ ഭാഷ പറയുന്നത് . മോഹൻലാൽ തന്നെയാണ് ഇക്കാര്യം അറിയിച്ചത് . മോഹൻലാലിന്റെ ഫേസ്ബുക്ക് പോസ്റ്റ് നീണ്ട 31 വർഷങ്ങൾക്കു ശേഷം തൃശൂർ ഭാഷയുമായി ഞാൻ വരുന്നു . " തൂവാനത്തുമ്പികളി " ലെ ജയകൃഷ്ണന് ശേഷം ' ഇട്ടിമാണി ' എന്ന തൃശൂർക്കാരനായി ഞാൻ അഭിനയിക്കുന്ന ചിത്രമാണ് " ഇട്ടിമാണി മേയ്ഡ് ഇൻ ചൈന " . ആശീർവാദ് സിനിമാസിൻ്റെ ബാനറിൽ ആൻ്റണി പെരുമ്പാവൂർ നിർമ്മിക്കുന്ന ' ഇട്ടി മാണി ' നവാഗതരായ ജിബി ജോജു തിരക്കഥയെഴുതി സംവിധാനം ചെയ്യുന്നു .


ആദ്യമണിക്കൂറുകളിൽ ഓഹരി വിപണിയിൽ നിന്ന് പുറത്ത് വരുന്ന വാർത്തകൾ നിക്ഷേപരെ സംബന്ധിച്ച് ശുഭകരമാണ് . വെള്ളിയാഴ്ച്ച വ്യാപാരത്തിൽ ഇന്ത്യൻ ഓഹരി വിപണി നേട്ടത്തോടെയാണ് തുടങ്ങിയത് . സെൻസെക്സും നിഫ്റ്റിയും നേട്ടത്തിലാണ് വ്യാപാരം നടത്തുന്നത് . സെൻസെക്സ് 70 ഉം നിഫ്റ്റി 15 ഉം പോയിന്റ് നേട്ടത്തിലാണ് ഇന്നുള്ളത് . സെൻസെക്സ് ഒരു ഘട്ടത്തിൽ 36000 കടന്നു . ഭാരതി എയർടെൽ , യെസ് ബാങ്ക് , ഏഷ്യൻ പെയിന്റ്സ് എന്നീ ഓഹരികളാണ് ഇന്ന് നേട്ടത്തിൽ വ്യാപാരം നടത്തുന്നത് . ബജാജ് ഓട്ടോ , അദാനി പോർട്ട്സ് , മാരുതി സുസുക്കി തുടങ്ങിയ ഓഹരികൾ ഇന്ന് നഷ്ടത്തിലാണ് . ആഗോളവിപണികളിൽ മിക്കതും ഇന്ന് നഷ്ടത്തിലാണ് . ഡോളറിനെതിരെ 71 രൂപ 72 പൈസയാണ് ഇന്ന് രൂപയുടെ മൂല്യം .


രജനീകാന്തിന്റെ മാസ് ചിത്രം ' പേട്ട ' ക്ക് ആദ്യ ദിനം തന്നെ മികച്ച പ്രതികരണമാണ് ലഭിക്കുന്നത് . ആദ്യദിനം തന്നെ സിനിമ കാണാൻ എത്തുന്ന ആരാധകരോട് ഒരു അപേക്ഷയുമായാണ് ചിത്രത്തിൻറെ സംവിധായകൻ കാർത്തിക് സുബ്ബരാജ് എത്തിയിരിക്കുന്നത് . ചിത്രത്തിൻറെ കഥയും സർപ്രൈസും വെളിപ്പെടുത്തുന്ന സിനിമ ഭാഗങ്ങൾ പുറത്തുവിടരുതെന്നാണ് കാർത്തിക് സുബ്ബരാജ് ട്വിറ്ററിൽ കുറിച്ചത് . ' പേട്ട ' സിനിമ കാത്തിരിക്കുന്ന എല്ലാവരോടുള്ള സ്നേഹവും അദ്ദേഹം പങ്കുവയ്ക്കുന്നുണ്ട് . തലൈവരുടെ ത്രസിപ്പിക്കുന്ന ലുക്ക് തന്നെയാണ് ചിത്രത്തിന്റെ ഹൈലൈറ്റ് . രജനിക്ക് വില്ലനായി മക്കൾ സെൽവൻ വിജയ് സേതുപതിയാണ് വേഷമിടുന്നത് . ഒരുപാട് നാളുകൾക്കു ശേഷം തീയേറ്ററിലിരുന്ന് കയ്യടിക്കുകയും ആർപ്പവിളിക്കുകയും ചെയ്തെന്നാണ് വിനീത് ശ്രീനിവാസൻ ഫെയ്സ്ബുക്കിൽ കുറിച്ചത് . & nbsp ; < / p > < p > പേട്ട ഒരു ഇതിഹാസമാണെന്ന് നടൻ ധനുഷ് ട്വിറ്ററിൽ കുറിച്ചു . ചിത്രത്തിൻറെ അണിയറപ്രവർത്തകരെയെല്ലാം അഭിനന്ദിച്ചാണ് ധനുഷ്ണ് ട്വീറ്റ് ചെയ്തത് . < / p > < p > രജനീകാന്തിന്റെ പിറന്നാളിനോട് അനുബന്ധിച്ചാണ് പേട്ടയുടെ ടീസർ റിലീസ് ചെയ്തത് . അനിരുദ്ധ് സംഗീതം നിർവഹിക്കുന്ന ചിത്രത്തിന് മലയാളിയായ വിവേക് ഹർഷൻ എഡിറ്റിങ് . പീറ്റർ ഹെയ്ൻ ആക്ഷൻ . കലാനിധി മാരൻ ആണ് നിർമാണം . ചിത്രത്തിൽ രണ്ട് വ്യത്യസ്ത ഗെറ്റപ്പിലാണ് താരം എത്തുന്നത് . < / p > < p > ബോളിവുഡ് നടൻ നവാസുദ്ദീൻ സിദ്ദിഖി , വിജയ് സേതുപതി , സിമ്രാൻ , ത്രിഷ , ശശികുമാർ , ബോബി സിംഹ എന്നിങ്ങനെ വമ്പൻ താരനിരയും പേട്ടയെക്കുറിച്ചുള്ള പ്രതീക്ഷകളെ വർധിപ്പിക്കുന്നതാണ് . 24 വർഷത്തിന് ശേഷമാണ് ഒരു രജനീകാന്ത് ചിത്രം പൊങ്കൽ റിലീസായി എത്തുന്നത് എന്ന പ്രത്യേകതയും ' പേട്ട ' യ്ക്കുണ്ട് . 1995 ജനുവരി 12ന് തീയേറ്ററുകളിലെത്തിയ ബാഷയായിരുന്നു ആ പൊങ്കൽ ചിത്രം . < / p >


ഫോൺ പൊട്ടിത്തെറിച്ച് ഒരു കുടുംബത്തിലെ നാലുപേർക്ക് പൊള്ളലേറ്റു . മഹാരാഷ്ട്രയിലെ താനെ ജില്ലയിലെ ഷഹാപൂരിലാണ് ചാർജ് ചെയ്യാൻ ഇട്ട ഫോൺ പൊട്ടിത്തെറിച്ച സംഭവം നടന്നത് . പൊള്ളലേറ്റവരിൽ രണ്ടുപേരുടെ നില ഗുരുതരമാണ് . രാജേന്ദ്ര ഷിൻഡെ , ഭാര്യ രോഷിനി , മക്കളായ രചന , അഭിഷേക് എന്നിവർക്കാണ് പൊള്ളലേറ്റത് . താൻ കിടക്കയിലും ഭാര്യയും മക്കളും നിലത്തും കിടക്കുന്നതിനിടെയാണ് ചാർജിൽ വച്ചിരുന്ന മൊബൈൽ ഫോൺ പൊട്ടിത്തെറിച്ചതെന്നു രാജേന്ദ്ര ഷിൻഡെ പൊലീസിനോട് പറഞ്ഞു . ഫോൺ ചാർജിംഗ് ഫുള്ളായി സ്വിച്ച് ഓഫാക്കാനായി ഒരുങ്ങുന്നതിനിടെയാണ് സ്ഫോടനം ഉണ്ടായതെന്നും അദ്ദേഹം പറഞ്ഞു . കൈവിരലുകളിലും കാലിലും മുഖത്തുമായി രാജേന്ദ്രക്കു 32 ശതമാനം പൊള്ളലേറ്റതായി ഇവർ ചികിത്സയിൽ കഴിയുന്ന താനെ സിവിൽ ആശുപത്രിയിലെ ഡോ കൈലാസ് പവാർ പറഞ്ഞു . വലത്തെ കാലിലും മുഖത്തുമായി 26 ശതമാനം പൊള്ളലാണ് രോഷിനിക്കേറ്റിട്ടുള്ളത് . പൊട്ടിത്തെറിച്ച ഫോൺ രണ്ടു മാസം മുൻപാണ് വാങ്ങിയത് . സ്ഫോടനത്തെ തുടർന്നു വീട്ടിലെ കർട്ടനുകൾക്കും ബെഡ്ഷീറ്റുകൾക്കും തീ പിടിച്ചു . ജനലിനടുത്തായാണ് ഫോൺ ചാർജ് ചെയ്യാനിട്ടിരുന്നത് . അമിതമായി ചാർജു ചെയ്യുന്നതു മാത്രമായിരിക്കില്ല ഇത്തരത്തിൽ ഫോണുകൾ പൊട്ടിത്തെറിക്കാനുള്ള കാരണമെന്നാണ് വിദഗ്ധർ ചൂണ്ടിക്കാട്ടുന്നത് . ബാറ്ററിയിൽ ഏതെങ്കിലും തരത്തിലുള്ള പ്രശ്നങ്ങൾ സംഭവിച്ചിട്ടുണ്ടെങ്കിൽ അത് അപകടത്തിനു കാരണമായേക്കും . പ്രൊസസർ കാര്യക്ഷമമായി പ്രവർത്തിക്കാത്തതു മൂലം ഫോൺ പെട്ടെന്നു തണുക്കാത്തതും ഒരു കാരണമായേക്കാം . നിർമാണ ഘട്ടത്തിൽ തന്നെ ഫോണിനു തകരാറുണ്ടെങ്കിലും ഇതു പൊട്ടിത്തെറിക്കു കാരണമായേക്കാമെന്നും വിദഗ്ധർ അഭിപ്രായപ്പെടുന്നുണ്ട് .


ബാങ്ക് എക്കൌണ്ടുകൾ ആധാറുമായി ഘടിപ്പിക്കുന്ന കാര്യത്തിൽ റിസർവ് ബാങ്ക് നയം വ്യക്തമാക്കി . 2017ലെ കള്ളപ്പണം തടയലുമായി ബന്ധപ്പെട്ട നിയമത്തിൽ ഇക്കാര്യം വ്യക്തമാക്കിയിട്ടുള്ളതിനാൽ ബാങ്ക് എക്കൌണ്ടുകളിൽ ആധാർ നമ്പർ നിർബന്ധമായും ഉൾപ്പെടുത്തണമെന്ന് കേന്ദ്രബാങ്ക് അറിയിച്ചു . ആധാർ കാർഡ് ബാങ്ക് അക്കൌണ്ടുമായി ബന്ധിപ്പിക്കേണ്ടത് നിർബന്ധമല്ലെന്ന തരത്തിലുള്ള മാധ്യമ വാർത്തകൾ പുറത്തുവന്നതതിന് പിന്നാലെയാണ് റിസർവ് ബാങ്ക് സംഭവത്തിൽ വ്യക്ത വരുത്തിക്കൊണ്ട് രംഗത്തെത്തിയത് . ഒരു വിവരാവകാശത്തിന് മറുപടിയെ ഉദ്ധരിച്ചാണ് മാധ്യമങ്ങൾ വാർത്ത നൽകിയത് . പ്രസ്തുത മാധ്യമ റിപ്പോർട്ടിനെ പരാമർശിച്ച റിസർവ് ബാങ്ക് ആധാർ ബാങ്ക് അക്കൌണ്ടുമായി ബന്ധിപ്പിക്കുന്നതിനുള്ള നടപടികൾ 2017 ഡിസംബർ 31 നുള്ളിൽ പൂർത്തിയാക്കാനും നിർദേശിച്ചു . ആധാർ കാർഡ് ബാങ്ക് അക്കൌണ്ടുമായി നിർബന്ധമായും ബന്ധിപ്പിക്കണമെന്ന് കാണിച്ച് റിസർവ് ബാങ്ക് ഉത്തരവിട്ടില്ലെന്നായിരുന്നു വിവരാവകാശത്തിന് ലഭിച്ച മറുപടിയിൽ ചൂണ്ടിക്കാണിക്കുന്നത് . മണിലൈഫ് എന്ന വാർത്താ വെബ്സൈറ്റിനാണ് ഇത് സംബന്ധിച്ച വിവരാവകാശം ലഭിച്ചത് . സാമ്പത്തിക തട്ടിപ്പ് തടയുന്നതിനുള്ള രണ്ടാം ഭേദഗതിയിൽ ആധാർ നമ്പർ ബാങ്ക് അക്കൌണ്ടുമായി ബന്ധിപ്പിക്കേണ്ടത് നിർബന്ധമാണെന്നും റിസർവ് ബാങ്ക് ട്വീറ്റ് ചെയ്യുകയായിരുന്നു . 2017 ജൂണിൽ കേന്ദ്രസർക്കാർ പുറത്തിറക്കിയ വിജ്്ഞാപനം പ്രകാരമാണ് ബാങ്ക് അക്കൌണ്ടും പാൻ കാർഡും തമ്മിൽ ബന്ധിപ്പിക്കണമെന്ന് ചട്ടം നിർബന്ധമാക്കിയത് . പുതിയ ബാങ്ക് അക്കൌണ്ട് ആരംഭിക്കാൻ ആധാറും പാൻകാർഡും വേണമെന്ന ചട്ടവും സർക്കാർ നിർബന്ധമാക്കിയിരുന്നു .


ഐപിഎല്ലിനിടെ റൈസിംഗ് പൂനെ സൂപ്പർ ജയന്റിന്റെ സഹഉടമ ഹർഷ ഗോയങ്ക എംഎസ് ധോണിക്കെതിരെ നടത്തിയ ട്വീറ്റുകളുണ്ടാക്കിയ പുകില് ഒന്ന് അടങ്ങിയതേയുള്ളു . ഇപ്പോഴിതാ ധോണിയെ വിട്ട് ഇന്ത്യൻ ക്യാപ്റ്റൻ വിരാട് കോലിയെ പിടിച്ചിരിക്കുകയാണ് ഗോയങ്ക . ഇന്ത്യൻ ടീമിന്റെ പുതിയ പരിശീലകനെ കണ്ടെത്തുന്നതിനായി ബിസിസിഐ പരസ്യം നൽകിയ പശ്ചാത്തലത്തിലാണഅ ഗോയങ്കയുടെ ട്വീറ്റ് വന്നിരിക്കുന്നത് . ഇന്ത്യൻ ക്രിക്കറ്റ് ടീമിന്റെ പുതിയ കോച്ചിനായി അപേക്ഷിക്കാം . യോഗ്യതകൾ ഇവയൊക്കെയാണ് , ടീമിന്റെ യാത്രാ ഷെഡ്യൂൾ തയാറാക്കുക , ഹോട്ടൽ റൂമുകൾ ഉറപ്പുവരുത്തുക , ബിസിസിഐയും ക്യാപ്റ്റൻ വിരാട് കോലിയെയും അനുസരിക്കുക എന്നായിരുന്നു ഗോയങ്കയുടെ ട്വീറ്റ് . ഐപിഎല്ലിൽ പൂനെ ക്യാപ്റ്റൻ സ്ഥാനത്തുനിന്നു പുറത്താക്കിയതിനെത്തുടർന്ന് ഗോയങ്ക ധോണിയെ അധിക്ഷേപിച്ച് നടത്തിയ ട്വീറ്റുകൾക്കെതിരെ വൻ പ്രതിഷേധമാണുയർന്നത് . ചാമ്പ്യൻസ് ട്രോഫി ഫൈനലിനുശേഷമാണ് അനിൽ കുംബ്ലെ ഇന്ത്യൻ പരിശീലക സ്ഥാനമൊഴിഞ്ഞത് . കുംബ്ലെയ്ക്ക് പകരക്കാരനെത്തേടിയാണ് ബിസിസിഐ പരസ്യം നൽകിയത് .


വാട്സ്ആപ്പ് സ്റ്റാറ്റസ് എന്താക്കും എന്നാലോചിച്ച് ഇനി തല പുകയ്ക്കേണ്ട . ചിത്രങ്ങളും വീഡിയോകളുമിട്ട് സ്റ്റാറ്റസ് കിടിലനാക്കാം . സ്റ്റാറ്റസ് അപ്ഡേറ്റ് ചെയ്യുന്ന വാട്സ്ആപ്പ് പുതിയ ഫീച്ചർ ഇന്നു മുതൽ ലഭിച്ചുതുടങ്ങി . പുതിയ ഫീച്ചർ ഉപയോക്താക്കളെ കൂടുതൽ സന്തുഷ്ടരാക്കുമെന്നുറപ്പാണ് . പ്രായഭേദമന്യേ എല്ലാവരും ഉപയോഗിക്കുന്ന ഒന്നാണ് വാട്സ്ആപ്പ് . സ്നാപ്പ് ചാറ്റിന് സമാനമായ ഫീച്ചറാണ് വാട്സ്ആപ്പും അവതരിപ്പിച്ചിരിക്കുന്നത് . 24 മണിക്കൂറാണ് പുതിയ വാട്സ്ആപ്പ് സ്റ്റാറ്റസിനു ആയുസ്സുള്ളത് . ഉപയോക്താക്കളുടെ കയ്യിൽ നന്പറുള്ളവരുടെയും സ്റ്റാറ്റസിൽ വരുന്ന മാറ്റങ്ങളും പുതിയ ഫീച്ചറിലൂടെ കാണാൻ സാധിക്കും . മാത്രമല്ല അവരുടെ സ്റ്റാറ്റസിനു മറുപടിയും നൽകാം . ഐഒഎസ് , ആൻഡ്രോയിഡ് , വിൻഡോസ് ഫോണുകളിലാണ് പുതിയ ഫീച്ചർ ലഭിക്കുക . നേരത്തെ യൂറോപ്പിൽ അവതരിപ്പിച്ചിരുന്ന ഫീച്ചർ ഇപ്പോഴാണ് കന്പനി ഇന്ത്യയിൽ അതരിപ്പിച്ചത് .


മോഹൻലാൽ പ്രധാന കഥാപാത്രമായ തെലുങ്കു ചിത്രം ജനതാ ഗാരേജ് തീയേറ്ററിൽ പ്രദർശനം തുടരുകയാണ് . ചിത്രത്തിൽ മോഹൻലാലിന്റെ അഭിനയം ഏറെ പ്രശംസ പിടിച്ചുപറ്റിയിരുന്നു . സ്വാഭാവികവും പക്വതയുമാർന്ന അഭിനയത്തോടെ തെലുങ്ക് പ്രേക്ഷകരെ മോഹൻലാൽ വിസ്മയിപ്പിക്കുന്നുവെന്നാണ് പ്രതികരണങ്ങൾ സൂചിപ്പിക്കുന്നത് . നേരത്തെ മനമന്ദ ചിത്രത്തിലും മോഹൻലാൽ കയ്യടി നേടിയിരുന്നു . മോഹൻലാൽ കൂടുതൽ തെലുങ്കു സിനിമകൾ ചെയ്യണമെന്നാണ് പ്രേക്ഷകരുടെ ആവശ്യം . ഫേസ്ബുക്കിലും ട്വിറ്ററിലും നിരവധി പ്രേക്ഷകരാണ് മോഹൻലാൽ വീണ്ടും തെലുങ്കിൽ അഭിനയിക്കണമെന്ന് ആവശ്യപ്പെടുന്നത് . ജനതാ ഗാരേജിൽ ജൂനിയർ എൻടി ആറാണ് നായകൻ . സാമന്തയും നിത്യാ മേനോനുമാണ് നായികമാർ . ഉണ്ണി മുകുന്ദനും ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നു .


പ്രധാനമന്ത്രി നരേന്ദ്ര മോദിയുടെ ജീവിതം സിനിമയാകുകയാണ് . പിഎം നരേന്ദ്ര മോദി എന്ന പേരിലാണ് ചിത്രം ഒരുങ്ങുന്നത് . ദേശീയ അവാർഡ് ജേതാവ് ഒമംഗ് കുമാറാണ് ചിത്രം സംവിധാനം ചെയ്യുന്നത് . മോദിയുടെ ജീവിതം സിനിമയാക്കുന്നതിൽ അഭിമാനമുണ്ടെന്നാണ് ഒമംഗ് കുമാർ പറയുന്നത് . ലോകത്തിലെ മികച്ച നേതാക്കളിൽ ഒരാളായ പ്രധാനമന്ത്രി നരേന്ദ്ര മോദിയുടെ ജീവിതം സിനിമയാക്കുക എന്നത് വലിയ ഉത്തരവാദിത്തമാണ് . അതിൽ അഭിമാനവുമുണ്ട് - ഒമംഗ് കുമാർ പറയുന്നു . വിവേക് ഒബ്റോയ് ആണ് ചിത്രത്തിൽ നരേന്ദ്ര മോദിയായി അഭിനയിക്കുന്നത് . ചിത്രത്തിന്റെ ഫസ്റ്റ് ലുക്ക് പോസ്റ്റർ അണിയറപ്രവർത്തകർ കഴിഞ്ഞ ദിവസം പുറത്തുവിട്ടിരുന്നു . മോദിയായി അഭിനയിക്കാൻ സാധിക്കുന്നതിൽ സന്തോഷമുണ്ടെന്ന് വിവേക് ഒബ്റോയിയും പറയുന്നു . ഒരു നടനെ സംബന്ധിച്ച് ഏറ്റവും മികച്ച വേഷമാണ് ഇത് . ലോകത്തിലെ മികച്ച ഒരു നേതാവായ നരേന്ദ്ര മോദിയായി അഭിനയിക്കുക എന്നത് വലിയ വെല്ലുവിളിയുമാണ് . എല്ലാവരുടെ അനുഗ്രഹം വേണം - വിവേക് ഒബ്റോയ് പറയുന്നു .


കഴിഞ്ഞ ഒരാഴ്ചയിലേറെയായി സോഷ്യൽ മീഡിയയിൽ ഏറെയും സംസാരവിഷയം സറഹ ( Sarahah ) എന്ന അപ്ലിക്കേഷനാണ് . ആപ്പ് ആന്നിയുടെ കണക്കുകൾ പ്രകാരം ആപ്പിൾ സ്റ്റോറിൽ ഒന്നാമനും ഗൂഗിൾ ആപ്പ് സ്റ്റോറിൽ രണ്ടാമനുമായി ഈ പുത്തൻ അപ്ലിക്കേഷൻ നടന്നുകയറിയത് കുറച്ചുദിവസങ്ങൾക്കിടയിലാണ് . ആയിരം മെസേജെങ്കിലും കൈമാറ്റം ചെയ്യപ്പെടണം എന്ന ലക്ഷ്യവുമായി സൌദി അറേബ്യൻ പ്രോഗ്രാമർ സൈൻ അലബ്ദിൻ തൌഫീഖ് തുടങ്ങിയ ഈ അപ്ലിക്കേഷനുപയോഗിച്ചു മുന്നൂറു മില്യണിലധികം മെസ്സേജുകൾ അയക്കപ്പെട്ടു കഴിഞ്ഞെന്നാണ് അടുത്തിടെ പുറത്തുവരുന്ന കണക്കുകൾ സൂചിപ്പിക്കുന്നത് . യു കെ , യു എസ് ഉൾപ്പെടെ മുപ്പതോളം രാഷ്ട്രങ്ങളിൽ കഴിഞ്ഞയാഴ്ച്ചത്തെ കണക്കുകളിൽ സറഹ അപ്ലിക്കേഷൻ ആപ്പിൾ സ്റ്റോറിൽ ഒന്നാമനാണ് . സറഹ അപ്ലിക്കേഷൻ തുടങ്ങുമ്പോൾ ഉണ്ടായിരുന്ന ലക്ഷ്യം ജോലിസ്ഥലങ്ങളിൽ മേലധികാരികളെപ്പറ്റിയുള്ള അഭിപ്രായങ്ങൾ നേരിട്ടല്ലാതെ പേരും മുഖവും മറച്ചുകൊണ്ട് തന്നെ അവരെ അറിയിക്കാനുള്ള ഒരു പ്ലാറ്ഫോമെന്നായിരുന്നു . ഇവിടെ ആർക്കും സ്വന്തമായി പ്രൊഫൈൽ ഉണ്ടാക്കാം . മുഖചിത്രം ചേർക്കണമോ വേണ്ടയോ എന്നതും എത്രത്തോളം വിവരങ്ങൾ ചേർക്കണമെന്നതും ഓരോ വ്യക്തിയുടെയും താല്പര്യങ്ങളാണ് . പ്രൊഫൈൽ ഉണ്ടാക്കി കഴിയുമ്പോൾ സ്വന്തമായി ഒരു ഐഡി ലഭിക്കുന്നു . യൂസർ നെയിമിനോടൊപ്പം . sarahah . com എന്ന ഐഡിയാണ് ലഭിക്കുക . ഈ ഐ ഡി സുഹൃദ്വലയത്തിലും ജോലിസ്ഥലത്തും പങ്കുവെയ്ക്കുകയാണെങ്കിൽ രജിസ്റ്റർ ചെയ്യാതെ തന്നെ ആർക്കും ഇതിൽ കയറി മെസ്സേജ് അയക്കാം . പ്രസ്തുത വ്യക്തിയെ കുറിച്ചുള്ള അഭിപ്രായങ്ങൾ പറയാം . ഇനി ഐ ഡി ഇല്ലാതെ തന്നെയും യൂസർ നെയിം അറിയാമെങ്കിൽ അത് ഉപയോഗിച്ച് ഒരാൾക്ക് മെസ്സേജ് അയക്കാം . എന്താണ് പ്രത്യേകത ? ഇവിടെയുള്ള ഏറ്റവും വലിയ പ്രത്യേകത രജിസ്റ്റർ ചെയ്താലും ഇല്ലെങ്കിലും ആരാണ് മെസ്സേജ് അയക്കുന്നതെന്നു അയച്ചുകിട്ടുന്ന വ്യക്തിക്ക് അറിയുവാൻ കഴിയില്ല . തിരിച്ചു റിപ്ലൈ അയക്കാനുള്ള ഓപ്ഷൻ ഇപ്പോൾ ലഭ്യമല്ലെങ്കിലും അതിനുള്ള ശ്രമങ്ങൾ തുടങ്ങിയിട്ടുണ്ടെന്നാണ് ആപ്പിന്റെ ഡെവലപ്പേഴ്സ് പുറത്തുവിട്ടിരിക്കുന്ന വിവരങ്ങൾ . സത്യസന്ധമായ അഭിപ്രായങ്ങൾ ഒരാളുടെ വളർച്ചയ്ക്ക് അത്യാവശ്യമാണെങ്കിലും അതയാളുടെ നേരെ നിന്ന് പറയുവാൻ പ്രായവും അധികാരങ്ങളും തടസ്സമാണെന്നിരിക്കെ , ഒരു മുഖമൂടിയുടെ പിറകിൽ നിന്ന് പറയുവാനുള്ള അവസരമാണ് സറഹ തരുന്നത് . ഇവിടെ മെസേജയക്കുന്ന വ്യക്തി സ്വയം വേണമെന്ന് വെച്ചാലല്ലാതെ അയാളുടെ ഐഡൻറിറ്റി , അയച്ചുകിട്ടുന്ന വ്യക്തിക്ക് അറിയാൻ സാധ്യമല്ല . അതുകൊണ്ടൊക്കെ തന്നെയും ലോലഹൃദയർക്ക് ഉള്ളതല്ല ഈ അപ്ലിക്കേഷൻ എന്ന് പലയിടത്തും എടുത്തു പറയുന്നുണ്ട് . ആൻഡ്രോയിഡ് ആപ്പ് സ്റ്റോറിൽ പതിനൊന്നായിരത്തിലധികം 5/5 റിവ്യൂകൾ ഉള്ളപ്പോൾ തന്നെയും പതിനായിരത്തിലധികം 1/5 റിവ്യൂകളും ഉള്ളത് അതുകൊണ്ടൊക്കെ തന്നെയായിരിക്കണം . തന്നെപറ്റിയുള്ള നല്ല കാര്യങ്ങളല്ലാതെ , വിമർശനങ്ങളും എതിരഭിപ്രായങ്ങളും നല്ല മനസോടെ ഉൾക്കൊള്ളാൻ കഴിയുന്നവർക്ക് മാത്രമേ രസച്ചരട് പൊട്ടാതെ ഈ അപ്ലിക്കേഷൻ ഉപയോഗിക്കാൻ കഴിയുകയുള്ളു . വ്യക്തിഹത്യ ലക്ഷ്യം വെച്ചുള്ള മെസേജുകൾ ലഭിക്കുകയാണെങ്കിൽ അതയച്ച ആളെ , ആരാണെന്നു അറിഞ്ഞില്ലെങ്കിൽ തന്നെയും ബ്ലോക്ക് ചെയ്യാൻ ഓപ്ഷനുണ്ട് . അയച്ചുകിട്ടുന്ന മെസ്സേജുകൾ ഫോർവേഡ് ചെയ്യാനും ഡിലീറ്റ് ചെയ്യാനുമൊക്കെയുള്ള ഓപ്ഷനുകളുമുണ്ട് . ഇങ്ങനെ അയച്ചുകിട്ടുന്ന മെസേജുകൾ തിരിച്ചുള്ള മറുപടിയോടുകൂടി വേണമെങ്കിൽ ഫേസ്ബുക് പോലുള്ള സോഷ്യൽ സ്പേസിൽ ഷെയർ ചെയ്യാം . സോഷ്യൽ മീഡിയയിൽ പ്രസ്തുത വ്യക്തിയെ ഫോളോ ചെയ്യുന്നുണ്ടെങ്കിൽ അയക്കുന്ന വ്യക്തിക്ക് അത് കാണുവാനും വേണമെങ്കിൽ കൂടുതൽ മെസ്സേജ് അയക്കുവാനും കഴിയും . സ്നാപ്പ് ചാറ്റും , ഇൻസ്റാഗ്രാമുമായി സറഹ ലിങ്ക് ചെയ്യാനുള്ള ഓപ്ഷനുകളും ലഭ്യമാണ് . യിക് യാക്ക് , സീക്രെട് , വിസ്പർ എന്നിവ ഇതിനുമുൻപ് ഇതേ ആശയവുമായി വന്നതാണെങ്കിലും അവർ പൊതു ഇടങ്ങൾക്കാണ് കൂടുതൽ പ്രാധാന്യം കൊടുത്തത് . അതുപോലെ അയച്ചുകിട്ടുന്ന മെസ്സേജുകൾക്ക് തിരിച്ചു മറുപടിയയാക്കാനും കഴിയുമെന്നതായതോടെ സ്കൂൾ വിദ്യാർത്ഥികൾ വ്യാപകമായി ദുരുപയോഗം ചെയ്യുന്നതായി പരാതി ഉയർന്നിരുന്നു . അതുകൊണ്ടുതന്നെ പല സ്കൂളുകളും ഈ ആപ്പുകൾ നിരോധിക്കുകയായിരുന്നു . ഗുണങ്ങൾ / ന്യൂനതകൾ ഇവിടെ സറഹ മുന്നിലേക്ക് വെയ്ക്കുന്ന ആശയം പ്രൈവസിയും , മെസ്സേജുകൾ മാത്രമാണെന്ന വിശ്വാസ്യതയുമാണ് . തിരിച്ചു മറുപടി അയക്കുവാൻ കഴിയില്ലെന്നതും പ്രതീക്ഷ തരുന്നുണ്ട് . ചെറുപ്പക്കാർക്കിടയിൽ ഈ മെസ്സേജ് ആപ്പ് ഉപയോഗിച്ച് വ്യക്തിഹത്യകളും വംശീയാധിക്ഷേപങ്ങളും വർധിക്കുന്നുണ്ടെന്നുള്ള പരാതിയും ഉയരുന്നുണ്ട് . ഇതൊന്നുമില്ലെങ്കിൽ തന്നെയും പക്വതയെത്താത്ത പ്രായത്തിൽ തങ്ങളെപ്പറ്റി അയച്ചുകിട്ടുന്ന തുറന്ന വിമർശനങ്ങളും കുറ്റപ്പെടുത്തലുകളും കടുത്തവിഷാദത്തിലേക്ക് തന്നെ നയിച്ചേക്കാമെന്നുള്ളത് കൊണ്ട് കുട്ടികളിൽ ഇത്തരം ആപ്പിന്റെ ഉപയോഗങ്ങൾ മാതാപിതാക്കളും അധ്യാപകരും ശ്രദ്ധിക്കേണ്ടത് ആവശ്യമാണെന്ന് കൂടെ തോന്നുന്നു . ശരിയായി ഉപയോഗിക്കാൻ കഴിയുകയാണെങ്കിൽ സറഹ ഒരു വ്യക്തിയുടെ കൃത്യമായ ഫീഡ്ബാക്ക് പ്ലാറ്ഫോമാണ് .


കാള പെറ്റു എന്നു കേൾക്കുമ്പോൾ കയറെടുക്കുന്ന സിനിമാ ആരാധകരാണ് ഇന്ന് മലയാളത്തിലുള്ളത് . സൂപ്പർസ്റ്റാറിനെ കുറിച്ചോ മെഗാസ്റ്റാറിനെ കുറിച്ചോ ചെറിയ ഒരു കാര്യം കേട്ടാൽ മതി കലി തുള്ളി ആരാധകർ എത്തും . താരങ്ങളോ മറ്റോ പറയുന്ന കാര്യത്തെ കുറിച്ച് ചിന്തിക്കാതെ സൈബർ ആക്രമണം തുടങ്ങും . ഇതു തന്നെയാണ് ഇക്കഴിഞ്ഞ ദിവസങ്ങളിൽ മലയാള സിനിമാ ലോകത്ത് നടന്നതും . ആരാധകരുടെ സൈബർ ആക്രമണത്തിന് ഇരയാകുന്നത് മറ്റുതാരങ്ങൾ തന്നെയാണെന്നും എടുത്തു പറയേണ്ടത് തന്നെ . ചില വിവാദങ്ങളും ആക്ഷേപങ്ങളും നിറയുമ്പോൾ താരവും ആരാധകരും മാപ്പു പറയുന്ന കാലം കൂടിയായി മലയാള സിനിമ മാറി . സിനിമയും താരങ്ങളും , ആരാധകരും തമ്മിൽ ചെറിയ തോതിലുള്ള സ്വരചേർച്ച തന്നെയാണ് ഇതിന് കാരണം . മോഹൻലാലിൻറെ ജിമിക്കി കമ്മൽ ഡാൻസ് വീഡിയോ ഷെയർ ചെയ്ത് ' ലാൽ അങ്കിളിൻറെ ജിമിക്കി കമ്മൽ ' എന്ന് വിനീത് ശ്രീനിവാസൻ കുറിപ്പ് നൽകിയത് ആരാധകരെ ചൊടിപ്പിച്ചു . തൊട്ടുപിന്നാലെ തുടങ്ങി സൈബർ ആക്രമണം . എന്നാൽ ഏതാനും മണിക്കൂറിനുള്ളിൽ തന്നെ മോഹൻലാൽ ഫാൻസ് വിനീതിനോട് മാപ്പ് പറയുകയും ചെയ്തു . അംഗമാലി ഡയറീസിലൂടെ മലയാളികൾക്ക് പ്രിയങ്കരിയായി മാറിയ അന്ന രേഷ്മ രാജനെതിരെ മമ്മൂട്ടി ആരാധകർ വലിയ വിമർശനമാണ് നടത്തിയത് . ഒരു ടിവി ഷോയ്ക്കിടെ കുസൃതി ചോദ്യങ്ങൾ ചോദിക്കുന്നതിനിടയിൽ മമ്മൂട്ടിയും ദുൽഖറും ഒരുമിച്ച് അഭിനയിച്ചാൽ ആര് നായകാകണമെന്ന് അന്നയോട് ചോദിച്ചു . ദുൽഖർ നായകനാകട്ടെ മമ്മൂട്ടി അച്ഛനുമാകട്ടെയാന്നായിരുന്നു അന്നയുടെ മറുപടി . എന്നാൽ ഈ തമാശ മമ്മൂട്ടി ആരാധകർ വളെരെ ഗൌരവത്തിലെടുക്കുകയും നടിക്കെതിരെ ആക്രമണം തുടങ്ങുകയും ചെയ്തു . ഈ ആക്രമണത്തിൽ പതറിപ്പോയ നടിയാകട്ടെ തെറ്റിദ്ധാരണയുണ്ടായതിൽ ക്ഷമ ചോദിക്കുന്നുവെന്ന കരഞ്ഞ് പറയുകയും ചെയ്തു . താരത്തിന് അനുകൂലിച്ച് സിനിമാ സംസ്കാരിക രംഗത്തെ പ്രമുഖർ എത്തിയിരുന്നു . കരഞ്ഞ് മാപ്പ് പറഞ്ഞ രേഷ്മയെ ഒടുവിൽ മമ്മൂട്ടി തന്നെ വിളിച്ച് ആശ്വസിപ്പിക്കേണ്ടി വന്നു . താരപുത്രൻമാർ ആധിപത്യം സ്ഥാപിക്കുന്ന ഇന്നത്തെ മലയാള സിനിമയിൽ ആരാധകരും താരങ്ങളും എങ്ങനെയായിരിക്കുമെന്ന് കാത്തിരുന്ന് കാണാം . ഇതിന് മുൻപും സമാനമായ രീതിയിൽ മലയാളി നടിക്കും മാധ്യമ പ്രവർത്തകയ്ക്കുമൊക്കെ ആരാധകർ പൊങ്കാല നടത്തിയിട്ടുണ്ട് . വിജയ് ചിത്രത്തിനൊപ്പം സൂര്യയുടെ ഒരു ഫോട്ടോ പോസ്റ്റ് ചെയ്ത് അതിന് നൽകിയ ക്യാപ്ഷനായിരുന്നു ആരാധകരെ ചൊടിപ്പിച്ചത് . ഒടുവിൽ സംഭത്തിൻറെ സത്യാവസ്ഥ വെളിപ്പെടുത്തി നടി അനുശ്രീ തന്നെ രംഗത്ത് വന്നു . വിജയ് ആരാധകരുടെ കഥപറയുന്ന ചിത്രമാണ് സണ്ണി വെയ്ൻ നായകനാകുന്ന ' പോക്കിരി സൈമൺ ' . വിജയ്യുടെ വലിയ ഫ്ളെക്സിനു മുന്നിൽ സണ്ണി വെയ്ൻ നിൽക്കുന്ന ചിത്രവും സൂര്യയുടെ പിറന്നാൾ ദിനത്തിലുള്ള ഒരു ചിത്രവുമാണ് അനുശ്രീ ഷെയർ ചെയ്തത് . ഇതൊരു സിനിമയാണെങ്കിൽ ഇത് റിയൽ ലൈഫ് എന്നായിരുന്നു ചിത്രത്തിന് നൽകിയ ക്യാപ്ഷൻ . പോസ്റ്റിട്ട് ഏറെ വൈകാതെ അനുശ്രീയെ ട്രോളി വിജയ് ആരാധകരെത്തി . സൂര്യയോടുള്ള അനുശ്രീയുടെ ഇഷ്ടം മനസിലാക്കിയായിരുന്നു ട്രോളന്മാരുടെ വിളയാട്ടം . പോസിറ്റീവും അതിലുപരി നെഗറ്റീവുമായുള്ള കമൻറുകൾ നിറഞ്ഞതോടെ അനുശ്രീക്ക് ആ പോസ്റ്റു തന്നെ പിൻവലിക്കേണ്ടിവന്നു . പിന്നീട് വിശദീകരണവുമായി എത്തുകയായിരുന്നു . താൻ മനസിൽ പോലും കരുതാത്ത അർത്ഥങ്ങളാണ് പലരും ആ പോസ്റ്റിന് നൽകിയതെന്ന് അനുശ്രീ പറഞ്ഞു . വിജയെ പോലൊരു വലിയ നടനെ നെഗറ്റീവ് പറയാൻ താൻ ആരെങ്കിലുമാണോ എന്ന് അനുശ്രീ ചോദിച്ചു . പിറന്നാൾ ദിനത്തിൽ കേക്ക് മുറിക്കുന്ന സൂര്യയുടെ ചിത്രം ആരോ അയച്ചു തന്നതാണ് . സൂര്യയോടുള്ള തൻറെ ഇഷ്ടം എല്ലാവരും അറിഞ്ഞു എന്ന സന്തോഷത്തിൽ അത് പോസ്റ്റു ചെയ്യുകയാണ് ചെയ്തത് . അത് റിയൽ ലൈഫിൽ നടന്ന ഒരു സംഭവമായതുകൊണ്ടാണ് അത്തരത്തിൽ ഒരു ക്യാപ്ൻ നൽകിയത് . മറ്റൊന്നും ഉദ്ദേശിച്ചിരുന്നില്ലെന്നും അനുശ്രീ പറഞ്ഞു .


എയർടെൽ വോൾട്ട് സർവീസിന് തുടക്കം കുറിച്ച് രാജ്യത്തെ ഏറ്റവും വലിയ ടെലികോം കമ്പനിയായ ഭാരതി എയർടെൽ . ആന്ധ്രാപ്രദേശ് , തെലങ്കാന റീജിയണുകളിലാണ് ആദ്യഘട്ടത്തിൽ വോൾട്ട് സർവീസ് ആരംഭിച്ചത് . എയർടെല്ലിൻറെ 4ജി സിം കാർഡും 4ജി / എൽടിഇ സംവിധാനമുള്ള ഫോണുടമകൾക്ക് മാത്രമായിരിക്കും വോൾട്ട് സേവനം ലഭിക്കുകയെന്ന് എയർടെൽ പുറത്തിറക്കിയ പ്രസ്താവനയിൽ വ്യക്തമാക്കുന്നു . വോൾട്ട് സേവനങ്ങൾക്ക് ഉപയോക്താക്കൾ ഒരു വിധത്തിലുമുള്ള അധിക ചാർജുകൾ നൽകേണ്ടതില്ലെന്നും നിലവിലുള്ള പ്ലാനുകൾക്ക് അനുസൃതമായിട്ടായിരിക്കും വോൾട്ട് സർവീസ് ലഭിക്കുകയെന്നും എയർടെൽ വ്യക്തമാക്കിയിട്ടുണ്ട് . 2500 രൂപയ്ക്ക് കിടിലൻ 4ജി ഫോണുമായി എയർടെൽഃ എല്ലാം ജിയോയ്ക്കുള്ള ഇരട്ടിപ്പണി വോഡഫോൺ ഉപയോക്താക്കൾക്ക് ഛോട്ടാ ചാമ്പ്യൻ ഓഫർഃ 28 ദിവസത്തെ പ്ലാനിൽ ഡാറ്റയും വോയ്സ് കോളും ! രാജ്യത്ത് ആദ്യമായി വോൾട്ട് സർവീസ് ആരംഭിച്ചുകൊണ്ട് റിലയൻസ് ജിയോ ആരംഭിച്ച ട്രെൻഡ് പിന്തുടരുമെന്ന് നേരത്തെ തന്നെ എയർടെൽ പ്രഖ്യാപിച്ചിരുന്നു . ഇന്ത്യൻ വിപണയിൽ വോൾട്ട് സാങ്കേതിക വിദ്യയുള്ള ഫോണുകൾ വർദ്ധിക്കുന്ന ഈ സാഹചര്യത്തിൽ രണ്ട് റീജിയണുകളിൽ ആരംഭിച്ച വോൾട്ട് സേവനം രാജ്യത്തിൻറെ മറ്റ് ഭാഗങ്ങളിലേയ്ക്ക് കൂടി വ്യാപിപ്പിക്കുമെന്ന് കമ്പനി വ്യക്തമാക്കിയിട്ടുണ്ട് . എയർടെല്ലിലേയ്ക്ക് മാറുന്നവർക്ക് അതിവേഗ വോയ്സ് കോളുകൾ ലഭിക്കുമെന്നും കമ്പനി വ്യക്തമാക്കിയിട്ടുണ്ട് .


ഷാരൂഖ് ഖാൻറെ ഇളയ മകൻ അബ്രാം ഇന്നലെ അഞ്ചാം പിറന്നാൾ ആഘോഷിച്ചു . എന്നാൽ കുഞ്ഞ് അബ്രാമിന് പിറന്നാൾ ആശംസിച്ചുകൊണ്ട് കിങ്ങ് ഖാൻ ട്വിറ്ററിൽ കുറിച്ച വരികളാണ് എല്ലാവരുടെയും ശ്രദ്ധ ആകർഷിച്ചത് . അബ്രാമിന് ഇന്ന് അഞ്ചു വയസ്സാകുന്നു എങ്കിലും തനിക്കു ഒൻപതു വയസ്സാണെന്നാണ് അവൻറെ ധാരണ . നിങ്ങളെങ്ങാൻ അവനെ നേരിൽ കാണാൻ ഇടവന്നാൽ ദയവുചെയ്ത് ഇത് തിരുത്താൻ നോക്കരുത് . കാരണം കുട്ടികൾ അവരുടെ ലോകത്താണ് വളരേണ്ടത് . അവർക്കിഷ്ടമുള്ള പാടുകൾ കേട്ടും പാടിയും സ്വന്തം സ്വപ്നങ്ങളിൽ വിശ്വസിച്ചും അവരുടെ അച്ഛനെ ഇഷ്ടമുള്ളത്രയും കെട്ടിപ്പിടിച്ചും എന്നാണ് ഷാരൂഖ് എഴുതിയത് . ട്വിറ്ററിലെ അതേ ഫോട്ടോയും വരികളും താരം ഇൻസ്റ്റഗ്രമിലും പങ്കുവച്ചു . മെയ് 27 നു ആയിരുന്നു അബ്രാമിൻറെ പിറന്നാൾ എങ്കിലും ഷാരൂഖ് സോഷ്യൽ മീഡിയയിൽ ഫോട്ടോ പോസ്റ്റ് ചെയ്തത് ഇന്ന് രാവിലെയാണ് . പിറന്നാൾ ആശംസകൾ താരത്തിൻറെ ആരാധകർ ഏറ്റെടുത്തെങ്കിലും എന്തുകൊണ്ടാണ് ഒൻപതു വയസ്സ് എന്നാണ് ചിലരുടെ സംശയം . അച്ഛനെ ധാരാളമായി കെട്ടിപ്പിടിച്ചുകൊണ്ട് എന്നതാണ് ചിലരെ ആകർഷിച്ചത് . ഇതിനു തെളിവായി അബ്രാമും ഷാരൂഖും ഒരുമിച്ചുള്ള ധാരാളം ഫോട്ടോകളും ആരാധകർ പങ്കുവച്ചിട്ടുണ്ട് . അബ്രാമിന് പിറന്നാൾ ആശംസിച്ചുകൊണ്ട് അമ്മ ഗൌരിയും ഇൻസ്റ്റഗ്രാമിൽ ഒരു ഫോട്ടോ പങ്കുവച്ചു . ഹാപ്പി ബർത്ത്ഡേ ഗോർജിയസ് എന്നാണ് കുഞ്ഞ് അബ്രാം മടിയിൽ ഇരിക്കുന്ന ഫോട്ടോക്ക് താഴെ ഗൌരി ആശംസിച്ചത് .


മലയാളികളെ ഏറെ നിരാശപ്പെടുത്തുന്ന ആ തീരുമാനവും ഒടുവിൽ പുറത്തുവന്നു . ആൻഡ്രോയ്ഡ് ഓപ്പറേറ്റിങ് സിസ്റ്റത്തിന്റെ പുതിയ പതിപ്പിന് നമ്മുടെ നെയപ്പത്തിന്റെ പേരിടേണ്ടതില്ലെന്ന തീരുമാനമായിരിക്കുന്നു . പകരം പശ്ചിമേഷ്യൻ രാജ്യങ്ങളിലെ നൂഗ ( Nougat ) എന്ന മിഠായിയുടെ പേരാണ് നൽകിയിരിക്കുന്നത് . അതായത് ആൻഡ്രോയ്ഡിന്റെ പുതിയ വെർഷൻ ഇനി മേലിൽ ആൻഡ്രോയ്ഡ് നൂഗ എന്നറിയപ്പെടും . ട്വിറ്ററിലൂടെയാണ് പേരിട്ട വിവരം ആൻഡ്രോയ്ഡ് അറിയിച്ചത് . പുതിയ പതിപ്പിന് ആൻഡ്രോയ്ഡ് എൻ എന്ന് പേര് നൽകിയ ശേഷം ഇഷ്ടമുള്ള പലഹാരങ്ങളുടെ പേര് തെരഞ്ഞെടുക്കാൻ കഴിഞ്ഞമാസം അവസരമുണ്ടായിരുന്നു . കണ്ടെത്തിയ പേരുകളുടെ ചുരുക്കപ്പട്ടികയിൽ മലയാളികളുടെ നെയ്യപ്പത്തിനും ഇടം ലഭിച്ചതോടെ സൈബർ മലയാളി സമൂഹം ഒന്നടങ്കം നെയ്യപ്പത്തിനായി രംഗത്തിറങ്ങിയിരുന്നു . നെയ്യപ്പത്തിന് വോട്ട് ചെയ്ത് വിജയിപ്പിക്കണമെന്ന ആഹ്വാനം സാമൂഹിക മാധ്യമങ്ങളിലൂടെ പരന്നെങ്കിലും എല്ലാം വിഫലമായിരിക്കുകയാണ് . വൈകാതെ ആൻഡ്രോയ്ഡ് നൂഗ വിവിധ ഗാഡ്ജറ്റുകളിലൂടെ ഉപഭോക്താക്കളുടെ കൈയ്യിലെത്തും .


ഒരു സിനിമയുടെ അണിയറപ്രവർത്തകരുടെ ഭീഷണിയാൽ സിനിമ നിരൂപണങ്ങൾ അവസാനിപ്പിക്കേണ്ട അവസ്ഥയിലെന്ന് സിനിമ നിരൂപകൻ സുധീഷ് പയ്യന്നൂർ . മൺസൂൺ മീഡിയ എന്ന യൂട്യൂബ് ചാനൽ വഴിയും , ഫേസ്ബുക്ക് വഴിയും സിനിമ നിരൂപണങ്ങൾ ചെയ്യുന്ന സുധീഷ് പയ്യന്നൂർ യുവാക്കൾക്കിടയിൽ ശ്രദ്ധേയനായ സിനിമ നിരൂപകനാണ് . കഴിഞ്ഞവാരം ഒരു സിനിമയുടെ റിവ്യൂ യൂട്യൂബിൽ അപ്ലോഡ് ചെയ്യുകയും റിപ്പോർട്ട് ചെയ്തതിനെ തുടർന്ന് യൂട്യൂബ് നീക്കം ചെയ്യുകയും ചെയ്തിരുന്നു . റിവ്യൂ വീണ്ടും പോസ്റ്റ് ചെയ്തതിനെ തുടർന്ന് സിനിമയുമായി ബന്ധപ്പെട്ട ഒരാൾ ഫോൺ ചെയതെന്നും സിനിമയ്ക്ക നെഗറ്റീവ് റിവ്യു നൽകിയതിനാൽ പ്രശ്നങ്ങൾ അനുഭവിക്കേണ്ടി വരുമെന്നും കേസ് നൽകിയതായും പറഞ്ഞെന്ന് സുധീഷ് ഫെയ്സ്ബുക്ക് പോസ്റ്റിൽ പറയുന്നു . കൂടാതെ റിവ്യൂ വീഡിയോകൾ ഇഷ്ടപ്പെടാത്തവർ റിപ്പോർട്ട് ചെയ്യുകയും യൂട്യൂബ് ചാനലിന് സ്ട്രൈക്ക് നൽകുകയും ചെയ്യുന്നത് ചാനൽ തന്നെ നഷ്ടപ്പെടാൻ കാരണമാകുമെന്നും സുധീഷ് ആശങ്ക പ്രകടിപ്പിക്കുന്നു . ചാനലിന്റെ ഭാവി ഓർത്ത് റിവ്യൂയിൽ നിന്ന് മാറി നിൽക്കുന്നതായും ഒളിച്ചോട്ടമല്ലെന്നും ഇദ്ദഹം വ്യക്തമാക്കുന്നു . സുധീഷിൻറെ ഫേസ്ബുക്ക് പോസ്റ്റിൻറെ പൂർണ്ണരൂപം സുഹൃത്തുക്കളെ . . ഓർമ വച്ച കാലം മുതൽ സിനിമ കൂടെയുണ്ട് . . ചിത്രഭൂമി , വെള്ളി നക്ഷത്രം ഒക്കെ വായിച്ചു കൊണ്ടാണ് സിനിമയേക്കുറിച്ചു കേട്ടത് . . . സോളാർ പാനൽ വച്ച് അയൽ വീടുകളിൽ ദൂരദർശൻ കണ്ടാണ് സിനിമയേക്കുറിച്ചു കൂടുതൽ അറിഞ്ഞതും . . ഒരു പക്ഷെ , പ്ലസ് ടു പഠനം മുതൽക്കാണ് സിനിമകൾ ഒക്കെ റിലീസ് ദിവസം തന്നെ കാണുന്നത് . . എല്ലാ നടന്മാരും പ്രീയപ്പെട്ടവർ ആയിരുന്നു . . കുറച്ചധികം ഇഷ്ടം മമ്മുക്കയോടും കമലാഹാസനോടും ആയിരുന്നു അന്ന് . . ആ സമയത്തൊക്കെ സിനിമയ്ക്ക് പ്രചാരണം ആയി സ്വന്തമായി സ്കെച് പേന മേടിച്ചു വലിയ ബോർഡെഴുതി വച്ചിട്ടുണ്ട് . . . നരസിംഹത്തിന്റെ അടക്കം . . . അതൊക്കെ ഒരു കാലം . . . ! ! ! ! ഡിഗ്രി പഠനം തൊട്ടു തിയേറ്ററിൽ റിലീസ് ചെയ്യുന്ന മിക്കവാറും മലയാള സിനിമകളും കൂടെ തമിഴും കാണാറുണ്ട് . . ഇഷ്ടപ്പെട്ടാൽ അഭിപ്രായങ്ങൾ പറയാറും ഉണ്ട് . . ഓണലൈൻ റിവ്യൂ എന്ന നിലയ്ക്ക് തന്നെ മൺസൂൺ മീഡിയയിൽ റിവ്യൂ ചെയ്യാൻ തുടങ്ങിയിട്ട് രണ്ടു വർഷം ആകാൻ പോകുന്നതേ ഉള്ളു . . റിവ്യൂ ചെയ്യുമ്പോൾ ഏറ്റവും കൂടുതൽ വിമർശനം വന്നിട്ടുള്ളതു നീ സിനിമയെ പൊക്കിയടിക്കുന്നു എന്നാണു . . റേറ്റിങ് എല്ലാ സമയവും വളരെ കൂടുതൽ ആണെന്നും . . കാണാൻ കൊള്ളാവുന്ന പടം ആണ് എന്ന് തോന്നിയാൽ അതിനെ വലുതായി കുറ്റം പറയണം എന്ന് തോന്നാറില്ല . . പിന്നെ റേറ്റിംഗ് മാത്രം വച്ച് ഒരു സിനിമയെ സമീപിക്കരുത് എന്നും . . ഇത്രയും കാലത്തിനിടയ്ക്കു ചെയ്ത സിനിമ റിവ്യൂകളിൽ ഒട്ടും ഇഷ്ടപ്പെടാത്തത് എന്ന് പറഞ്ഞ സിനിമകളും വളരെ കുറവാണ് . അങ്ങനെ ആവിഷ്കാര സ്വാതന്ത്ര്യം എന്ന് പറഞ്ഞു വലിച്ചു കീറുന്ന സ്വഭാവം സിനിമ നിരൂപണത്തിൽ കാണിക്കാറും ഇല്ല . വർഷങ്ങൾക്കു മുന്നേ രണ്ടു സിനിമയ്ക്കാണ് അത് ചെയ്തിട്ടുള്ളത് . പിന്നെ ഞാൻ തന്നെ ആ രീതി മാറ്റിയതാണ് . . എനിക്ക് തന്നെ അത് നല്ലതായി തോന്നിയില്ല എന്ന് ഉറപ്പായത് കൊണ്ടാണ് . വളരെ ക്രിട്ടിക്കൽ ആയി സിനിമയെ സമീപിക്കുന്ന രീതിയും ഇല്ല . സിനിമ നല്ലോണം ഇഷ്ടപ്പെട്ടാൽ അതിനെക്കുറിച്ചു കുറച്ചധികം പറയാറുണ്ട് . . ഇഷ്ടപ്പെട്ടില്ലെങ്കിൽ വളരെ ചുരുങ്ങിയ വാക്കുകൾ കൊണ്ട് നിർത്തുകയും ചെയ്യും എന്നതാണ് രീതി . എന്തായാലും അതിനു ഒരു പരി സമാപ്തി വരികയാണ് . . ഇനിമുതൽ കൂടുതൽ കാർക്കശ്യം ആവും എന്നല്ല , സിനിമ ഇഷ്ടപ്പെട്ടില്ലെങ്കിൽ റിവ്യൂ ഉണ്ടാകില്ല . . . കാരണം . . . യു ട്യൂബ് നു ചില കാര്യങ്ങൾ ഉണ്ട് . . കോപ്പി റൈറ്റ് പ്രശ്നം കാരണം ആണ് റിവ്യൂ ചിലപ്പോൾ നീക്കം ചെയ്യപ്പെടുന്നത് . . ആ സമയത്തു അത് റിപ്പോർട് ചെയ്ത ടീം ചാനലിന് സ്ട്രൈകും തന്നിട്ട് പോകും . . അങ്ങനെ മൂന്നെണ്ണം കിട്ടിയാൽ ചാനൽ ഇല്ലാതെ ആവും എന്നതിൽ കവിഞ്ഞു ഒന്നുമില്ല . . . പക്ഷെ അത് നമ്മളെ സംബന്ധിച്ചെടുത്തോളം വലിയ നഷ്ടം ആണല്ലോ . . ഈയിടയ്ക്കു അങ്ങനെ ഒരു സംഭവം നടന്നിരുന്നു . . ട്രൈലറിന്റെ ചില ഭാഗങ്ങൾ ഉപയോഗിച്ച് എന്ന് പറഞ്ഞു റിമൂവ് ചെയ്യുകയും പിന്നീട് അതെല്ലാം ഒഴിവാക്കിയ സമയത്തു അപ്ലോഡ് ചെയ്ത സമയത്തു വീണ്ടും റിമൂവ് ചെയ്യപ്പെട്ടു . . നമ്മൾ ഒരു ചെറിയ സെറ്റപ്പാണ് . . സിനിമ കാണാനുള്ളത് പോയിട്ട് എഡിറ്റ് ചെയ്തു ഇറക്കാനുള്ള പ്രൊഡക്ഷൻ കാശ് പോലും ഇതിൽ നിന്നും കിട്ടുകയില്ല . . . . ഒരു സാധാരണക്കാരന്റെ അഭിപ്രായത്തിൽ സിനിമയേക്കുറിച്ചു പറയുന്നു എന്ന രീതിയിൽ ആണ് ഇത്രെയേറെ കാഴ്ചക്കാർ ഉണ്ടായതെന്നും കരുതുന്നു . കഴിഞ്ഞ ആഴ്ച , റിമൂവ് ചെയ്യപ്പെട്ട വീഡിയോ വീണ്ടും അപ്ലോഡ് ചെയ്ത സമയത്തു ഒരു ചേട്ടൻ വിളിച്ചിരുന്നു . . സിനിമയുമായി ബന്ധപ്പെട്ട ഒരാൾ ആണ് എന്ന് അറിയാം . . തത്കാലം പേര് പറയുന്നില്ല . . ഏറെ നേരം സംസാരിച്ചു . . ആ സിനിമയ്ക്ക് നെഗറ്റീവ് റിവ്യൂ പറഞ്ഞതിന്റെ - സ്വന്തം ജീവിതത്തിൽ അനുഭവിക്കാൻ പോകുന്ന പ്രശ്നങ്ങളെ കുറിച്ച് വരെ മുൻ ധാരണകൾ തന്നു . . . പിന്നീടാണ് അറിഞ്ഞത് ചിത്രത്തിന് നെഗറ്റീവ് റിവ്യൂ പറഞ്ഞതിന്റെ പേരിൽ കേസ് കൊടുത്തിരിക്കുക ആണെന്ന് . . ശരി . . ആവട്ടെ . . . ! സിനിമയിൽ ശക്തനായ നേതാവും . . . . അനീതിക്കെതിരെ പ്രവർത്തിക്കുന്ന ആളും ഒക്കെ ആണെങ്കിലും നമുക്ക് തോന്നിയ അഭിപ്രായം പറയുന്നതിന് ഇന്നത്തെ കാലത്തു ജയിലിൽ കേറേണ്ടി വന്നാൽ അങ്ങനെ ആവട്ടെ . . എന്തായാലും നീതിന്യായ വ്യവസ്ഥയിൽ വിശ്വാസം നഷ്ടപ്പെട്ടിട്ടൊന്നും ഇല്ല . ചിത്രത്തിന്റെ അണിയറ പ്രവർത്തകർ പറഞ്ഞത് ഞാൻ ആ സിനിമയെ റിവ്യൂ പറഞ്ഞു നശിപ്പിച്ചു എന്നാണു . . അവരുടെ വാക്കുകൾ കേട്ടാൽ തോന്നും കേരളത്തിലെ എല്ലാവരും എന്റെ സിനിമ റിവ്യൂ കേട്ടിട്ടാണ് പോകുന്നതെന്ന് . . . സിനിമയ്ക്ക് ആള് കേറാത്തതു ഞാൻ കാരണം ആണ് എന്നൊക്കെ . . . ! അതൊരിക്കലും പറയാൻ പറ്റും എന്ന് തോന്നുന്നില്ല . നശിപ്പിക്കണം എന്ന ഉദ്ദേശത്തിൽ കടുത്ത വാക്കുകൾ ഉപയോഗിക്കാറും ഇല്ല . അതിന്റെ ആവശ്യം ഇല്ലാതെ ലളിതമായി തന്നെ സിനിമയെപ്പറ്റി പറയാം എന്ന് തന്നെ കരുതുന്നു . റിവ്യൂ എന്ന് പറഞ്ഞു സിനിമയുടെ ഏറ്റവും ചെറിയ സ്പോയിലർ പോലും പറയാറില്ല . ആവിഷ്കാര സ്വാതന്ത്ര്യത്തിനു വേണ്ടി സംസാരിക്കാൻ ഉണ്ട് . . . പക്ഷെ മൺസൂൺ മീഡിയയ്ക്കു കേരളത്തിലെ ഒരു ഓണലൈൻ ചാനലിന്റെ ഏറ്റവും വലിയ പരിമിതികളും ഉണ്ട് . . ഞാനും അവിടെ ഒരു അതിഥി ആണ് . . ചിലപ്പോൾ തിരുവനന്തപുരത്തോടു യാത്ര പറഞ്ഞു കഴിഞ്ഞാൽ എന്റെ സ്ഥാനത്തു വേറൊരാൾ വരും സിനിമ വർത്തമാനങ്ങൾ പറയാൻ . . അതുകൊണ്ടു തന്നെ ആണ് ഈ തീരുമാനം ഞാനായി എടുത്തതും . . റിവ്യൂ ചെയ്യുന്നതുകൊണ്ട് തന്നെ ( ഇടയ്ക്കു ഗവേഷണ കാര്യങ്ങൾ ആയി പൂർണമായി മാറി നിന്നതു ഒഴിച്ചാൽ ) എല്ലാ സിനിമകളും ( ഒരു പ്രതീക്ഷയും ഇല്ലെങ്കിലും ) കാണാൻ ശ്രമിക്കാരും ഉണ്ട് . . ഇനി അതിനും കൂടെ ശമനം ആകും എന്നതും എന്നെ സംബന്ധിച്ചെടുത്തോളം പ്രധാനം ആണ് . . പണം ചിലവഴിക്കുന്നത് വളരെ ശ്രദ്ദിച്ചും ആവാം . . ആ സമയം കൂടി കണക്കിലെടുത്തു വേറെ കുറച്ചു പരിപാടികൾ കൂടെ ചെയ്യാം എന്ന ആലോചന ശക്തമാക്കി ഉറപ്പിക്കുകയും ചെയ്യുന്നു . . . . ഇനി ഇറങ്ങി മൂന്നു ദിവസത്തിനുള്ളിൽ സിനിമയുടെ റിവ്യൂ വന്നില്ലെങ്കിൽ - ഒന്നുകിൽ ആ സിനിമ ഞാൻ കണ്ടില്ല , അല്ലെങ്കിൽ കണ്ടിട്ട് ഇഷ്ടപ്പെട്ടില്ല എന്ന് ഉറപ്പിക്കുക . . . യുദ്ധങ്ങളോട് തത്കാലം താല്പര്യം ഇല്ല . . ഇതൊരു ഒളിച്ചോട്ടവും അല്ല . . ഇത്രയും കാലം വളർത്തിക്കൊണ്ടു വന്ന ചാനൽ ഒറ്റയടിക്ക് നഷ്ടപ്പെട്ടേക്കാം എന്ന് ഉള്ളത് കൊണ്ടാണ് . . . അഥവാ അപ്പീൽ കൊടുത്താലും മാസങ്ങൾ കഴിഞ്ഞേ അതിനുള്ള ഉത്തരം കിട്ടു എന്നുള്ളതും കൊണ്ടാണ് . . . ഇവിടത്തെ യു ട്യൂബ് സിസ്റ്റം അത്രയും മെല്ലെ ആണ് കാര്യങ്ങൾ നീക്കുന്നത് . . പിന്നെ മൺസൂൺ മീഡിയ കുറച്ചു പേരുടെ സ്വപ്നവും സന്തോഷവും ആണ് . . ഒരു തരത്തിലും ഒന്നിനെയും അവഹേളിക്കുന്ന വിധത്തിലോ , വ്യക്തി ഹത്യ നടത്തുന്ന വിധത്തിലോ , മുൻ ധാരണയോടു കൂടിയോ ഒരു വീഡിയോ പോലും ചെയ്തിട്ടും ഇല്ല . . ഇനിയും ഉണ്ടാകില്ല . . അത് തന്നെ ആണ് മൺസൂൺ മീഡിയ . . എന്നും എപ്പോഴും . . ! ! ! എല്ലാവരോടും സ്നേഹം . . . . ഇഷ്ടം . .


ഇന്ത്യയിലടക്കം ലോകത്തിലെ പല വിപണികളിലും സ്മാർട്ട്ഫോൺ രംഗത്ത് വലിയ കുതിപ്പാണ് ഷവോമി ഉണ്ടാക്കുന്നത് . ഇന്ത്യയിൽ കഴിഞ്ഞ മൂന്ന് സാമ്പത്തിക പാദങ്ങളിലും ഏറ്റവും കൂടുതൽ സ്മാർട്ട്ഫോണുകൾ വിറ്റ കമ്പനി എന്ന നേട്ടം ഈ ചൈനീസ് കമ്പനിക്ക് തന്നെ . ഇപ്പോൾ ഇതാ വിപണിയിൽ ഉണ്ടാക്കിയ ആധിപത്യം നിലനിർത്താൻ പുതിയ അറിയിപ്പുമായി ഷവോമി . ജനുവരിയിൽ ഇറങ്ങുന്ന ഷവോമിയുടെ പുതിയ മോഡലിൻറെ ക്യാമറ 48 എംപിയായിരിക്കും . ഷവോമി പ്രസിഡൻറ് ലിൻ ബിൻ തന്നെയാണ് ഈ ഫോണിൻറെ ഒരു ചിത്രം പുറത്തുവിട്ടത് . ചൈനീസ് സോഷ്യൽ മീഡിയ വീബോയിൽ കൂടിയാണ് ചിത്രം പുറത്തുവിട്ടത് . ഫോണിൻറെ ഇടത് മൂലയിലെ ക്യാമറയും ഫ്ലാഷും , അതിന് അടിയിൽ 48 എംപി എന്ന് എഴുതിയതുമാണ് ചിത്രത്തിൽ ഉള്ളത് . ഇത് ഇരട്ട ക്യാമറ സംവിധാനം ആയിരിക്കും എന്നാണ് ചിത്രം നൽകുന്ന സൂചന . സോണി ഐഎംഎക്സ് 586 സെൻസറോടെ യുള്ള ക്യാമറ ആയിരിക്കും ഇത് . 48 എംപിയും 0.8 മൈക്രോൺ പിക്സലുമായിരിക്കും ക്യാമറ . ഇന്ത്യയിലും ഈ ഫോൺ എത്തുമെന്നാണ് ഇന്ത്യൻ ഷവോമി മേധാവി മനു കുമാർ ജെയിൻ പറയുന്നത് . സ്നാപ്ഡ്രാഗൺ 675 പ്രോസസ്സറോടെ ആയിരിക്കും ഈ ഫോൺ എത്തുക .


നൂഡിൽസിന്റേയും നൂഡിൽസ് പ്രേമികളുടേയും നാടായ ചൈനയിൽ നൂഡിൽസ് വിൽപന ഇടിയുന്നു . 2013 - ൽ ചൈനയിലും ഹോങ്കോംഗിലുമായി 460 കോടി നൂഡിൽസ് പാക്കറ്റുകൾ വിറ്റ സ്ഥാനത്ത് 2016 - ൽ ഇത് 385 കോടി പാക്കറ്റുകളായാണ് കുറഞ്ഞത് . 18 ശതമാനം ഇടിവാണ് മൂന്ന് വർഷം കൊണ്ട് നൂഡിൽസ് വിൽപനയിൽ രേഖപ്പെടുത്തിയിരിക്കുന്നത് . ചൈനക്കാർ കണ്ടുപിടിച്ച നൂഡിൽസിന് ലോകമെങ്ങും ഡിമാൻസ് കൂടി വരുമ്പോൾ ആണ് ജന്മനാട്ടിൽ ഇങ്ങനെയാരു അവസ്ഥ . ( ചൈനയെ കൂടാതെ നൂഡിൽസ് വിൽപനയിൽ കുത്തനെ ഇടിവുണ്ടായ മറ്റൊരു രാജ്യം ഇന്ത്യയായിരുന്നു ) എന്ത് കൊണ്ട് നൂഡിൽസിന്റെ വിപണി ഇടിയുന്നു എന്ന ചോദ്യത്തിന് പലതരം ഉത്തരമാണ് വിപണി വിദഗ്ദ്ധർ നൽകുന്നത് . ഓൺലൈൻ ഫുഡ് ശൃംഖലയുടെ വളർച്ചയും ആരോഗ്യശീലങ്ങളിലുണ്ടായ മാറ്റവുമെല്ലാം ചൈനക്കാരെ നൂഡിൽസിൽ നിന്നും അകറ്റിയെന്നാണ് പറയുന്നത് . രണ്ട് മിനിറ്റ് കൊണ്ട് ഉണ്ടാക്കിയെടുക്കാം എന്നതാണ് നൂഡിൽസിന്റെ പ്രധാനഗുണം . അതിനാൽ തന്നെ പാചകം ചെയ്യാൻ ക്ഷമയില്ലാത്തവർക്കും മടിയുള്ളവരും നൂഡിൽസിനെ ആശ്രയിച്ചിരുന്നു . എന്നാലിപ്പോൾ ഒരു ക്ലിക്ക് കൊണ്ടോ ഒരു കോൾ കൊണ്ടോ ഭക്ഷണം നിങ്ങൾക്ക് അരികിലെത്തും എന്നതിനാൽ ആളുകൾ ആ സാധ്യതയാണ് കൂടുതൽ ഉപയോഗപ്പെടുത്തുന്നത് . ഓൺലൈൻ ഭക്ഷണകമ്പനികളുടെ ആകെ വരുമാനത്തിൽ 20 ശതമാനവും ചൈനയിൽ നിന്നാണെന്നത് ഇതിനോടൊപ്പം ചേർത്തു വായിക്കണം .


ശ്രീശാന്തിന് അനുകൂലമായ ഉത്തരവിനെതിരെ കോടതിയെ സമീപിക്കാൻ ബിസിസിഐയിൽ ധാരണയായതായി സൂചന . ശ്രീശാന്തിന്റെ വിലക്ക് നീക്കുന്നത് സംബന്ധിച്ച് നിയമവിദഗ്ധരുടെ റിപ്പോർട്ടിന് ശേഷം തീരുമാനം ഉണ്ടാകുമെന്നാണ് ബിസിസിഐ ഇടക്കാല ഭരണസമിതി അംഗം ഡയാന എഡുൽജി ഇന്നലെ പറഞ്ഞത് . എന്നാൽ വിനോദ് റായിയുമായുള്ള കൂടിക്കാഴ്ചയിൽ ശ്രീശാന്തിനെതിരായ നിലപാട് ബിസിസിഐ ഭാരവാഹികൾ സ്വീകരിച്ചെന്നാണ് ഇപ്പോൾ പുറത്തുവരുന്ന വിവരം . ഉത്തരവിലെ പിഴവുകൾ ചൂണ്ടിക്കാട്ടി കേരള ഹൈക്കോടതിയെ തന്നെ ആദ്യം സമീപിച്ചേക്കും . ബിസിസിഐയുടെ അന്വേഷണത്തിൽ കുറ്റക്കാരനെന്ന് കണ്ടെത്തിയ ശ്രീശാന്തിനെ കളിക്കാൻ അനുവദിക്കുന്നത് തെറ്റായ സന്ദേശം നൽകുമെന്ന് ബോർഡ് നേതൃത്വം വാദിച്ചു . ഈ വിഷയത്തിൽ ഇടപെടരുതെന്ന് വിനോദ് റായിയോട് ബിസിസിഐ നേതൃത്വം ആവശ്യപ്പെട്ടതായും സൂചനയുണ്ട് . കൂടിക്കാഴ്ചക്കിടെ ശ്രീശാന്തിനെ കുറിച്ച് വിനോദ് റായി പിന്നീടൊന്നും ചോദിച്ചില്ലെന്നും ഒരു ബിസിസിഐ ഉന്നതൻ ദേശീയ മാധ്യമങ്ങളോട് പറഞ്ഞു . അതേസമയം , ഹർഷാ ഭോഗ് ലെ , ർസുനിൽ ഗാവ്സകർ , സഞ്ജയ് മഞ്ജരേക്കർ , മുരളി കാർത്തിക്ക് എന്നിവരെ അടുത്ത സീസണിലെ ബിസിസിഐ കമൻറേറ്റർമാരായി തെരഞ്ഞെടുത്തു . കമന്ററിക്കിടെ ഇന്ത്യൻ താരങ്ങളെ വിമർശിച്ചെന്ന എം എസ് ധോണിയുടെ പരാതിക്ക് പിന്നാലെ ലോക ട്വൻറി20ക്ക് ശേഷം ഭോഗ്ലെയെ ബിസിസിഐ ഒഴിവാക്കിയിരുന്നു .


നോട്ട് നിരോധനം ചോദ്യം ചെയ്ത് സമർപ്പിക്കപ്പെട്ട 14 ഹർജികൾ സുപ്രീം കോടതി ഭരണഘടനാ ബെഞ്ചിന് വിട്ടു . നോട്ട് നിരോധനത്തിന്റെ ഭരണഘടനാ സാധുത ചോദ്യംചെയ്തും , അസാധു നോട്ടുകൾ മാറ്റിയെടുക്കുന്നതിന് ഒരു അവസരം കൂടി ആവശ്യപ്പെട്ടുമാണ് ഹർജികളിൽ അധികവും . നോട്ടുകൾ മാറ്റാൻ കൂടുതൽ സമയ ആവശ്യപ്പെടുന്ന കാര്യത്തിൽ കോടതിയുടെ തീരുമാനം വൈകിയാൽ നോട്ടുകൾ കൈവശം വെച്ചിരിക്കുന്നവരുടെ പേരിൽ കേന്ദ്ര സർക്കാർ നടപടിയെടുക്കുമെന്ന ആശങ്കയും ഹർജിക്കാർ പങ്കുവെച്ചു . ഇക്കാര്യം ചീഫ് ജസ്റ്റിസ് ദീപക് മിശ്ര കേന്ദ്ര സർക്കാറിന് വേണ്ടി ഹാജരായ അറ്റോർണി ജനറൽ കെ . കെ വേണുഗോപാലിനോട് ആരാഞ്ഞു . തുടർന്ന് ഹർജിയിൽ പ്രതിപാദിച്ച തുകകളുടെ പേരിൽ നടപടിയുണ്ടാവില്ലെന്ന് സർക്കാറിന് വേണ്ടി അറ്റോർണി ജനറൽ കോടതിയിൽ ഉറപ്പു നൽകി . നോട്ട് നിരോധനത്തിന്റെ ഭരണഘടനാ സാധുത പരിശോധിക്കണമെന്ന് ആവശ്യപ്പെട്ട് സമർപ്പിക്കപ്പെട്ട ഹർജി നേരത്തേ തന്നെ സുപ്രീം കോടതി ഭരണഘടനാ ബെഞ്ചിന് വിട്ടിരുന്നു . പിൻവലിച്ച നോട്ടുകൾ മാറ്റിയെടുക്കാൻ ഒരു അവസരം കൂടി നൽകണമെന്ന് കേന്ദ്ര സർക്കാറിനോട് സുപ്രീം കോടതി ആവശ്യപ്പെട്ടിരുന്നെങ്കിലും അത് സാധ്യമല്ലെന്നാണ് സർക്കാർ മറുപടി നൽകിയത് . ജനങ്ങൾ കഷ്ടപ്പെട്ട് സമ്പാദിച്ച പണം അവരുടേതല്ലാത്ത കാരണങ്ങൾ കൊണ്ട് നശിച്ച് പോകരുതെന്നും ന്യായമായ കാരണങ്ങളുള്ളവർക്ക് നോട്ടുകൾ മാറ്റിയെടുക്കാൻ അനുവദിക്കണമെന്നുമായിരുന്നു അന്ന് കോടതി നിർദ്ദേശിച്ചത് . എന്നാൽ ഒരു അവസരം കൂടി നൽകിയാൽ നോട്ട് നിരോധനത്തിന്റെ പ്രധാന ലക്ഷ്യമായ കള്ളപ്പണം തടയൽ അസാധ്യമാകുമെന്നായിരുന്നു സർക്കാറിന്റെ മറുപടി . നോട്ട് നിരോധനം ചോദ്യം ചെയ്തുള്ള മറ്റ് കേസുകളും ഭരണഘടനാ ബെഞ്ചിന് വിട്ടതോടെ കേസുകളിലെ തീരുമാനവും വൈകാനാണ് സാധ്യത .


ചാമ്പ്യൻസ് ട്രോഫിക്കുളള ഓസ്ട്രേലിയൻ ക്രിക്കറ്റ് ടീമിനെ പ്രഖ്യാപിച്ചു . ഐപിഎല്ലിൽ തിളങ്ങിയ ക്രിസ് ലിൻ , ഹെൻറിക്കസ് എന്നിവരെ 15 അംഗ ടീമിൽ ഉൾപ്പെടുത്തിയതാണ് ശ്രദ്ധേയം . സ്റ്റീവ് സ്മിത്ത് നായകനായി തുടരും . ജെയിംസ് ഫോക്നറെ ഒഴിവാക്കിയാണ് ഐപിഎല്ലിൽ ഹൈദരാബാദ് സൺറൈസേഴ്സ് ടീം അംഗമായ മോയിസസ് ഹെൻറിക്കസിനെ സെലക്ടർമാർ തിരിച്ചുവിളിച്ചത് . ഒരുവർഷത്തിനു ശേഷമാണ് ഹെൻറിക്കസ് ഓസീസ് ടീമിലെത്തുന്നത് . കഴിഞ്ഞ വർഷം ഓഗസ്റ്റിൽ ശ്രീലങ്കയ്ക്കെതിരെയാണ് ഹെൻറിക്കസ് അവസാനമായ ഓസീസിനായി കളിച്ചത് . ഐപിഎല്ലിൽ കൊൽക്കത്ത നൈറ്റ് റൈഡേഴ്സിനായി തകർപ്പൻ തുടക്കമിട്ട ലിൻ ആകട്ടെ പരിക്കിനെത്തുടർന്ന് ഓസ്ട്രേലിയയിലേക്ക് മടങ്ങിയിരുന്നു . ഓസീസിനായി ഒരു ഏകദിനത്തിൽ മാത്രമാണ് ലിൻ ഇതുവരെ കളിച്ചത് . 2015 സെപ്റ്റംബറിന് ശേഷം ആദ്യമായി പേസർ ജെയിംസ് പാറ്റിൻസൺ ഏകദിന ടീമിലെത്തിയ ശ്രദ്ധേയമായി . ഇന്ത്യൻ പര്യടനത്തിനിടെ പരിക്കേറ്റ് മടങ്ങിയ മിച്ചൽ സ്റ്റാർക്ക് , പാറ്റ് കമ്മിൻസ് , ജോഷ് ഹെസ്ൽവുഡ് , ജോൺ ഹേസ്റ്റിംഗ്സ് എന്നീ ഫാസ്റ്റ് ബൌളർമാരും ടീമിലുണ്ട് . ജൂൺ 1 മുതൽ 18 വരെ ഇംഗ്ലണ്ടിലാണ് ചാമ്പ്യൻസ് ട്രോഫി . എട്ട് ടീമുകളാണ് ചാമ്പ്യൻഷിപ്പിൽ മാറ്റുരയ്ക്കുന്നത് . ഗ്രൂപ്പ് എയിൽ ഓസ്ട്രേലിയ , ഇംഗ്ലണ്ട് , ബംഗ്ലാദേശ് , ന്യൂസിലൻഡ് ടീമുകളും ഗ്രൂപ്പ് ബിയിൽ നിലവിലെ ചാമ്പ്യൻമാരായ ഇന്ത്യ , ദക്ഷിണാഫ്രിക്ക , പാക്കിസ്ഥാൻ , ശ്രീലങ്ക ടീമുകളുമാണുള്ളത് .


' കടയല്ല , സ്റ്റുഡിയോ . . ' മഹേഷിൻറെ പ്രതികാരമെന്ന ദിലീഷ് പോത്തൻ ചിത്രത്തിൽ ഫോട്ടോഗ്രഫിയിൽ വലിയ ഗ്രാഹ്യമില്ലാത്ത , സ്റ്റുഡിയോയെ ഒരു ബിസിനസ് മാത്രമായി കാണുന്ന മകനോടുള്ള ' ചാച്ചൻറെ ' ആ ഒറ്റ ഡയലോഗിൽ ആ കഥാപാത്രം മുഴുവനുമുണ്ടായിരുന്നു . സ്വന്തം കലയിൽ കലർപ്പില്ലാത്ത വിശ്വാസമുള്ള ഒരു പഴയ ഫോട്ടോഗ്രാഫറായിരുന്നു ' ചാച്ചനെ ' ങ്കിൽ നാടകമെന്ന കലയാൽ ജീവിതം തന്നെ നിയന്ത്രിക്കപ്പെട്ടയാളായിരുന്നു കെ എൽ ആൻറണി എന്ന അഭിനേതാവ് . എഴുപത്താറാം വയസ്സിൽ ആദ്യമായി ക്യാമറയ്ക്ക് മുന്നിലെത്തിയപ്പോഴാണ് മുഴുവൻ സിനിമാപ്രേമികളും ഈ കലാകാരനെ തിരിച്ചറിഞ്ഞതെങ്കിലും ആൻറണിയുടെ കലാജീവിതം കുട്ടിക്കാലത്തേ ആരംഭിക്കുന്ന ഒന്നാണ് . മറ്റൊരർഥത്തിൽ അയാളുടെ തെരഞ്ഞെടുപ്പ് പോലുമായിരുന്നില്ല അത് . അത്രയേറെ സ്വാഭാവികമായാണ് ആൻറണി ഒരു നാടക രചയിതാവും നടനുമായത് . ചവിട്ടുനാടക പാരമ്പര്യമുള്ള ഫോർട്ട് കൊച്ചിയിലാണ് ആൻറണിയുടെ ജനനം . അവിടെ വെളി മൈതാനിയിലെ ചവിട്ടുനാടക അരങ്ങുകളാവും ആൻറണിയിലെ നാടക കലാകാരനെ ഉണർത്തിയതും ഉദ്ദീപിപ്പിച്ചതും . സ്കൂളിലെത്തിയപ്പോൾ യുവജനോത്സവത്തിനും മറ്റ് ആഘോഷങ്ങൾക്കുമൊക്കെ കളിക്കുന്ന നാടകങ്ങളിൽ ആദ്യാവസാനക്കാരനായി ആൻറണി . ആദ്യം സ്കൂൾ നാടകങ്ങൾ രചിച്ച് , അവതരിപ്പിച്ചു അദ്ദേഹം . ഒപ്പം കഥാപാത്രങ്ങളെ അവതരിപ്പിക്കുകയും ചെയ്തു . ഈ സ്കൂൾ നാടകവേദികൾ നൽകിയ ആത്മവിശ്വാസത്തോടെയായിരുന്നു പിന്നീടുള്ള വളർച്ച . സ്കൂൾ കാലത്തുതന്നെ കൊച്ചിയിലും പരിസരപ്രദേശങ്ങളിലുമുള്ള നാടകങ്ങളിൽ ബാലനടനായുമെത്തി കെ എൽ ആൻറണി . നാടകവേദിയിൽ സ്കൂൾ കാലത്തുതന്നെ അദ്ദേഹം എത്തിപ്പിടിച്ച നേട്ടങ്ങൾ ഉണ്ടായിരുന്നു . 1957ലെ ഇടത് സർക്കാർ അധികാരത്തിൽ വന്നതിന് പിറ്റേവർഷം സംഘടിപ്പിച്ച യുവജനോത്സവത്തിൽ ആൻറണി എഴുതിയ നാടകത്തിനായിരുന്നു ഒന്നാംസമ്മാനം ലഭിച്ചത് . ജീവിതം ആരംഭിക്കുന്നു എന്ന ഈ നാടകം പിന്നീട് ഒട്ടേറെ വേദികളിൽ അവതരിപ്പിച്ചു . ഒൻപതാം ക്ലാസ്സിൽ പഠിക്കുമ്പോൾ അവതരിപ്പിച്ച കണ്ണുകൾ എന്ന നാടകവും വലിയ ശ്രദ്ധ നേടി . എന്നാൽ പത്താം ക്ലാസ്സോടെ പഠിപ്പ് നിർത്തി ആൻറണി . പത്തിൽ ഒരു വിഷയത്തിൽ തോറ്റതോടെ പിന്നീട് സ്കൂളിൽ പോയില്ല . മുഴുവൻ സമയ പാർട്ടി പ്രവർത്തകനായി പിന്നീട് . ഒപ്പം നാടകപ്രവർത്തനവും തുടർന്നു . പത്ത് വർഷത്തോളം അദ്ദേഹം സിപിഎം ഓഫീസിലാണ് താമസിച്ചത് . ആൻറണിയുടെ ജീവിതത്തിന് സമാന്തരമായി കൊച്ചിയിലെ അമച്വർ നാടകരംഗവും വളർച്ച പ്രാപിക്കുന്നുണ്ടായിരുന്നു . കൊച്ചിൻ കലാകേന്ദ്രം എന്ന പേരിൽ ഒരു നാടകസമിതി തന്നെ ആൻറണി രൂപീകരിച്ചു . പാർട്ടിയിൽ സജീവ പ്രവർത്തകനായിരുന്ന കാലത്ത് എഴുതി അവതരിപ്പിച്ച നാടകങ്ങളുടെ ഉള്ളടക്കം രാഷ്ട്രീയപ്രധാനമായിരുന്നു . പ്രസ്ഥാനത്തിന് വേണ്ടിയുള്ള നാടകങ്ങളെന്നാണ് അദ്ദേഹം അക്കാലത്ത് എഴുതിയ നാടകങ്ങളെ വിശേഷിപ്പിച്ചത് . 1979ൽ കൊച്ചിൻ കലാകേന്ദ്രത്തിൽ അഭിനയിക്കാനെത്തിയ ലീനയെയാണ് ആൻറണി ജീവിതസഖിയാക്കിയത് . വിവാഹശേഷം കുട്ടികൾ കൂടി വന്നതോടെ , ജീവിതം നാടകാവതരണങ്ങൾ കൊണ്ടുമാത്രം പുലരില്ലെന്ന് ബോധ്യമായി അദ്ദേഹത്തിന് . സ്വന്തം നാടകങ്ങൾ പുസ്തകമാക്കി വീടുകൾ തോറും കൊണ്ടുനടന്ന് വിൽക്കാൻ തീരുമാനിച്ചു . സാക്ഷാൽ ചെറുകാട് ആയിരുന്നു ഈ ആശയത്തിനുള്ള പ്രചോദനം . ആദ്യമായി പ്രസിദ്ധീകരിച്ചത് കുരുതി എന്ന നാടകമായിരുന്നു . പല പുസ്തകങ്ങളായി 50,000 കോപ്പികളിലേറെ അദ്ദേഹം ഇത്തരത്തിൽ വിറ്റിട്ടുണ്ട് . നാടകവേദികളോട് അകലം പാലിക്കേണ്ടിവന്ന ഇക്കാലത്ത് അതിൽ നിന്നുള്ള മോചനത്തിനായി ചില നാടകങ്ങൾ അദ്ദേഹമൊരുക്കിയിരുന്നു . രണ്ട് കഥാപാത്രങ്ങൾ മാത്രം വേദിയിലെത്തുന്ന നാടകങ്ങൾ . ആ കഥാപാത്രങ്ങളെ ആൻറണിയും ഭാര്യ ലീനയും തന്നെ അരങ്ങിലെത്തിച്ചു . ' മഹേഷിൻറെ പ്രതികാരം ' പുറത്തെത്തുന്നതിന് രണ്ട് വർഷം മുൻപും അദ്ദേഹം അത്തരത്തിലൊരു നാടകം അവതരിപ്പിച്ചിരുന്നു . അമ്മയും തൊമ്മനും എന്ന നാടകത്തിൽ നാൽപത് വയസ്സുകാരനായി അഭിനയിച്ചത് എഴുപത്തി മൂന്ന് വയസ്സുള്ള ആൻറണി തന്നെയായിരുന്നു . അറുപത്തിമൂന്നുകാരി ലീന തൊമ്മൻറെ അമ്മയുമായി ആ നാടകത്തിൽ . .


എന്നാൽ അന്ന് യഥാർത്ഥത്തിൽ എന്താണ് സംഭവിച്ചതെന്ന് വെളിപ്പെടുത്തിയിരിക്കുകയാണ് പാക് താരമായ ഷൊയൈബ് മാലിക്ക് ഇപ്പോൾ . വോയ്സ് ഓഫ് ക്രിക്കറ്റ് ഷോയിലാണ് മാലിക്കിന്റെ തുറന്നുപറച്ചിൽ . ഫൈനലിന് മുമ്പുള്ള കളിയിൽ ക്രിസ് ഗെയ്ലിന്റെ അനായാസ ക്യാച്ച് സയ്യിദ് അജ്മൽ വിട്ടു കളഞ്ഞതിനെക്കുറിച്ചുള്ള കോലിയുടെ ചോദ്യമാണ് ചിരിക്ക് തിരികൊളുത്തിയത് . ക്യാച്ചിനായി അജ്മലും ഷൊയൈബും ശ്രമിച്ചെങ്കിലും ആശയക്കുഴപ്പത്തിനൊടുവിൽ രണ്ടുപേരും ക്യാച്ചെടുത്തില്ല . ആ സമയം താങ്കൾ എന്താണ് അജ്മലിനോട് പറഞ്ഞതെന്നായിരുന്നു കോലിക്ക് അറിയേണ്ടിയിരുന്നത് . നിങ്ങൾ ക്യാച്ചെടുക്കുമെന്ന് കരുതിയെന്നും അഥവാ നിങ്ങൾ കൈവിട്ടാൽ താഴെയിരുന്ന് പിടിക്കാനായി കാത്തുനിൽക്കുകയായിരുന്നുവെന്നായിരുന്നു അജ്മലിന്റെ മറുപടി . അജ്മലിന്റെ ഈ മറുപടി കേട്ടാണ് കോലിയും യുവരാജും പാക് ബൌളിംഗ് പരിശീലകനായ അസ്ഹർ മെഹമൂദം ചിരിച്ചതെന്നായിരുന്നു മാലിക്കിന്റെ മറുപടി . ചാമ്പ്യൻസ് ട്രോഫി ഫൈനലിൽ 180 റൺസിനായിരുന്നു പാക്കിസ്ഥാൻ ഇന്ത്യയെ തകർത്തത് . ആദ്യം ബാറ്റ് ചെയ്ത പാക്കിസ്ഥാൻ നാലു വിക്കറ്റ് നഷ്ടത്തിൽ 338 റൺസെടുത്തപ്പോൾ 30.3 ഓവറിൽ ഇന്ത്യ 158 റൺസിന് ഓൾ ഔട്ടായി .


ബ്രോഡ്ബാൻഡ് ഇന്റർനെറ്റും കുടുംബത്തിലെ എല്ലാവർക്കും അൺലിമിറ്റഡ് മൊബൈൽ ഡേറ്റയും നൽകുന്ന ഓഫറുമായി ബി . എസ് . എൻ . എൽ . നേരത്തെയുണ്ടായിരുന്ന 1199 രൂപയുടെ ഓഫറാണ് പരിഷ്കരിച്ച് അവതരിപ്പിച്ചത് . പ്രതിമാസം 1199 രൂപയാണ് പ്ലാനിന് വേണ്ടി നൽകേണ്ടത് . ഒരു അൺലിമിറ്റഡ് ബ്രോഡ്ബാൻഡ് കണക്ഷനും മൂന്ന് സിം കാർഡുകളുമാണ് ലഭിക്കുന്നത് . ബ്രോഡ്ബാൻഡ് കണക്ഷന് ആദ്യത്തെ 30 ജി . ബിക്ക് 10 എം . ബി . പി . എസ് ആയിരിക്കും വേഗത . ശേഷം രണ്ട് എം . ബി . പി . എസ് ആയി കുറയും . ഇതിന് പുറമെ ലാന്റ്ലൈനിൽ നിന്ന് രാജ്യത്ത് എവിടേക്കും പരിധിയില്ലാത്ത കോളുകളും ലഭിക്കും . ഒപ്പം ലഭിക്കുന്ന മൂന്ന് സിമ്മുകളിൽ നിന്നും രാജ്യത്തെ ഏത് നെറ്റ്വർക്കിലേക്കും പരിധിയില്ലാത്ത ലോക്കൽ , എസ് . ടി . ഡി കോളുകൾ ചെയ്യാം . ബി അൺലിമിറ്റഡ് ഡേറ്റയും ഒരു ജി . ബിക്ക് ശേഷം 40കെ . ബി . പി . എസ് വേഗതയിൽ അൺലിമിറ്റഡ് ഡേറ്റയുമാണ് നൽകുന്നത് . വിയും പന്ത്രണ്ടാം ക്ലാസ് വരെയുള്ള ഓൺലൈൻ എജ്യുക്കേഷൻ പ്രോഗ്രാമിന്റെ ഒരു മാസത്തെ സൌജന്യ സബ്സ്ക്രിപ്ഷനും നൽകുമെന്ന് ബി . എസ് . എൻ . എൽ വ്യക്തമാക്കുന്നു .


' 96 ' എന്ന ഒറ്റ ചിത്രത്തിലൂടെ തെന്നിന്ത്യയിൽ മുഴുവൻ ആരാധകരെ സ്വന്തമാക്കിയ നടി ഗൌരി ജി കിഷൻ മലയാളത്തിലേക്ക് . തൃഷയുടെ ചെറുപ്പകാലം അഭിനയിച്ച് ആരാധകർക്കിടയിലേക്ക് കുഞ്ഞു ജാനുവായാണ് ഗൌരി എത്തിയത് . ' അനുഗ്രഹീതൻ ആൻറണി ' എന്ന ചിത്രത്തിലൂടെയാണ് ഗൌരി മലയാളത്തിൽ അഭിനയിക്കുന്നത് . സണ്ണി വെയ്നാണ് ഗൌരിയുടെ നായകൻ . ചിത്രത്തിൻറെ പോസ്റ്ററിനൊപ്പം ഗൌരിയുടെ ചിത്രം കൂടി ഉൾപ്പെടുത്തി സണ്ണി തന്നെയാണ് ഇക്കാര്യം ഇൻസ്റ്റഗ്രാമിലൂടെ പുറത്തുവിട്ടത് . എസ് തുഷാർ നിർമ്മിക്കുന്ന ചിത്രം സംവിധാനം ചെയ്യുന്നത് പ്രിൻസ് ജോയ് ആണ് . നവീന ടി മണിലാലാണ് കഥ . 2019 ൽ വേനലവധിയ്ക്ക് ചിത്രം പ്രദർശനത്തിനെത്തുമെന്നാണ് സൂചന . തൃഷയുടെ ചെറുപ്പകാലം അവിസ്മരണീയമാക്കിയ ഗൌരിയ്ക്ക് വലിയ ആരാധക പിന്തുണയാണ് ലഭിച്ചത് . മലയാളിയായ ഗൌരിയുടെ അടുത്ത ചിത്രത്തിനായുള്ള കാത്തിരിപ്പിലായിരുന്നു ആരാധകർ .


സ്റ്റംപ് മൈക്ക് പിടിച്ചെടുത്ത പെയ്നിന്റെയും ഫിഞ്ചിന്റെയും സംഭാഷണങ്ങളിലാണ് രോഹിത്തിനെ പ്രകോപിപ്പിക്കാനായി ഓസീസ് ശ്രമിക്കുന്നത് വ്യക്തമായി കേൾക്കാനാവുന്നത് . ഫിഞ്ചിനോട് പെയ്ൻ , നിങ്ങൾ ഐപിഎല്ലിൽ ഒരുവിധം എല്ലാ ടീമിനും കളിച്ചിട്ടുണ്ടല്ലേ , ബംഗലൂരുവിന് ഒഴികെ എന്നായിരുന്നു അപ്പോൾ ഫിഞ്ചിന്റെ മറുപടി . ബംഗലൂരുവിന് ഒഴികെ മാത്രമോ എന്നായിരുന്നു അപ്പോൾ പെയ്നിന്റെ മറു ചോദ്യം . ഇതിനുശേഷമായിരുന്നു രോഹിത്തിനോട് മെൽബണിൽ സിക്സടിക്കാനുള്ള വെല്ലുവിളി . എന്തായാലും പെയ്നിന്റെ പ്രകോപനത്തിൽ വീഴാതിരുന്ന രോഹിത് 63 റൺസുമായി പുറത്താകാതെ നിന്നു . അഞ്ച് ബൌണ്ടറികൾ സഹിതമാണ് രോഹിത് 63 റൺസടിച്ചത് . പെർത്ത് ടെസ്റ്റിനിടെയും പെയ്ൻ ഇന്ത്യൻ ബാറ്റ്സ്മാൻമാരെ പ്രകോപിപ്പിച്ചിരുന്നു . മുരളി വിജയ് ബാറ്റ് ചെയ്യുമ്പോൾ , മുരളി എനിക്കറിയാം അയാൾ നിങ്ങളുടെ ക്യാപ്റ്റനാണെന്ന് , പക്ഷെ ശരിക്കും നിങ്ങൾക്ക് അയാളെ ഇഷ്ടമല്ലല്ലോ എന്നായിരുന്നു കോലിയെക്കുറിച്ച് പെയ്നിന്റെ ചോദ്യം . ഓസീസ് ബാറ്റ് ചെയ്യുമ്പോൾ ഇന്ത്യൻ നായകൻ വിരാട് കോലിയുമായി വാക്കു തർക്കത്തിലേർപ്പെടുകയും കൈയാങ്കളിയുടെ വകത്തെത്തുകയും ചെയ്തിരുന്നു . അമ്പയർ ഇടപെട്ടാണ് ഇരുവരെയും പിന്തിരിപ്പിച്ചത് .


ഓസ്ട്രേലിയയ്ക്കെതിരായ ടി20 പരമ്പരയിലെ ആദ്യ മൽസരത്തിൽ ഒമ്പത് വിക്കറ്റിന്റെ തകർപ്പൻ ജയം സ്വന്തമാക്കിയതിന് പുറമെ ഒരു ടി20 ലോകറെക്കോർഡിനൊപ്പവും ടീം ഇന്ത്യ എത്തി . ഒരു ഇന്നിംഗ്സിൽ ഏറ്റവുമധികം ബാറ്റ്സ്മാൻമാരെ ബൌൾഡാക്കി പുറത്താക്കിയതിന്റെ റെക്കോർഡാണ് ടീം ഇന്ത്യ സ്വന്തമാക്കിയത് . ആറ് ഓസീസ് ബാറ്റ്സ്മാൻമാരുടെ വിക്കറ്റ് തെറിപ്പിച്ചുകൊണ്ടാണ് ഇന്ത്യ ഈ റെക്കോർഡിൽ എത്തിയത് . ടി20യിൽ ദക്ഷിണാഫ്രിക്ക , ബംഗ്ലാദേശ് , നേപ്പാൾ , യുഎഇ എന്നീ രാജ്യങ്ങളും ഈ റെക്കോർഡ് നേരത്തെ സ്വന്തമാക്കിയിരുന്നു . ഓസീസ് നായകൻ ഡേവിഡ് വാർണറെ ആദ്യ ഓവറിൽത്തന്നെ ബൌൾഡാക്കിക്കൊണ്ട് ഭുവനേശ്വർകുമാറാണ് ബൌൾഡ് വേട്ട തുടങ്ങിയത് . പിന്നീട് ആരോൺ ഫിഞ്ച് , ട്രവിസ് ഹെഡ് , ഹെൻറിക്വസ് , ടിം പെയ്നെ , കോൾട്ടർ - നൈൽ എന്നിവരാണ് ബൌൾഡായി പുറത്തായത് . ഈ ആറ് വിക്കറ്റുകളിൽ ബൂറ , കുൽദീപ് യാദവ് എന്നിവർ രണ്ടെണ്ണം വീതം സ്വന്തമാക്കിയപ്പോൾ , ഭുവനേശ്വർകുമാർ , ഹർദ്ദിക് പാണ്ഡ്യ എന്നിവർ ഓരോ വിക്കറ്റ് വീതം നേടി . ഓസീസ് നിരയിൽ ഗ്ലെൻ മാക്സ്വെൽ , ഡാൻ ക്രിസ്റ്റ്യൻ എന്നിവർ മാത്രമാണ് ബൌൾഡ് ആകാതെ പുറത്തായത് .


ബോളിവുഡിലെ സ്റ്റാർ ദമ്പതികളാണ് അജയ് ദേവ്ഗണും കജോളും . സിനിയമയിൽ മാത്രമല്ല , ഇൻസ്റ്റഗ്രാമിലും ഇരുവരും താരങ്ങളാണ് . 49 - ാം പിറന്നാൾ ആഘോഷിക്കാൻ കാജോളും കുടുംബവുമൊത്ത് അജയ് ഇപ്പോൾ പാരിസിലാണ് . എന്നാൽ , പാരീസിൽനിന്ന് അജയ് പോസ്റ്റ് ചെയ്ത ഒരു ഫോട്ടോയാണ് ഇപ്പോൾ ചർച്ച . അജയ്ക്ക് നേരെ രൂക്ഷ വിമർശനാണ് സോഷ്യൽ മീഡിയ ഉന്നയിക്കുന്നത് . കഴിഞ്ഞ ദിവസം മകനുമൊത്ത് നിൽക്കുന്ന ഒരു ചിത്രം അജയ് ഇൻസ്റ്റഗ്രാമിൽ പോസ്റ്റ് ചെയ്തിരുന്നു . ഫോട്ടോയിൽ അജയുടെ കയ്യിൽ സിഗരറ്റും കാണാം . ഇതാണ് വിമർശനത്തിന് ഇടയാക്കിയത് . മകനൊപ്പം നിന്ന് സിഗരറ്റ് വലിച്ചത് ശരിയായില്ലെന്നാണ് സോഷ്യൽ മീഡിയ വിമർശിച്ചത് . നടൻ വത്സൽ സേതും ഭാര്യ ഇഷിത ദത്തയും ഇരുവർക്കുമൊപ്പം പിറന്നാൾ ആഘോഷങ്ങൾക്കായി ഫ്രാൻസിൻറെ തലസ്ഥാനത്തെത്തിടയിട്ടുണ്ട് .


രാജ്യത്തെ 81 ലക്ഷം ആധാർ കാർഡുകൾ അസാധുവാക്കിയെന്ന് കേന്ദ്ര സർക്കാർ അറിയിച്ചു . ടി സഹമന്ത്രി പി . പി ചൌധരിയാണ് ഇക്കാര്യം പാർലമെന്റിനെ അറിയിച്ചത് . ആധാർ നിയമത്തിലെ 27,28 വകുപ്പുകൾ പ്രകാരമുള്ള വിവിധ കാരണങ്ങൾ ചൂണ്ടിക്കാട്ടിയാണ് കാർഡുകൾ അസാധുവാക്കിയത് . എന്നാൽ ഓരോ സംസ്ഥാനത്തും എത്ര കാർഡുകൾ വീതം അസാധുവാക്കി എന്നത് സംബന്ധിച്ച വിവരങ്ങൾ യുനീക് ഐഡന്റിഫിക്കേഷൻ അതോരിറ്റി സൂക്ഷിക്കുന്നില്ലെന്നും അതോരിറ്റിയുടെ റീജ്യനൽ ഓഫീസുകൾക്ക് കാർഡുകൾ അസാധുവാക്കാൻ അധികാരമുണ്ടെന്നും മന്ത്രി പറഞ്ഞു . 111 കോടി ആധാർ കാർഡുകളാണ് ഇതുവരെ വിതരണം ചെയ്തിട്ടുള്ളത് . ബയോമെട്രിക് വിവരങ്ങൾ ശേഖരിക്കുന്നതിനാൽ തട്ടിപ്പുകൾക്കുള്ള സാധ്യത ആധാറിൽ കുറവാണെന്നാണ് സർക്കാറിന്റെ വിലയിരുത്തൽ . ഇക്കാരണത്താലാണ് ആദായ നികുതി റിട്ടേണുകൾക്കും മറ്റ് സാമ്പത്തിക ഇടപാടുകൾക്കും ആധാർ നിർബന്ധമാക്കുന്നത് . വ്യാജ വിവരങ്ങൾ നൽകി സംഘടിപ്പിച്ച 11.46 ലക്ഷം പാൻ കാർഡുകൾ കേന്ദ്ര സർക്കാർ നേരത്തെ റദ്ദാക്കിയിരുന്നു . ആകെ 25 കോടി പാൻ കാർഡുകളാണ് കേന്ദ്ര ആദായ നികുതി വകുപ്പ് നൽകിയിരുന്നത് .


പ്രധാനമന്ത്രി നരേന്ദ്ര മോദി ഒടുവിൽ ആരംഭിച്ച ഇ വാലറ്റ് ആപ്പ് ഭീം ഏഴു ഭാഷകളിൽ ലഭ്യം . നിലവിൽ ഹിന്ദി , ഇംഗ്ലീഷ് ഭാഷകളിൽ ലഭിക്കുന്നതിന് പുറമേയാണ് കൂടുതൽ ഭാഷകളിൽ ആപ്പ് ലഭ്യമാക്കുന്നതെന്നാണ് റിപ്പോർട്ട് . ഗുജറാത്തി , കന്നഡ , ഒഡിയ , തമി്ഴ് , ബംഗാളി , മലയാളം , തെലുഗു ഭാഷകളിൽ ആപ്പിന്റെ സേവനം ലഭിക്കുമെന്നും റിപ്പോർട്ട് വ്യക്തമാക്കുന്നു . ലൈവ് മിന്റ വെബ്ബ്സൈറ്റ് പ്രസിദ്ധീകരിച്ച റിപ്പോർട്ടിലാണ് ഇക്കാര്യങ്ങൾ വ്യക്തമാക്കുന്നത് . ഭീം ആപ്പ് ഉടൻ തന്നെ ഏഴ് പ്രാദേശിക ഭാഷകളിൽ ഉടൻ പ്രതീക്ഷിക്കാമെന്ന് റിവറി ലാങ്വേജ് ടെക്നോളജീസ് വൈസ് പ്രസിഡന്റ് വിജയാനന്ദ പ്രഭു വ്യക്തമാക്കി . വരുന്ന മൂന്ന് - നാല് മാസത്തിനിടെ പഞ്ചാബി , മറാത്തി , ആസാമീസ് എന്നീ ഭാഷകളും ആപ്പിൽ ലഭ്യമാവുമെന്നും അദ്ദേഹം വ്യക്തമാക്കുന്നു . ഭീം ആപ്പിൽ പ്രാദേശിക ഭാഷകൾ സജ്ജമാക്കുന്നതിന് വേണ്ടി പ്രവർത്തിയ്ക്കുന്ന കമ്പനിയാണ് റിവറി ടെക്നോളജീസ് . ഡിസംബർ 30ന് പുറത്തിറക്കി പത്ത് ദിവത്തിനുള്ളിൽ ഗൂഗിൾ പ്ലേസ്റ്റോറിൽ നിന്ന് 10 മില്യൺ പേർ ഡൌൺ ലോഡ് ചെയ്ത ആപ്പെന്ന പ്രത്യേകത ഭീമിനുണ്ട് . മൂന്ന് ദിവസത്തിനുള്ളിൽ ഇന്ത്യയിൽ ഏറ്റവും ജനപ്രീതിയുള്ള ആപ്പായി ഭീം മാറുകയും ചെയ്തു . ബാങ്കുകളിലും ധനകാര്യസ്ഥാപനങ്ങളിലും ഉപയോഗിക്കുന്ന യുപിഎ സംവിധാനത്തെ അടിസ്ഥാനമാക്കിയാണ് ഭീം ആപ്പ് പ്രവർത്തിയ്ക്കുന്നത് . മൊബൈൽ നമ്പറുമായി ബന്ധപ്പെടുത്തിയ ബാങ്ക് അക്കൌണ്ട് വഴി മൊബൈൽ ഫോണിന്റെ സഹായത്തോടെ പണം കൈമാറാൻ സഹായിക്കുന്നതാണ് ഭീമിന്റെ പ്രവർത്തന രീതി . അൺ സ്ട്രക്ചേഡ് സപ്ലിമെന്ററി സർവ്വീസ് ഡാറ്റ പ്ലാറ്റ്ഫോം വഴി അപ്ഗ്രേഡ് ചെയ്ത ഫീച്ചർ ഫോണുകളിലും ഭീം ആപ്പ് പ്രവർത്തിയ്ക്കും .


പാക്കിസ്ഥാനെതിരായ രണ്ടാം ടെസ്റ്റിൽ യാസിർ ഷായുടെ സ്പിൻ ചുഴിയിൽ കറങ്ങിവീണ ന്യൂസീലൻഡിന് നാണംകെട്ട റെക്കോർഡ് . ഒന്നാം ഇന്നിംഗിസിൽ നാല് മുതൽ 11വരെ സ്ഥാനങ്ങളിൽ ബാറ്റിംഗിനിറങ്ങിയവർ ചേർന്ന് ആകെ നേടിയത് അഞ്ച് റൺസാണ് . ഒരു ഇന്നിംഗ്സിൽ 4 - 11 ബാറ്റ്സ്മാൻമാരുടെ ഏറ്റവും ചെറിയ സ്കോറാണിത് . ഇന്ത്യക്കെതിരെ 1990ൽ ശ്രീലങ്കൻ ബാറ്റ്സ്മാൻമാർ ചേർന്ന് നേടിയ എട്ട് റൺസായിരുന്നു നേരത്തയുണ്ടായിരുന്ന റെക്കോർഡ് . ടെയ്ലർ ( 0 ) , നിക്കോളസ് ( 0 ) , വാറ്റ്ലിംഗ് ( 1 ) , ഗ്രാൻഡ്ഹോം ( 0 ) , സോധി ( 0 ) , വാഗ്നർ ( 0 ) , അജാസ് ( 4 ) , ബോൾട്ട് ( 0 ) എന്നിങ്ങനെയായിരുന്നു കിവീസ് ബാറ്റ്സ്മാൻമാരുടെ സ്കോർ . ഒരു ഇന്നിംഗ്സിൽ ആറ് പേർ പൂജ്യത്തിന് പുറത്തായി എന്നതും റെക്കോർഡാണ് . ന്യൂസീലൻഡ് 90 റൺസിൽ പുറത്താവുകയായിരുന്നു . ഓപ്പണർമാരായ ജീത്ത് ( 31 ) , ലതാം ( 22 ) , മൂന്നാമൻ വില്യംസൺ ( 28 ) എന്നിവർ മാത്രമാണ് രണ്ടക്കം കണ്ടത് . യാസിർ ഷാ 41 റൺസ് വഴങ്ങി എട്ട് വിക്കറ്റ് വീഴ്ത്തി .


വിമർശകർക്ക് സെഞ്ചുറി കൊണ്ട് മറുപടി നൽകി ഇന്ത്യൻ ഓപ്പണർ രോഹിത് ശർമ്മ . ദക്ഷിണാഫ്രിക്കയ്ക്കെതിരായ അഞ്ചാം ഏകദിനത്തിൽ സെഞ്ചുറി നേടിയ രോഹിതിൻറെ കരുത്തിൽ ഇന്ത്യ മികച്ച സ്കോറിലേക്ക് കുതിക്കുകയാണ് . 51 പന്തിൽ അർദ്ധ സെഞ്ചുറി നേടിയ ഹിറ്റ്മാൻ 107 പന്തിൽ സെഞ്ചുറിയിലെത്തി . എട്ട് ഫോറും നാല് സിക്സും അടക്കമാണ് രോഹിത് തകർപ്പൻ സെഞ്ചുറി അടിച്ചെടുത്തത് . ദക്ഷിണാഫ്രിക്കയ്ക്കെതിരായ രണ്ടാമത്തെ സെഞ്ചുറിയും ഏകദിനത്തിൽ രോഹിതിൻറെ 17 - ാം സെഞ്ചുറിയുമാണിത് . പരമ്പരയിൽ ആദ്യമായാണ് രോഹിത് അമ്പതിലധികം സ്കോർ ചെയ്യുന്നത് . ഒടുവിൽ വിവരം ലഭിക്കുമ്പോൾ 36 ഓവറിൽ 202 - 3 എന്ന നിലയിലാണ് ഇന്ത്യ . 101 റൺസെടുത്ത രോഹിത് ശർമ്മയും 13 റൺസുമായി ശ്രേയാംസ് അയ്യരുമാണ് ക്രീസിൽ . ടോസ് നഷ്ടപ്പെട്ട് ബാറ്റിംഗിനിറങ്ങിയ ഇന്ത്യയ്ക്ക് മികച്ച തുടക്കമാണ് ധവാനും രോഹിത് ശർമ്മയും ചേർന്ന് നൽകിയത് . 23 പന്തിൽ 34 റൺസെടുത്ത ശീഖർ ധവാൻറെ വിക്കറ്റാണ് ഇന്ത്യയ്ക്ക് ആദ്യം നഷ്ടമായത് . പിന്നാലെ രോഹിത് - കോലി സഖ്യം മികച്ച കൂട്ടുകെട്ട് ഇന്ത്യയ്ക്കായി പടുത്തുയർത്തി . എന്നാൽ 36 റൺസിൽ നിൽക്കേ കോലി പുറത്താകുമ്പോൾ ടീം സ്കോർ 153 - 2.32 റൺസ് കൂട്ടിച്ചേർക്കുന്നതിനിടെ രഹാനെ ( 8 ) പുറത്തായത് ഇന്ത്യയ്ക്ക് തിരിച്ചടിയായി .


ലോകപ്രശ്സ്ത സ്മാർട്ട് ഫോണായ ബ്ലാക്ക്ബെറി , ഉൽപാദനം നിർത്തുന്നു . ആപ്പിൾ , സാംസങ് തുടങ്ങിയ വമ്പൻമാരോട് എതിരിട്ട് വിപണിയിൽ മുന്നോട്ടുപോകാൻ സാധിക്കാത്തതിനാലാണ് കനേഡിയൻ കമ്പനിയായ ബ്ലാക്ക്ബെറി ഫോൺ ഉൽപാദനം അവസാനിപ്പിക്കുന്നത് . പതിന്നാല് വർഷത്തോളം നീണ്ട ഫോൺ വിപണനമാണ് ബ്ലാക്ക്ബെറി അവസാനിപ്പിക്കുന്നത് . ക്യുവർട്ടി കീബോർഡ് ഫോണുകളാണ് ബ്ലാക്ക്ബെറിയ്ക്ക് പേരുനേടിക്കൊടുത്തത് . പിന്നീട് ടച്ച്സ്ക്രീൻ സാങ്കേതികവിദ്യയുമായി ആപ്പിൾ ഐഫോൺ , സാംസങ് ഗ്യാലക്സി എന്നിവ വിപണിയിൽ അധീശത്വം സ്ഥാപിച്ചു . ഇതിനെ നേരിടാൻ ബ്ലാക്ക്ബെറിയും ടച്ച്സ്ക്രീൻ ഫോൺ പുറത്തിറക്കിയെങ്കിലും വേണ്ടരീതിയിൽ ക്ലച്ച് പിടിച്ചില്ല . പ്രധാനമായും പ്രൊഫഷണലുകളാണ് ബ്ലാക്ക്ബെറി ഫോണുകൾ ഉപയോഗിച്ചിരുന്നത് . ഇ - മെയിൽ സേവനങ്ങൾ അനായാസം ഉപയോഗിക്കാനാകുമെന്നതായിരുന്നു ബ്ലാക്ക്ബെറി ഫോണുകളുടെ പ്രത്യേകത . എന്നാൽ ടച്ച്സ്ക്രീൻ ഫോണുകൾ വ്യാപകമായതോടെ ബ്ലാക്ക്ബെറിക്ക് കാലിടറി തുടങ്ങി . ഫോൺ ഉൽപാദനം നിർത്തുന്ന ബ്ലാക്ക്ബെറി നിർമ്മാതാക്കളായ റിസർച്ച് ഇൻ മോഷൻ ( റിം ) ഇനിമുതൽ സോഫ്റ്റ്വെയർ മേഖലയിലാകും ശ്രദ്ധ പതിപ്പിക്കുകയെന്ന് കമ്പനി വക്താക്കൾ പറയുന്നു . പ്രധാനമായും സെക്യൂരിറ്റി , ആപ്പുകൾ എന്നീ മേഖലയിലാകും ഇനി ബ്ലാക്ക്ബെറി ശ്രദ്ധയൂന്നുകയെന്ന് കമ്പനി എക്സിക്യൂട്ടീവ് ചെയർമാൻ ജോൺ ചെൻ പറയുന്നു . ഇതിനൊപ്പം മറ്റു കമ്പനികൾക്കുവേണ്ടി ഹാർഡ്വെയറുകൾ നിർമ്മിച്ചുനൽകാനും ബ്ലാക്ക്ബെറിക്ക് പദ്ധതിയുണ്ടെന്ന് അദ്ദേഹം പറഞ്ഞു . ബ്ലാക്ക്ബെറി കമ്പനിയുടെ ചീഫ് ഫിനാൻഷ്യൽ ഓഫീസർ ജെയിംസ് യെർഷ് അടുത്തമാസം രാജിവെക്കും . സ്റ്റീവൻ കാപെല്ലിയ്ക്കാണ് പുതിയ ചുമതല .


അടുത്ത ഐഎസ്എല്ലിൽ അനസ് എടത്തൊടിക ബ്ലാസ്റ്റേഴ്സിന് വേണ്ടി കളിക്കും . ജംഷെഡ്പൂർ എഫ്സിയുടെ ക്യാമ്പിൽ നിന്നാണ് അനസ് എടത്തൊടിക ബ്ലാസ്റ്റേഴ്സിലെത്തുന്നത് . ബ്ലാസ്റ്റേഴ്സുമായി രണ്ട് വർഷത്തെ കരാറാണ് അനസ് ഒപ്പിട്ടിരിക്കുന്നത് . നിലവിൽ ഇന്ത്യൻ സീനിയർ ഫുട്ബോൾ ടീമിലെ പ്രതിരോധ താരമാണ് അനസ് എടത്തൊടിക . സിയിൽ ചേർന്ന അനസ് ആദ്യ വർഷം തന്നെ മുംബൈ എഫ് . സിയെ ഐ ലീഗ് രണ്ടാം ഡിവിഷൻ ചാമ്പ്യൻമാരാക്കുന്നതിൽ പ്രധാന പങ്ക് വഹിച്ചു . മികച്ച കളി കാഴ്ച്ച വച്ച അനസ് 2011 വരെ മുംബൈ എഫ് സി ടീമിന് വേണ്ടിയാണ് കളിച്ചത് . പിന്നീട് പൂനെ എഫ് . സിക്ക് വേണ്ടിയാണ് അനസ് ബൂട്ടണിഞ്ഞത് . അവർക്ക് വേണ്ടി നാല് വർഷം കളിച്ചു . 2014 ൽ പൂനെ ടീമിനെ ഏഷ്യൻ ക്ലബ്ബ് ഫുട്ബോളിലും ഐ ലീഗിലും നയിച്ച അനസിനെ പൂനെ എഫ് . സി അവരുടെ ബെസ്റ്റ് പ്ലയർ അവാർഡായ ഐയൺ മാൻ പുരസ്ക്കാരം നൽകി ആദരിച്ചിരുന്നു . ഐ . എസ് . എൽ രണ്ടാം സീസണിൽ ഡൽഹി ഡൈനാമോസ് പ്രതിരോധ നിര അനസിൻറെ കീഴിലായിരുന്നു . ഐ . എസ് . എല്ലിന് ശേഷം വൻ തുകയ്ക്ക് ഇന്ത്യയിലെ ഏറ്റവും പഴയ ക്ലബ്ബായ മോഹൻ ബഗാന് വേണ്ടി ഐ ലീഗ് കളിച്ചു . അവർക്ക് വേണ്ടി ഏഷ്യൻ ക്ലബ്ബ് ഫുട്ബോളിലും ഫെഡറേഷൻ കപ്പിലും മികച്ച പ്രകടനം നടത്തി . എലിലെ ഏറ്റവും ഉയർന്ന തുകക്ക് ( 1.10 കോടി രൂപ ) ജംഷഡ്പൂർ എഫ് . സി അനസിനെ സ്വന്തമാക്കി . അന്താരാഷ്ട്ര കരിയറിൽ അനസ് കളിച്ച നാല് മത്സരങ്ങളും ഇന്ത്യ വിജയിച്ചിട്ടുണ്ട് . ഫുട്ബോൾ പ്ലെയേഴ്സ് അസോസിയേഷൻ ഓഫ് ഇന്ത്യയുടെ മികച്ച ഇന്ത്യൻ താരം . 2016 - 17 ഐ - ലീഗിലെ മികച്ച പ്രതിരോധ താരം എന്നീ അവാർഡുകൾ അനസിന് ലഭിച്ചിട്ടുണ്ട് .


സ്വപ്നഫോമിലാണ് ടീം ഇന്ത്യ . ശ്രീലങ്കയിലെ തോൽവി അറിയാതെയുള്ള കുതിപ്പ് സ്വന്തം കാണികൾക്ക് മുന്നിലും തുടരുന്നു . ഓസ്ട്രേലിയയെ മൂന്ന് കളിയിലും തോൽപിച്ച് ഇന്ത്യ പരമ്പര സ്വന്തമാക്കിക്കഴിഞ്ഞു . ഇതുകൊണ്ടുതന്നെ ടീമിൽ പരീക്ഷണങ്ങൾക്ക് സാധ്യതയുണ്ട് . ഹർദിക് പാണ്ഡ്യയുടെ ഓൾറൌണ്ട് മികവ് ഇന്ത്യയുടെ കരുത്തുകൂട്ടുന്നു . ഓസീസിന് ഇനി മാനംകാക്കാനുള്ള പോരാട്ടങ്ങൾ . ഇന്ത്യൻ സ്പിന്നർമാർക്ക് മുന്നിൽ ബാറ്റ്സ്മാൻമാർ കളി മറക്കുന്നതാണ് ഓസീസിന്റെ ആശങ്ക . സ്പിന്നർ ആഷ്ടൻ ആഗർ പരുക്കേറ്റ് മടങ്ങിയതോടെ ആഡം സാംപയെ വീണ്ടും ആശ്രയിക്കണം . റൺഒഴുകുന്ന പിച്ചാണ് ബെംഗലൂരിവിലേത് . പക്ഷേ , നഗരത്തിൽ ശക്തമായ മഴയുണ്ടാവുമെന്നാണ് കാലാവസ്ഥാ റിപ്പോർട്ട് . മഴ വെള്ളത്തിൽ നിന്ന് ഗ്രൌണ്ടിനെ രക്ഷിക്കാൻ പരമാവധി സംവിധാനങ്ങൾ കർണാടക ക്രിക്കറ്റ് അസോസിയേഷൻ ചിന്നസ്വാമി സ്റ്റേഡിയത്തിൽ ഒരുക്കിയിട്ടുണ്ട് .


ബോളിവുഡിലെ രണ്ട് സ്റ്റൈലിഷ് താരങ്ങൾ ഒത്തുചേരുന്ന ഒരു സ്ത്രീപക്ഷ ചിത്രം , അതാണ് കരീന കപൂർ , സോനം കപൂർ എന്നിവർ എത്തുന്ന ' വീരെ ദ വെഡ്ഡിങ് ' . ചിത്രത്തിൻറെ പ്രചാരണവുമായി ബന്ധപ്പെട്ട് മാധ്യമങ്ങളിൽ സജീവമാണ് താരങ്ങൾ . ചിത്രം റിലീസിനൊരുങ്ങിക്കഴിഞ്ഞു . ഇവരോടുളള ചോദ്യങ്ങളും താരങ്ങളുടെ രസകരമായ ഉത്തരങ്ങളുമാണ് ഇപ്പോൾ സോഷ്യൽ മീഡിയയിൽ വൈറൽ . ചിത്രത്തിലെ ഏറ്റവും ഇഷ്ടമുളള ഗാനം ഏതെന്ന് ചോദിച്ചപ്പോൾ വീരെ ദേ വെഡിങ് എന്ന ടൈറ്റിൽ ഗാനമാണ് തനിക്കിഷ്ടമെന്ന് സോനം . എന്നാൽ തരീഫാൻ എന്ന ഗാനമാണ് തൻറെ ഇഷ്ടഗാനമെന്നും അതിൽ താൻ ഹോട്ട് ആണെന്നും കരീന പറഞ്ഞു . അടുത്ത ചോദ്യമാണ് ഇവരെ കുഴപ്പിച്ചത് . തരീഫാൻ എന്ന ഗാനത്തിലെ ഗ്ലാമറസ് രംഗങ്ങൾ കണ്ട ഭർത്താവ് എന്തു പറഞ്ഞു എന്നതായിരുന്നു ചോദ്യം . ചോദ്യം കേട്ടപ്പോഴെ കരീന ഒന്ന് പതറി . ഭർത്താവ് സെയ്ഫ് അലി ഖാൻ എന്തുപറഞ്ഞുവെന്ന് എടുത്ത് ചോദിച്ചപ്പോൾ സെയ്ഫ് പറഞ്ഞത് പൊതുസ്ഥലത്ത് പറയാൻ പറ്റില്ല എന്നായിരുന്നു കരീനയുടെ മറുപടി . പൊട്ടിച്ചിരി ഉയർന്നതിന് പിന്നാലെ ആനന്ദ് ആഹൂജ എന്തുപറഞ്ഞുവെന്ന് സോനത്തോടും ചോദ്യം എത്തി . ' യു ലുക്ക് സോ ഹോട്ട് ബേബി ' എന്ന് അദ്ദേഹം പറഞ്ഞുവെന്ന് സോനം തുറന്നുപറഞ്ഞു . ഇതും പ്രേക്ഷകരെ അമ്പരപ്പിച്ചു . ശശാങ്ക ഘോഷ് സംവിധാനം ചെയ്യുന്നമാണ് വീരെ ദി വെഡ്ഡിംങ് . നാല് സ്ത്രീകളുടെ സൌഹൃദവും യാത്രകളുമാണ് വീരേ ദി വെഡ്ഡിംഗ് പറയുന്നത് . സോനം കപൂറിന്റെ സഹോദരി റിയയും ഏക്ത കപൂറും ചേർന്നാണ് ചിത്രം നിർമ്മിക്കുന്നത് .


കുപ്പിവെള്ളത്തിന് 12 രൂപ ഈടാക്കി വിൽക്കുമെന്ന നിർമ്മാതാക്കളുടെ തീരുമാനം അട്ടിമറിക്കപ്പെടുന്നു . കുപ്പിവെള്ളം വില കുറച്ച് വിൽക്കാൻ കഴിയില്ലെന്ന് കഴിഞ്ഞ ദിവസം വ്യാപാരി വ്യവസായി ഏകോപന സമിതി സംസ്ഥാന പ്രസിഡന്റ് ടി . നസിറുദ്ദീൻ വാർത്താസമ്മേളനത്തിൽ അറിയിച്ചിരുന്നു . 20 രൂപക്ക് മാത്രമേ കുപ്പി വെള്ളം വിൽക്കാനാവൂ എന്നും 12 രൂപയ്ക്ക് വെള്ളം വിൽക്കാമെന്ന് തങ്ങൾ പറഞ്ഞിട്ടില്ലെന്നായിരുന്നു നസിറുദ്ദീന്റെ വാദം . കുപ്പിവെള്ളം 12 രൂപയ്ക്ക് വിൽക്കുമെന്ന് നിർമ്മാതാക്കളുടെ സംഘടനയായ കേരള ബോട്ടിൽഡ് വാട്ടർ മാനുഫാക്ചേഴ്സ് അസോസിയേഷനാണ് പ്രഖ്യാപിച്ചത് . 105 കമ്പനികൾ അംഗങ്ങളായ ഈ സംഘടയിലെ 64 കമ്പനികളുടെ പിന്തുണയോടെയായിരുന്നു തീരുമാനം . 22 കമ്പനികൾ എതിർത്തു . 19 കമ്പനികൾ ഇത് സംബന്ധിച്ച യോഗത്തിൽ പങ്കെടുത്തില്ല . എതിർപ്പ് ഉയർത്തിയ കമ്പനികളുടെ കൂടെ പിന്തുണയോടെയാണ് വ്യാപാരികൾ വിലക്കുറവിനെ അട്ടിമറിക്കുന്നത് . കുറഞ്ഞ വില രേഖപ്പെടുത്തിയ ബോട്ടിലുകൾ ഉടൻ കടകളിൽ എത്തിക്കുമെന്നും നേരത്തെ എത്തിച്ച ബോട്ടിലുകളിൽ 20 രൂപ രേഖപ്പെടുത്തിയിട്ടുണ്ടെങ്കിലും 12 രൂപ നൽകിയാൽ മതിയെന്നും കാണിച്ച് നിർമ്മാതാക്കൾ രംഗത്തെത്തിയിരുന്നു . എന്നാൽ കുറഞ്ഞ വിലയ്ക്ക് വെള്ളം വിൽക്കാൻ വ്യാപാരികൾ തയ്യാറാവുന്നില്ല . ആറ് രൂപയിൽ താഴെ മാത്രമാണ് ഒരു ലിറ്റർ കുപ്പിവെള്ളത്തിന്റെ നിർമ്മാണ ചിലവ് . എട്ട് രൂപയ്ക്കാണ് ഇത് കമ്പനികൾ കടകളിലെത്തിക്കുന്നത് . ഇതിന് 12 രൂപയുടെ ലാഭമെടുത്താണ് വ്യാപാരികൾ വിൽക്കുന്നത് . ഇത് അവസാനിപ്പിച്ച് നാല് രൂപയെന്ന മാന്യമായ ലാഭവിഹിതം നൽകാനുള്ള തീരുമാനമാണ് വ്യാപാരികളും ഒരുവിഭാഗം നിർമ്മാതാക്കളും അട്ടിമറിക്കുന്നത് .


സൂപ്പർസ്റ്റാർ രജനികാന്തിൻറെ കബാലി റിലീസിന് മുൻപേ സ്വന്തമാക്കിയത് 200 കോടി രൂപ . ജൂലൈയിലാണ് ചിത്രം തിയറ്ററുകളിലെത്തുന്നത് . ചിത്രത്തിൻറെ വിവിധ പ്രദേശങ്ങളിലെ തിയറ്റർ വിതരണാവകാശം വൻ തുകയ്ക്ക് വിറ്റുപോയി കഴിഞ്ഞു . കർണാടകയിൽ നിർമാതാവ് റോക്ലിൻ വെങ്കിടേഷ് റെക്കോർഡ് തുകയ്ക്കാണ് വിതരണം സ്വന്തമാക്കിയിരിക്കുന്നത് . രജനിയുടെ മുൻപടം ലിങ്കയുടെ നിർമ്മാതാവും ഇദ്ദേഹമായിരുന്നു . ഇതിനോടൊപ്പം ചിത്രത്തിന്റെ തെലുങ്ക് പതിപ്പും വലിയ തുകയ്ക്ക് കരാർ ഉറപ്പിച്ച് കഴിഞ്ഞു . എന്നാൽ ആരാണ് വിതരണാവകാശം നേടിയത് എന്ന് വ്യക്തമല്ല . തമിഴ്നാടിന് പുറത്ത് നിന്നുള്ള വിതരണത്തിൽ നിന്ന് മാത്രം ചിത്രത്തിൻറെ നാൽപ്പത് ശതമാനത്തോളം വരുമാനം നേടിക്കഴിഞ്ഞതായി ചിത്രത്തിൻറെ നിർമ്മാതാവ് എസ് താനുവുമായി അടുത്ത വൃത്തങ്ങൾ സൂചിപ്പിക്കുന്നു . ചെന്നൈയിലെ ചെങ്കൽപേട്ട് ഭാഗത്തെ വിതരണത്തിന് മാത്രം മുബൈ കേന്ദ്രമായി പ്രവർത്തിക്കുന്ന വിതരണക്കാർ 16 കോടിയാണ് കബാലി നിർമ്മാതാക്കൾക്ക് വാഗ്ദാനം ചെയ്തു എന്നും റിപ്പോർട്ടുണ്ട് . യൂട്യൂബിൽ രണ്ട് കോടിയിലേറെ ക്ലിക്കുകൾ നേടിയ ആദ്യ ഇന്ത്യൻ സിനിമ ടീസർ എന്ന ഖ്യാതിയും കബാലി സ്വന്തമാക്കിക്കഴിഞ്ഞു . 28 ദിവസം കൊണ്ടാണ് ടീസർ ഈ നേട്ടം കൈവരിച്ചത് . തിങ്ക് മ്യൂസിക് ആണ് ഓഡിയോ അവകാശം സ്വന്തമാക്കിയത് . ഹിന്ദി പതിപ്പിൻറെ അവകാശത്തിനായി ബോളിവുഡിലെ രണ്ട് പ്രമുഖവിതരണക്കാർ ചെന്നൈയിൽ തമ്പടിച്ചിരിക്കുകയാണ് . വിദേശ റിലീസ് അവകാശങ്ങൾ ഏതാണ്ട് 20 കോടിക്ക് മുകളിലാണ് വിറ്റ് പോയത് എന്നാണ് റിപ്പോർട്ട് .


മഞ്ജു വാര്യർ എന്തുകൊണ്ടാണ് ഒന്നും പറയാത്തത് ? ദിലീപിനെ അമ്മയിലേക്ക് തിരിച്ചെടുക്കാനുള്ള തീരുമാനം ഉയർത്തിയ കോലാഹലവും വിവാദവും സിനിമാമേഖലയിൽ നിന്ന് പൊതുസമൂഹത്തിലെത്തി ഇപ്പോഴും നിലയ്ക്കാത്ത ചർച്ചകൾ മുന്നോട്ടുകൊണ്ടുപോവുമ്പോൾ ഒരുപാട് പേർ ചോദിക്കുന്ന ചോദ്യമാണിത് . മഞ്ജുവാര്യരുടെ ദുരൂഹമായ മലക്കം മറിച്ചിൽ എന്തുകൊണ്ട് ആരും കാണുന്നില്ല എന്ന് ബിജെപി സംസ്ഥാന ജനറൽ സെക്രട്ടറി കെ . സുരേന്ദ്രൻ ചോദിക്കുന്നു . ദിലീപിനെ അമ്മയിൽ തിരിച്ചെടുക്കുന്നതിന് മോഹൻലാൽ മാത്രമാണോ ഉത്തരവാദി . മമ്മൂട്ടി തീരുമാനത്തെ എതിർത്തിരുന്നുവോ ? തുടങ്ങിയ ചോദ്യങ്ങളും സുരേന്ദ്രൻ തൻറേ ഫേസ്ബുക്കിലൂടെ കുറിച്ചു . ഫേസ്ബുക്ക് പോസ്റ്റ് വായിക്കാം മോഹൻലാൽ ഉൾപ്പെടെ ഒരു സിനിമാതാരത്തോടും ആരാധനയില്ല . എന്നാൽ ഇപ്പോൾ മോഹൻലാലിനെതിരെ നടക്കുന്ന അതിരുകവിഞ്ഞ ആക്രമണവും കോലം കത്തിക്കലുമെല്ലാം സ്ത്രീപക്ഷനിലപാട് ഉയർത്തിപ്പിടിക്കുന്നതിനുവേണ്ടിയോ ഇരയോടൊപ്പം നിൽക്കാനോ ഒന്നുമല്ല . നടക്കുന്നത് കൃത്യമായ ദുരുദ്ദേശത്തോടെയുള്ള ഒറ്റതിരിഞ്ഞുള്ള ആക്രമണമാണ് . ദിലീപിനെ അമ്മയിൽ തിരിച്ചെടുക്കുന്നതിന് മോഹൻലാൽ മാത്രമാണോ ഉത്തരവാദി . മമ്മൂട്ടി തീരുമാനത്തെ എതിർത്തിരുന്നുവോ ? എന്തേ പ്രതിഷേധക്കാർ മമ്മൂട്ടിയെ വെറുതെ വിടുന്നു ? മൂകേഷും ഗണേഷ് കുമാറും എങ്ങനെ ഹരിശ്ചന്ദ്രൻമാരായി ? സിദ്ദിഖും ജഗദീഷും എന്തുകൊണ്ട് ആക്രമിക്കപ്പെടുന്നില്ല ? അതൊക്കെ വിടാം നടിയെ ആക്രമിച്ച കേസ്സിൻറെ ഏറ്റവും വലിയ സാമൂഹ്യഗുണഭോക്താവായി മാറിയ മഞ്ജുവാര്യരുടെ ദുരൂഹമായ മലക്കം മറിച്ചിൽ എന്തുകൊണ്ട് സദാചാരവിജൃംഭിത പ്രതിഷേധക്കാർ കാണുന്നില്ല ? ആരാണ് നവമാധ്യമങ്ങളിലും തെരുവിലും ഈ നാടകങ്ങൾക്ക് നേതൃത്വം നൽകുന്നതെന്ന് സൂക്ഷ്മമായി വിലയിരുത്തിയാൽ വസ്തുത ബോധ്യപ്പെടും . ഇതിൻറെ പിന്നിൽ വെറും രാഷ്ട്രീയം മാത്രമല്ലെന്ന് ബോധ്യപ്പെടാൻ പാഴൂർ പടിപ്പുര വരെയൊന്നും പോകേണ്ടതില്ല . മോഹൻലാലിനെ ഒളിഞ്ഞും തെളിഞ്ഞും ഈ ശക്തികൾ ആക്രമിക്കാൻ തുടങ്ങിയിട്ട് കാലം കുറച്ചായി . പ്രതിഷേധം അതിരുവിട്ടാൽ മറിച്ചും പ്രതികരണങ്ങളുണ്ടാവും .


സത്യൻ അന്തിക്കാടും ശ്രീനിവാസനും വീണ്ടും ഒന്നിക്കുന്ന ഞാൻ പ്രകാശൻ എന്ന ചിത്രത്തിൻറെ ടീസർ ഇറങ്ങി . മലയാളികളുടെ നേർചിത്രമായ പ്രകാശൻ എന്ന യുവാവിനെ സിനിമയിൽ അവതരിപ്പിക്കുന്നത് ഫഹദ് ഫാസിലാണ് . ഫുൾമൂൺ സിനിമാസ് നിർമിക്കുന്ന ചിത്രത്തിന്റെ ആദ്യ ടീസർ പുറത്തിറങ്ങി . പ്രകാശൻ ഒരു കല്ല്യാണം കൂടുന്നതും ക്യാമറയ്ക്ക് മുന്നിൽ പോസ് ചെയ്ത് മൃഷ്ടാനും സദ്യ തട്ടി കുറ്റം പറഞ്ഞ് മടങ്ങുന്നതുമാണ് ടീസറിലുള്ളത് . ശ്രീനിവാസനും ചിത്രത്തിൽ അഭിനയിക്കുന്നുണ്ട് . നിഖില വിമലാണ് നായിക . ദേവിക സഞ്ജയ് , കെ . പി . എ . സി . അഞ്ജു കുര്യൻ എന്നിവരാണ് മറ്റ് കഥാപാത്രങ്ങൾ . ജയറാം നായകനായ യാത്രക്കാരുടെ ശ്രദ്ധയ്ക്കാണ് ശ്രീനിവാസനും സത്യൻ അന്തിക്കാടും അവസാനമായി ഒന്നിച്ച ചിത്രം . ഒരു ഇന്ത്യൻ പ്രണയകഥയാണ് ഫഹദും സത്യൻ അന്തിക്കാടും അവസാനമായി ഒന്നിച്ച ചിത്രം .


മലയാളത്തിന്റെ യുവനടിയെ ക്രൂരമായി ആക്രമിച്ച സംഭവത്തിന് ഒരു വർഷമാകുകയാണ് . ക്രൂരപീഡനത്തിന് ഇരയായ സഹപ്രവർത്തകയ്ക്ക് നീതി വേണമെന്നും നീതി വൈകുന്നത് നീതി നിഷേധത്തിന് തുല്യമാണെന്നും സിനിമയിലെ വനിതാസംഘടനയായ വുമൻ കളക്ടീവ് പ്രതികരിച്ചു .  മലയാള സിനിമയെ ഉലച്ചുകളഞ്ഞ ഫെബ്രുവരി 17ലെ സംഭവം നടുക്കത്തോടെയും ഭീതിയോടെയുമാണ് ഓർക്കുന്നത് . അക്രമണത്തിനെതിരെ ഒറ്റയ്ക്ക് പടപൊരുതിയ തങ്ങളുടെ സഹപ്രവർത്തകയുടെ ധീരതയെ ആദരവോടെ കാണുന്നു . ഭയമില്ലാതെയും തുല്യതയോടെയും സിനിമയിൽ പ്രവർത്തിക്കാൻ എല്ലാവർക്കും ലഭിക്കാൻ വേണ്ടിയുള്ള പോരാട്ടം നമ്മുടെ കടമയാണ് . ഞങ്ങളുടെ സഹപ്രവർത്തകയ്ക്ക് നീതി ലഭ്യമാക്കണമെന്ന് ഞങ്ങൾ വീണ്ടും ആവശ്യപ്പെടുന്നു . എല്ലാവരെയും ഓർമ്മിക്കുന്നു . നീതി വൈകുന്നത് നീതി നിഷേധത്തിന് തുല്യമാണ് - വുമൻ കളക്ടീവ് . കേസിൽ നടൻ ദിലീപ് അടക്കം 12 പേർ പ്രതികളാണ് .


അഡ്ലെയ്ഡ് ക്രിക്കറ്റ് ടെസ്റ്റിൽ ഓസ്ട്രേലിയക്കെതിരെ നേടിയെ സെഞ്ചുറിക്ക് പൂജാരയെ അഭിനന്ദിക്കുമ്പോഴാണ് സ്റ്റീവ് പൂജാരയെന്ന വിളിക്ക് പിന്നിലെ രഹസ്യം വോൺ വെളിപ്പെടുത്തിയത് . കൌണ്ടിയിൽ യോർക്ക് ഷെയറിന് കളിക്കുന്ന പൂജാരയെ സഹതാരങ്ങൾക്ക് വിളിക്കുന്ന പേരാണിത് . പൂജാരയുടെ പേരിന്റെ ആദ്യഭാഗമായ ചേതേശ്വർ എന്ന് ഉച്ഛരിക്കാൻ സഹതാരങ്ങൾക്ക് കഴിയാത്തതിനാലാണ് അവർ അദ്ദേഹത്തെ സ്റ്റീവ് പൂജാരയെന്ന് വിളിക്കാൻ തുടങ്ങിയത് . ട്വറ്റിറിലാണ് വോൺ ഇക്കാര്യം വ്യക്തമാക്കിത് . മുൻ ഇംഗ്ലീഷ് നായകൻ മൈക്കൽ വോണും പൂജാരയെ അഭിനന്ദിച്ചുകൊണ്ടുള്ള ട്വീറ്റിൽ സ്റ്റീവ് പൂജാരയെന്നാണ് വിശേഷിപ്പിച്ചത് . ഓസ്ട്രേലിയക്കെതിരെ സെഞ്ചുറി നേടിയ പൂജാര ഓസ്ട്രേലിയിലെ തന്റെ ഏറ്റവും ഉയർന്ന സ്കോറും ഇന്ന് സ്വന്തമാക്കി . 73 റൺസായിരുന്നു ഇതിന് മുമ്പ് ഓസ്ട്രേലിയയിൽ പൂജാരയുടെ ഏറ്റവും ഉയർന്ന സ്കോർ . 123 റൺസ് നേടിയ പൂജാര ആദ്യ ദിനത്തിലെ അവസാന ഓവറുകളിൽ സ്ട്രൈക്ക് നിലനിർത്താനുള്ള ശ്രമത്തിൽ പാറ്റ് ക്മിൻസിന്റെ ഉജ്ജ്വല ഫീൽഡിംഗിൽ റണ്ണൌട്ടാവുകയായിരുന്നു .


രൺബിർ കപൂറും ദീപിക പദുക്കോണും തമ്മിലുള്ള പ്രണയം ഒരുകാലത്ത് ആരാധകർക്കിടയിൽ ചർച്ചയായിരുന്നു . എന്നാൽ 2009ൽ ഇരുവരും തമ്മിൽ വേർപിരിഞ്ഞു . ഇരുവരും വീണ്ടും ഒരു ചടങ്ങിൽ ഒന്നിച്ചതാണ് ഇപ്പോൾ വാർത്തയാകുന്നത് . ഒരു ഫാഷൻ ഷോയിലാണ് രൺബിറും ദീപികയും ഒന്നിച്ചത് . ദീപികയുമായി ചേർന്ന് രൺബിർ നൃത്തംവയ്ക്കുയും ചെയ്തു . അതേസമയം രൺവിർ സിംഗും ദീപിക പദുക്കോണും തമ്മിൽ ഉടൻ വിവാഹിതരാകുമെന്നാണ് സിനിമ മാധ്യമങ്ങൾ റിപ്പോർട്ട് ചെയ്യുന്നത് . ഇരുവരും അഞ്ച് വർഷത്തോളമായി പ്രണയത്തിലായിരുന്നു . ഇവരുടെ വിവാഹതീയതി മാതാപിതാക്കൾ നിശ്ചയിച്ചതായാണ് റിപ്പോർട്ട് . സെപ്റ്റംബർ മുതൽ നാല് തീയതികളാണ് വിവാഹത്തിനായി കണ്ടിരിക്കുന്നത് . അതേസമയം ദീപിക വധുവാകാനുള്ള ഒരുക്കത്തിലാണ് . വിവാഹ ഷോപ്പിംഗ് തുടങ്ങിയെന്നും അടുത്തവൃത്തങ്ങൾ പറയുന്നു . ഹിന്ദു മതാചാരപ്രകാരമായിരിക്കും വിവാഹം . അടുത്ത സുഹൃത്തുക്കൾക്കും ബന്ധുക്കൾക്കും മാത്രമായിരിക്കും ക്ഷണം ഉണ്ടാകുക . തുടർന്ന് വലിയ തോതിൽ വിവാഹവിരുന്നും നടത്താനാണ് തീരുമാനമെന്നുമാണ് റിപ്പോർട്ട് .


ചുറ്റുപാടുകളുടെ നിരീക്ഷണത്തിനും കെട്ടിടങ്ങളുടെ സുരക്ഷയ്ക്കുമായാണ് സാധാരണ സിസിടിവി ഉപയോഗിക്കുന്നത് . എന്നാൽ സിസിടിവി ഉപയോഗിച്ച് മുങ്ങി നടക്കുന്ന പ്രതികളെ കണ്ടെത്താൻ കഴിയുമോ ? കഴിയുമെന്നാണ് ചൈനയിൽ നിന്ന് വരുന്ന റിപ്പോർട്ടുകൾ സൂചിപ്പിക്കുന്നത് . നിരവധി സാമ്പത്തിക കുറ്റകൃത്യങ്ങളിലെ പ്രതിയെ അറുപതിനായിരം ആളുകൾക്കിടയിൽ നിന്ന് സിസിടിവിയുടെ സഹായത്തോടെയാണ് പൊലീസ് പിടികൂടിയത് . മുപ്പത്തൊന്നുകാരനായ യുവാവിന്റെ പേരു പോലും പൊലീസിന് അജ്ഞാതമായിരുന്നു എന്നതാണ് കേസിലെ മറ്റൊരു പ്രത്യേകത . തെക്കൻ ചൈനയിലെ ജിയാങ്ക്സി പ്രവിശ്യയിലെ സ്റ്റേഡിയത്തിൽ നടന്ന സംഗീത പരിപാടിക്കിടയിൽ നിന്നാണ് പൊലീസ് ഇയാളെ പിടികൂടിയത് . നിരവധി സാമ്പത്തിക തിരിമറികളും ഓൺലൈൻ തട്ടിപ്പുകളും നടത്തി മുങ്ങി . പ്രതിയ്ക്കായി ചൈന പൊലീസ് തിരച്ചിലിൽ ആയിരുന്നു . സ്റ്റേഡിയത്തിലെത്തിയ പ്രതിയെ സ്റ്റേഡിയത്തിലെ സിസിടിവിയാണ് ഫേസ് റിക്കഗ്നിഷ്ൻ രീതി ഉപയോഗിച്ച് തിരിച്ചറിഞ്ഞത് . ഉടൻ തന്നെ പൊലീസിന് സ്റ്റേഡിയത്തിൽ എത്തി . സംഗീത പരിപാടി പുരോഗമിക്കുന്നതിനിടെ ഇയാളെ പിടികൂടുകയായിരുന്നു . കുറ്റാരോപിതരുടെ മുഖം തിരിച്ചറിഞ്ഞ് പ്രതികളെ പിടികൂടുന്ന രീതി അടുത്ത കാലത്താണ് ചൈന ഉപയോഗിക്കാൻ തുടങ്ങിയത് . പൊലീസ് തിരയുന്നവരും കസ്റ്റഡിയിൽ നിന്ന് മുങ്ങിയവരുടെ വിവരങ്ങൾ ഏകോപിപ്പിച്ച് രാജ്യത്തിന്റെ വിവിധ ഭാഗങ്ങളിലെ സിസിടിവി ക്യാമറകൾ ഉപയോഗിച്ചാണ് ചൈന പൊലീസ് സംവിധാനം ശക്തമാക്കുന്നത് .


ഓസ്ട്രേലിയക്കെതിരായ ഒന്നാം ടെസ്റ്റിൽ ചേതേശ്വർ പൂജാരയുടെ തകർപ്പൻ സെഞ്ചുറി ആദ്യദിനം ഇന്ത്യയുടെ മുഖം രക്ഷിച്ചു . മൂന്നാമനായി ഇറങ്ങി 231 പന്തിൽ ആറ് ബൌണ്ടറിയും ഒരു സിക്സും സഹിതമാണ് പൂജാര 16 - ാം ടെസ്റ്റ് സെഞ്ചുറി തികച്ചത് . ഒരുവശത്ത് വിക്കറ്റ് കൊഴിയുമ്പോൾ പ്രതിരോധിച്ച് കളിച്ച പൂജാര ഓസ്ട്രേലിയൻ മണ്ണിൽ തൻറെ ' റിയൽ ക്ലാസ് ' കാട്ടുകയായിരുന്നു . 246 പന്തിൽ 123 റൺസുമായി പൂജാര പുറത്തായതോടെ ഒന്നാം ദിനം കളിനിർത്തിയപ്പോൾ ഒമ്പത് വിക്കറ്റിന് 250 റൺസെന്ന നിലയിലാണ് ഇന്ത്യ . ടോസ് നേടി ബാറ്റിംഗ് ആരംഭിച്ച ഇന്ത്യ തുടക്കത്തിൽ 19 റൺസിന് മൂന്ന് വിക്കറ്റ് വലിച്ചെറിഞ്ഞിരുന്നു . രണ്ട് റൺസ് മാത്രമെടുത്ത ഓപ്പണർ ലോകേഷ് രാഹുലിനെ രണ്ടാം ഓവറിലെ അവസാന പന്തിൽ പേസർ ജോഷ് ഹെയ്സൽവുഡ് ഫിഞ്ചിൻറെ കൈകളിലെത്തിച്ചു . സഹ ഓപ്പണർ മുരളി വിജയി 11 റൺസുമായി ഏഴാം ഓവറിൽ സ്റ്റാർക്കിന് കീഴടങ്ങി . നാലാമനായെത്തിയ നായകൻ വിരാട് കോലിയെ മൂന്ന് റൺസിൽ നിൽക്കേ ഖവാജയുടെ പറക്കും ക്യാച്ചിൽ കമ്മിൺസ് ഡ്രസിംഗ് റൂമിലേക്ക് മടക്കി . മധ്യനിരയിൽ പ്രതിരോധക്കോട്ടെ കെട്ടുമെന്ന് കരുതിയ രഹാനെയെ ( 13 ) ഹെയ്സൽവുഡ് പുറത്താക്കിയതോടെ ആദ്യ സെഷനിൽ നാലിന് 56 റൺസെന്ന നിലയിൽ ഇന്ത്യ പ്രതിരോധത്തിലായി . എന്നാൽ രണ്ടാം സെഷനിൽ ആക്രമിച്ച് കളിച്ചുതുടങ്ങിയ രോഹിത് ശർമ്മയ്ക്ക് ആവേശമാണ് വിനയായത് . 38 - ാം ഓവറിലെ രണ്ടാം പന്തിൽ ലിയോണെ രോഹിത് സിക്സർ പറത്തി . തൊട്ടടുത്ത പന്തിലും സിക്സിനുള്ള ഹിറ്റ്മാൻറെ ശ്രമം ഹാരിസിൻറെ കൈകളിൽ അവസാനിച്ചു . 61 പന്തിൽ 37 റൺസാണ് രോഹിത് നേടിയത് . മിന്നും വേഗത്തിൽ തുടങ്ങിയ റിഷഭ് പന്തിനും അധിക സമയം പിടിച്ചുനിൽക്കാനായില്ല . ലിയോണിൻറെ പന്തിൽ വിക്കറ്റ് കീപ്പർ പെയ്നിന് ക്യാച്ച് നൽകി പന്ത് മടങ്ങി . 38 പന്തിൽ പന്ത് നേടിയത് 25 റൺസ് . ഇതോടെ ഇന്ത്യ ആറ് വിക്കറ്റിന് 127 റൺസ് എന്ന നിലയിലായി . എന്നാൽ പൊരുതിനിന്ന പൂജാര പിന്നാലെ അർദ്ധ സെഞ്ചുറി തികയ്ക്കുകയായിരുന്നു . പിന്നാലെ അശ്വിനെ കൂട്ടുപിടിച്ചായി പൂജാരയുടെ രക്ഷാപ്രവർത്തനം . എന്നാൽ 76 പന്തിൽ 25 റൺസെടുത്ത അശ്വിനെ 74 - ാം ഓവറിൽ കമ്മിൺസ് പുറത്താക്കിയത് തിരിച്ചടിയായി . ഇശാന്തിനും തിളങ്ങാനായില്ല . 20 പന്തിൽ നാല് റൺസെടുത്ത താരത്തെ സ്റ്റാർക് ബൌൾഡാക്കി . എട്ട് വിക്കറ്റ് നഷ്ടപ്പെടുമ്പോൾ 210 റൺസാണ് ഇന്ത്യക്കുണ്ടായിരുന്നത് . എന്നാൽ ഇതിന് പിന്നാലെ പൂജാര സെഞ്ചുറി തികച്ചു . സെഞ്ചുറിക്ക് ശേഷം വേഗമാർജിച്ച പൂജാര 123ൽ നിൽക്കേ റൺ ഔട്ടായതോടെ ഒന്നാം ദിനം കളിയവസാനിപ്പിക്കുകയായിരുന്നു . 87 . 5 ഓവറുകളാണ് ഇന്ന് എറിഞ്ഞത് . ആറ് റൺസുമായി ഷമിയും അക്കൌണ്ട് തുറക്കാൻ ബൂംമ്രയും രണ്ടാം ദിനം ബാറ്റിംഗ് ആരംഭിക്കും .


ഫേസ്ബുക്കിൽ ഫോട്ടോകമൻറ് വന്നത് ഒരു ആഘോഷമായിരുന്നു , എന്തിനും ഏതിനും ഫോട്ടോകമൻറ് ഉപയോഗിക്കുന്ന രീതിയാണ് പിന്നീട് ഉണ്ടായത് . എന്നാൽ ആദ്യത്തെ ആവേശം ഇന്ന് പലരും ഫോട്ടോകമൻറ് ഇടാൻ കാണിക്കുന്നില്ല . അപ്പോഴാണ് ചെറിയോരു മാറ്റവുമായി ഫേസ്ബുക്ക് എത്തിയിരിക്കുന്നത് . ഫേസ്ബുക്കിൽ കമന്റായി വീഡിയോകളും അപ് ലോഡ് ചെയ്യാം . ഫേസ് ബുക്ക് യൂസർമാർക്ക് സന്തോഷം നൽകുന്ന ഫീച്ചർ ഇപ്പോൾ തന്നെ ലഭ്യമാണ് . കമന്റ് ബോക്സിലെ ക്യാമറ ഐക്കണിൽ ക്ലിക്ക് ചെയ്താൽ ദൃശ്യങ്ങൾ അപ് ലോഡ് ചെയ്യാം . ഫേസ് ബുക്ക് എഞ്ചിനീയർ ബോബ് ബാൾഡ് വിൻ തന്റെ ഫേസ് ബുക്ക് പേജിലൂടെയാണ് ഇക്കാര്യം അറിയിച്ചത് . തൻറെ തന്നെ ഒരു വീഡിയോ അപ് ലോഡ് ചെയ്താണ് ബോബ് പുതിയ ഫീച്ചർ യൂസേഴ്സിനു മുന്നിൽ അവതരിപ്പിച്ചിരിക്കുന്നത് . നേരത്തെ ഫേസ്ബുക്ക് അവതരിപ്പിച്ച ലൈവ് വീഡിയോക്ക് വലിയ സ്വീകരണമായിരുന്നു . സിനിമാ താരങ്ങളും രാഷ്ട്രീയക്കാരും , സാംസ്കാരിക പ്രവർത്തകരുമെല്ലാം ലൈവ് വീഡിയയിലോടെ ആരാധകർക്ക് മുന്നിലെത്തിയിരുന്നു . എന്നാൽ ആരാധകർക്ക് തിരിച്ച് പ്രതികരിക്കാൻ കമൻറ് ബോക്സ് മാത്രമാണ് ഉണ്ടായിരുന്നത് . വീഡിയോ കമൻറ് സംവിധാനം എത്തിയത് സെലിബ്രിറ്റികളും അവരുടെ ആരാധകരും ആഘോഷിക്കുമെന്നുറപ്പാണ് . വീഡിയോ കമൻറായി എന്തൊക്കെ അപ് ലോഡ് ചെയ്യുമെന്നതാണ് പ്രശ്നം . ചില വിരുതൻമാർ ഈ സംവിധാനം ദുരുപയോഗം ചെയ്യുമോ എന്ന ആശങ്ക ചിലർ പങ്കുവയ്ക്കുന്നുണ്ട് . ഫേസ് ബുക്ക് ലൈവ് വീഡിയോയ്ക്ക് പിന്നിലെ അണിയറ പ്രവർത്തകർ തന്നെയാണ് പുതിയ ഫീച്ചറിന് പിന്നിലും . 2020 ഒക്കെ ആകുമ്പോഴേക്കും ഇൻറർനെറ്റ് ട്രാഫിക്കിൽ വീഡിയോ വലിയ മുന്നേറ്റം നടത്തുമെന്നാണ് ഫേസ്ബുക്ക് അധികൃതരുടെ പ്രതീക്ഷ .


പൊതുമേഖല ബാങ്കായ ഐ . ഡി . ബി . ഐ ബാങ്കിന് റിസർവ് ബാങ്ക് മൂന്ന് കോടി രൂപ പിഴ ചുമത്തി . കിട്ടാക്കടം സംബന്ധിച്ച വിവരങ്ങൾ യഥാസമയം റിസർവ് ബാങ്കിന് കൈമാറുന്നതിൽ വീഴ്ച വരുത്തിയതിനാണ് നടപടി . ബാങ്ക് നൽകിയ വായ്പകൾ കിട്ടാക്കടമായി മാറിയാൽ ചട്ടമനുസരിച്ച് ഇക്കാര്യം റിസർവ് ബാങ്കിനെ അറിയിക്കണം . എന്നാൽ ഇക്കാര്യത്തിൽ ഐ . ഡി . ബി . ഐ ബാങ്ക് വീഴ്ച വരുത്തിയെന്നാണ് റിസർവ് ബാങ്ക് കണ്ടെത്തിയിരിക്കുന്നത് . തുടർന്ന് മൂന്ന് കോടി രൂപ പിഴ ചുമത്തുകയായിരുന്നു . എന്നാൽ ബാങ്കിന്റെ പ്രവർത്തനത്തെ ഈ നടപടി ഒരു തരത്തിലും ബാധിക്കില്ലെന്ന് റിസർവ് ബാങ്ക് അറിയിച്ചു . 2016 - 17 സാമ്പത്തിക വർഷത്തെ കണക്കനുസരിച്ച് 6,186 കോടി രൂപയാണ് ഐ . ഡി . ബി . ഐ ബാങ്കിന്റെ നിഷ്ക്രിയ ആസ്തി . ബാങ്ക് നൽകിയ വായ്പകളുടെ നാലിലൊന്നാണ് ഈ തുക .


പ്രതിരോധ താരം ജെറാർഡ് പിക്വെ സ്പാനിഷ് കുപ്പായത്തിൽ നിന്ന് വിരമിച്ചു . ക്ലബ് കരിയറിൽ ബാഴ്സലോണയിൽ ശ്രദ്ധ കേന്ദ്രീകരിക്കാനാണ് താരത്തിൻറെ വിരമിക്കൽ . റഷ്യൻ ലോകകപ്പിൽ നിരാശപ്പെടുത്തിയ സ്പാനിഷ് ടീമിൽ അംഗമായിരുന്നു . ദേശീയ ടീമിനായി 102 മത്സരങ്ങളിൽ കളിച്ച താരം 2010 ലോകകപ്പ് , 2012 യൂറോ കിരീടങ്ങൾ നേടിയിട്ടുണ്ട് . സെവിയ്യക്കെതിരായ സ്പാനിഷ് സൂപ്പർകോപ്പയ്ക്ക് മുന്നോടിയായി മാധ്യമങ്ങളെ കണ്ടപ്പോളായിരുന്നു പ്രഖ്യാപനം . ' ലോകകപ്പ് , യൂറോകപ്പ് കിരീടങ്ങൾ നേടിയ സ്പാനിഷ് ടീമിനൊപ്പമുള്ളത് മനോഹരമായ നിമിഷങ്ങളായിരുന്നു . എന്നാൽ ആ കഥ ഇവിടെ അവസാനിക്കുകയാണ് ' - പിക്വെ പറഞ്ഞു . റഷ്യൻ ലോകകപ്പ് തൻറെ അവസാന മേജർ ടൂർണമെൻറായേക്കുമെന്ന് പിക്വെ നേരത്തെ സൂചന നൽകിയിരുന്നു .


കൊച്ചി . രാമലീലയുടെ വിജയത്തിൽ ദിലീപ് പുറത്തിറങ്ങിയെന്ന് നടി ലക്ഷ്മിപ്രിയ . ദിലീപ് പൂർണ്ണമായി കുറ്റവിമുക്തനായി തിരിച്ചുവരുന്നതിനായി കാത്തിരിക്കുകയാണ് . ദിലീപിനെ കുറ്റവാളിയായി കാണാൻ ആഗ്രഹിക്കുന്നില്ല . കുറ്റവാളിയാണോ എന്നത് കോടതി തെളിയിക്കട്ടെ എന്നും ലക്ഷമിപ്രിയ പറഞ്ഞു . രാമലീലയുടെ വിജയം ദിലീപ് എന്ന ജനപ്രിയ നായകനോടുളള ജനങ്ങളുടെ ഇഷ്ടമാണ് എന്നും താരം കൂട്ടിച്ചേർത്തു . നടിയെ ആക്രമിച്ച സംഭവത്തിന്റെ ഗൂഢാലോചനാ കേസിൽ ജയിലിൽ കഴിയുന്ന നടൻ ദിലീപിന് ജാമ്യം . 85 ദിവസം ജയിലിൽ കഴിഞ്ഞ ദിലീപിന് കർശന ഉപാധികളോടെ പുറത്തിറങ്ങാം . അന്വേഷണ ഉദ്ദ്യോഗസ്ഥർ ആവശ്യപ്പെടുമ്പോൾ ഹാജരാവണം . ഒരു ലക്ഷം രൂപയുടെ ബോണ്ട് കോടതിയിൽ കെട്ടിവെയ്ക്കണം . പാസ്പോർട്ട് കോടതിയിൽ നൽകണം , സാക്ഷികളെ സ്വാധീനിക്കരുത് , തെളിവ് നശിപ്പിക്കരുത് തുടങ്ങിയ ഉപാധികളോടെയാണ് ജാമ്യം നൽകിയിരിക്കുന്നത് . ജസ്റ്റിസ് സുനിൽ തോമസിന്റെ ബഞ്ചാണ് ഇന്ന് ജാമ്യ ഹർജിയിൽ വിധി പറഞ്ഞത് .


റിലയൻസ് ജിയോ സെലിബ്രേഷൻ ഓഫറിന്റെ കാലാവധി നീട്ടിയതായി റിപ്പോർട്ട് . സെപ്റ്റംബർ മാസത്തിലാണ് റിലയൻസ് ജിയോയുടെ രണ്ടാം വാർഷികം പ്രമാണിച്ച് ജിയോ സെലിബ്രേഷൻ ഓഫർ അവതരിപ്പിച്ചത് . രണ്ട് ഡാറ്റാ വൌച്ചറുകളാണ് ഈ ഓഫറിന്റെ പരിധിയിൽ വരുന്നത് . രണ്ട് ഓഫറിലും നാല് ദിവസത്തെ കാലാവധിയിൽ 8 ജിബി ഡാറ്റ സൌജന്യമായി ലഭിക്കും . സെപ്റ്റംബറിൽ അവതരിപ്പിച്ച ഓഫർ ഒക്ടോബറിലും ലഭിച്ചിരുന്നു . ജിയോ സെലിബ്രേഷൻ ഓഫർ ഉപഭോക്താക്കൾക്ക് മൈജിയോ ആപ്പിലൂടെയാണ് ലഭിക്കുന്നത് . ജിയോ സെലിബ്രേഷൻ ഓഫറിലൂടെ ഉപഭോക്താക്കൾക്ക് ദിവസേന 2ജിബി ഡാറ്റ സൌജന്യമായി ലഭിക്കും . നവംബർ മാസത്തിലേക്ക് ഈ ഓഫർ നീട്ടിയതിലൂടെ ഉപഭോക്താവിന് 24 ജിബി ഡാറ്റ സൌജന്യമായി ലഭിക്കും . അടുത്തിടെ 448 രൂപയുടെ പ്രീപെയ്ഡ് പദ്ധതി ജിയോ അവതരിപ്പിച്ചിരുന്നു . ഇതിലൂടെ 2ജിബി ഡാറ്റ സൌജന്യമായി 82 ദിവസത്തേക്ക് ലഭിക്കും . കൂടാതെ പരിധിയില്ലാതെ വോയ്സ് കോൾ , ദിവസേന 100 എസ്എംഎസ് , ജിയോ ടിവി , ജിയോ മ്യൂസിക് എന്നീ ആപ്പുകളും സൌജന്യമായി ലഭിക്കും . 448 രൂപയുടെ പദ്ധതിയിൽ 91 ദിവസത്തെ കാലയളവിൽ 182 ജിബി ഡാറ്റ ലഭിക്കും . ഇത് കൂടാതെ ജിയോ 398 രൂപയുടെ പദ്ധതിയും അവതരിപ്പിച്ചിട്ടുണ്ട് . ഇതിലൂടെ 70 ദിവസത്തെ കാലാവധിയിൽ 140 ജിബി ഡാറ്റ ലഭിക്കും . 198 രൂപയുടെ പ്രീപെയ്ഡ് പദ്ധതിയിൽ ദിവസേന 2ജിബി ഡാറ്റ , പരിധിയില്ലാതെ വോയ്സ് കോൾ , ദിവസേന 100 എസ്എംഎസ് എന്നിവയും ലഭിക്കും .


രാജ്യത്തിൻറെ സാമ്പത്തിക അടിത്തറ ശക്തമാണെന്നും നാല് വർഷത്തിനകം ഇന്ത്യ അഞ്ച് ലക്ഷം കോടി ഡോളർ മൂല്യമുളള സമ്പദ്വ്യവസ്ഥയാവുമെന്നും പ്രധാനമന്ത്രി നരേന്ദ്ര മോദി . മെയ്ക് ഇൻ ഇന്ത്യ പദ്ധതി വൻ വിജയമായെന്നും 80 ശതമാനം വരുന്ന മൊബൈൽ ഫോൺ ഉൽപ്പാദനം ആഭ്യന്തമായതായും , ഇതിലൂടെ മൂന്ന് ലക്ഷം കോടി രൂപയുടെ വിദേശനാണ്യം ലാഭിക്കാനായെന്നും പ്രധാനമന്ത്രി അറിയിച്ചു . അന്തർദേശീയ കൺവൻഷൻ കേന്ദ്രത്തിന് തറക്കല്ലിടൽ ചടങ്ങിലാണ് അദ്ദേഹം രാജ്യത്തെ അഭിസംബോധന ചെയ്ത് സംസാരിച്ചത് . കൃഷിയും രാജ്യത്തിൻറെ ഉൽപ്പാദന മേഖലയും മൊത്ത ആഭ്യന്തര ഉൽപ്പാദനത്തിലേക്ക് ഓരോ ലക്ഷം കോടി ഡോളർ വീതം സംഭാവന ചെയ്യത്തക്ക തരത്തിൽ അതിവേഗ വളർച്ചയിലാണെന്നും നരേന്ദ്ര മോദി അഭിപ്രായപ്പെട്ടു . നിലവിൽ 2.6 ലക്ഷം കോടി ഡോളർ മൊത്ത ആഭ്യന്തര ഉൽപ്പാദന ( ജിഡിപി ) ശേഷിയുളള രാജ്യം 2022 ഓടെ ഇരട്ടി വളർച്ച കൈവരിക്കുമെന്നാണ് വിലയിരുത്തൽ . ഇപ്പോൾ ലോകത്തെ ആറാമത്തെ വലിയ സമ്പദ് വ്യവസ്ഥയാണ് ഇന്ത്യ . ഐടി , റിയൽ എസ്റ്റേറ്റ് മേഖലകളിൽ വൻ തോതിൽ തൊഴിൽ സാധ്യത സൃഷ്ടിക്കപ്പെടുന്നത് വഴി ഇന്ത്യയ്ക്ക് ഏട്ട് ശതമാനത്തിലേറെ വളർച്ച കൈവരിക്കാനാവുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു . ദേനാ ബാങ്ക് , വിജയ ബാങ്ക് , ബാങ്ക് ഓഫ് ബറോഡ തുടങ്ങിയവ ലയിപ്പിച്ച് രാജ്യത്തെ മൂന്നാമത്തെ വലിയ ബാങ്ക് രൂപീകരിക്കാൻ നടന്നുവരുന്ന ശ്രമങ്ങൾ രാജ്യ താൽപര്യങ്ങൾ മുൻ നിർത്തിയുളളതാണെന്നും , ജിഎസ്ടി പോലെയുളള ശക്തമായ സാമ്പത്തിക തീരുമാനങ്ങൾ കൈക്കാള്ളാൻ സർക്കാരിന് മടിയില്ലെന്നും അദ്ദേഹം പറഞ്ഞു .


നായകൻ ജയിലിലായിരിക്കുമ്പോൾ സിനിമ റിലീസ് ചെയ്യുന്നത് മലയാള സിനിമയിൽ ഇത് ആദ്യത്തെ സംഭവം . രാമലീല എന്ന ചിത്രം റിലീസ് ചെയ്യുമ്പോൾ നടിയെ ആക്രമിച്ച കേസിൽ ദിലീപ് ജയിലിലാണ് . എന്നാൽ ചിത്രത്തിന് മികച്ച പ്രതികരണമാണ് ലഭിക്കുന്നത് എന്നാണ് റിപ്പോർട്ട് . യാദൃശ്ചികമെന്നോണം സിനിമയിലെ ചില സംഭാഷണങ്ങൾക്കും സാഹചര്യങ്ങൾക്കും ദിലീപിൻറെ ജീവിതവുമായുള്ള അസാധാരണ സാമ്യം ചർച്ചയാകുന്നുണ്ട് . ദിലീപ് ആരാധകർ ഏറെ ആവേശത്തോടെയാണ് ചിത്രത്തെ വരവേറ്റത് . കേരളത്തിലെ ഒട്ടുമിക്ക പ്രദർശന കേന്ദ്രങ്ങളും ഇന്ന് ഹൌസ്ഫുള്ളായിരുന്നു . സിനിമയുടെ ആദ്യ ഷോയുടെ പ്രതികരണത്തിന് ശേഷം സംവിധായകൻ അരുൺ ഗോപി , നിർമ്മാതാവ് ടോമിച്ചൻ മുളകുപാടം , പ്രൊഡക്ഷൻ കൺട്രോളർ നോബിൾ ജേക്കബ് എന്നിവർ ജയിലിലെത്തി ദിലീപിനെ സന്ദർശിച്ചിരുന്നു . സിനിമയുടെ വിജയത്തെക്കുറിച്ച കേട്ടറിഞ്ഞ ദിലീപ് വികാരാധീനനായി പൊട്ടിക്കരഞ്ഞു . ചിത്രത്തിന് മികച്ച റിപ്പോർട്ടാണെന്ന് ഇവർ ദിലീപിനെ അറിയിച്ചു . ഏറെ വിവാദങ്ങൾക്കൊടുവിൽ ഇന്നാണ് രാമലീല റിലീസായത് .


പ്രധാനമന്ത്രി നരേന്ദ്രമോദിയുടെ ഓസ്ട്രേലിയ സന്ദർശനത്തിന് ശേഷം ഇന്ത്യയിലെ പഴം - പച്ചക്കറി വിപണിയിൽ കണ്ണുംനട്ട് ഓസ്ട്രേലിയ . ഇന്ത്യയെ തങ്ങളുടെ മികച്ച അഗ്രിഫുഡ് ഉപഭോക്താക്കളാക്കി മാറ്റാനാണ് ഓസ്ട്രേലിയയുടെ നീക്കം . ഇന്ത്യയിൽ വിദേശ പഴങ്ങൾക്കും പച്ചക്കറികൾക്കുമുള്ള ഡിമാന്റ് തന്നെയാണ് ഓസ്ട്രേലിയയെ ഇത്തരമൊരു നീക്കത്തിന് പ്രേരിപ്പിയ്ക്കുന്നത് . 2050 ഓടെ ഇന്ത്യയിലെ അഗ്രി ഫുഡ്സിന്റെ ഡിമാന്റ് വളരെയധികം വർധിയ്ക്കുമെന്നാണ് ഓസ്ട്രേലിയ പ്രതീക്ഷിയ്ക്കുന്നത് . നരേന്ദ്രമോദിയുടെ സന്ദർശനത്തിന് പിന്നാലെയാണ് ഓസ്ട്രേലിയൻ കാർഷിക വകുപ്പ് മന്ത്രി ബർനാബി ജോയിസ് , ഇന്ത്യയുടെ അഗ്രിഫുഡ് മാർക്കറ്റിനെപ്പറ്റി സംസാരിച്ചത് . ഇന്ത്യൻ വിപണിയ്ക്ക് വേണ്ട ഭക്ഷ്യവസ്തുക്കൾ തിരിച്ചറിയാനും പഠനം നടത്താനും ഓസ്ട്രേലിയ ശ്രമിയ്ക്കുന്നുണ്ട് . ഇന്ത്യയും ഓസ്ട്രേലിയും തമ്മിലുള്ള വ്യാപാര ബന്ധം മെച്ചപ്പെടുത്തുന്നതിനെപ്പറ്റി മോദിയുമായി ചർച്ച നടത്തിയെന്നും മന്ത്രി പറയുന്നു . 2050 ആകുന്നതോടെ ഇന്ത്യയിൽ നഗരവത്ക്കരണം വൻ തോതിൽ നടക്കുമെന്നും ആളുകളുടെ വരുമാനം വർധിയ്ക്കുമെന്നും മന്ത്രി പറയുന്നു . ഇതിൻറെ ഫലമായി നഗരങ്ങളിൽ അഗ്രിഫുഡ്സിന്റെ ഡിമാന്റ് മുൻപുള്ളതിനെക്കാൾ വളരെയധികം കൂടും . 2050 ൽ അഗ്രിഫുഡ്സ് വാങ്ങുന്നതിന് വേണ്ടി മാത്രം ഇന്ത്യ 709 ബില്യൺ ഡോളർ ചെലവഴിയ്ക്കുമെന്നാണ് ഓസ്ട്രേലിയ കണക്ക് കൂട്ടുന്നത് . പഴങ്ങളുടെ ഉപഭോഗത്തിൽ 256 ശതമാനം വർധവനും , പച്ചക്കറികളുടെ ഉപഭോഗത്തിൽ 183 ശതമാനം വർധനവും , പാൽ ഉത്പ്പന്നങ്ങളുടെ ഉപഭോഗത്തിൽ 137 ശതമാനം വർധനവും ഉണ്ടാകുമെന്നാണ് കണക്ക് കൂട്ടുന്നത് . ഉപഭോഗത്തിൽ ഉണ്ടാകുന്ന വർധനവ് തങ്ങൾക്ക് പ്രയോജനകരമാകുമെന്നാണ് ഓസ്ട്രേലിയയുടെ പ്രതീക്ഷ .


അർജൻറീനയെ 6 - 1ന് സ്പെയിൻ പരാജയപ്പെടുത്തിയപ്പോൾ ഹീറോയായത് ഹാട്രിക് നേടിയ ഇസ്കോയാണ് . 27 , 52 , 74 മിനുറ്റുകളിലായിരുന്നു ഇസ്കോയുടെ ഗോളുകൾ . ഹാട്രിക് നേടിയതിന് പിന്നാലെ റയൽ മാഡ്രിഡ് പരിശീലകൻ സിനദീൻ സിദാനെതിരെ ആഞ്ഞടിച്ച് രംഗത്തെത്തിയിരിക്കുകയാണ് ഇസ്കോ . സിദാന് തന്നിൽ വിശ്വാസമില്ലെന്ന് ഇസ്കോ പറയുന്നു . റയലിൽ കൂടുതൽ സമയവും പകരക്കാരുടെ ബഞ്ചിലാണ് സ്ഥാനം എന്നതാണ് ഇസ്കോ ഇതിന് പറയുന്ന കാരണം . എന്നാൽ സ്പെയിനിൽ പരിശീലകൻ ജൂലെൻ ലോപെട്ടെഗി തനിക്ക് ആത്മവിശ്വാസം പകരുന്നു എന്നാണ് 25കാരനായ റയൽ മാഡ്രിഡ് താരം പറയുന്നത് . ലോകത്തെ മികച്ച താരങ്ങളെല്ലാം പന്തുതട്ടാനാഗ്രഹിക്കുന്ന ക്ലബാണ് റയൽ മാഡ്രിഡ് . എന്നാൽ റയലിൽ കളിക്കുമ്പോൾ തനിക്ക് വേണ്ടത്ര ആത്മവിശ്വാസം ലഭിക്കുന്നില്ല . എന്നാൽ ദേശീയ കുപ്പായത്തിൽ കളിക്കുമ്പോൾ തനിക്ക് ആത്മവിശ്വാസമുണ്ട് . സിദാൻറെ വിശ്വാസം എങ്ങനെ സ്വന്തമാക്കണമെന്ന് അറിയില്ലെന്ന് ഇസ്കോ പറയുന്നു . കഴിഞ്ഞ സെപ്റ്റംബറിലാണ് അഞ്ച് വർഷത്തെ കരാറിൽ സ്പാനീഷ് താരം റയലിലെത്തിയത് . എന്നാൽ റയലിൽ കാര്യമായ അവസരം ലഭിക്കാതിരുന്ന ഇസ്കോയെ റാഞ്ചാൻ ഇംഗ്ലീഷ് വമ്പൻമാരായ മാഞ്ചസ്റ്റർ സിറ്റിയും ടോട്ടൻഹാമും ശ്രമം നടത്തുന്നുണ്ട് എന്ന റിപ്പോർട്ടുകൾക്കിടെയാണ് നിർണായക വെളിപ്പെടുത്തൽ .


പുതുവർഷത്തിൽ സംസ്ഥാനത്തെ മുഴുവൻ ബിവറേജസ് ചില്ലറ വിൽപനശാലകളിലും ക്യാഷ്ലെസ് ഇടപാടിനുളള സൌകര്യം നിലവിൽ വരും . നിലവിൽ സംസ്ഥാനത്തെ 85 പ്രീമിയം വിൽപനശാലകളിൽ ഏർപ്പെടുത്തിയിരിക്കുന്ന പിഒഎസ് ( പോയിൻറ് ഓഫ് സെയിൽസ് ) മെഷീൻ സംവിധാനമാണ് 185 സാധാരണ വിൽപനശാലകളിലേക്ക് കൂടി വ്യാപിപ്പിക്കുന്നത് . അടുത്തവർഷം ആദ്യം തന്നെ സംവിധാനം നടപ്പാക്കും . ഇതോടെ സംസ്ഥാനത്തെ വിൽപനശാലകളിലൂടെ ക്രെഡിറ്റ് കാർഡോ , ഡെബിറ്റ് കാർഡോ ഉപയോഗിച്ച് മദ്യം വാങ്ങാനാകും . പിഒഎസ് സംവിധാനം ഏർപ്പെടുത്തിയാലും പണം ഉപയോഗിച്ച് വ്യക്തികൾക്ക് തുടർന്നും മദ്യം വാങ്ങാൻ കഴിയും . മദ്യം വാങ്ങാനെത്തുന്ന ഉപഭോക്താക്കളുടെ ബുദ്ധിമുട്ട് കണക്കിലെടുത്തും , ചില്ലറ വിൽപനശാലകളിൽ പണം സൂക്ഷിക്കാനുളള ബുദ്ധിമുട്ട് കാരണവുമാണ് കോർപറേഷൻറെ പുതിയ തീരുമാനം . ഒരു വിൽപനശാലയിൽ പ്രതിദിനം ശരാശരി 11.80 ലക്ഷം രൂപയുടെ കച്ചവടം നടക്കുന്നതായാണ് കോർപറേഷൻറെ കണക്ക് . ഇത്രയും തുക പല വിൽപനശാലകളിലും സൂക്ഷിക്കുന്നത് സുരക്ഷപ്രശ്നങ്ങളും ഉയർത്തുന്നുണ്ട് . പിഒഎസ് സംവിധാനം വരുന്നതോടെ ഇതിന് പരിഹാരമാകും .


പാനസോണിക്ക് എലുഗ നോട്ട് ഇന്ത്യയിൽ ഇറങ്ങി . ഓഫ് ലൈനായി മാത്രം വിൽപ്പനയ്ക്ക് എത്തുന്ന ഫോണിന് 15,000ത്തിന് ഉള്ളിലായിരിക്കും വില . പാനസോണിക്ക് ഷവോമി റെഡ്മീ നോട്ട് 3 , മോട്ടോ ജി4 പ്ലസ് എന്നിവയെ ആണ് ഈ ഫോണിലൂടെ ലക്ഷ്യമിടുന്നത് . ഫുൾ പ്ലാസ്റ്റിക്ക് ബോഡി ഫോണുകളായ ഇവർക്കെതിരെ മെറ്റൽ ബോഡി ഫോൺ ആണ് പാനസോണിക്ക് അവതരിപ്പിക്കുന്നത് . 5 . 5 ഇഞ്ച് ഐപിഎസ് എൽടിപിഎസ് ഡിസ്പ്ലേയാണ് ഈ ഫോണിനുള്ളത് . 1920×1080 ഫുൾ എച്ച് . ഡി റെസല്യൂഷൻ ഈ ഡിസ്പ്ലേ നൽകും . ആൻഡ്രോയ്ഡ് മാഷ്മെലോയാണ് ഓപ്പറേറ്റിംഗ് സിസ്റ്റം . 16 എംപി പ്രധാന ക്യാമറയും , 5എംപി മുൻ ക്യാമറയുമാണ് ഫോണിനുള്ളത് . എലുഗ നോട്ടിന് ശക്തി നൽകുന്നത് മീഡിയടെക് എംടി 6753 ഒക്ടാ കോർ പ്രോസസ്സറാണ് . 1 . 3 ജിഗാ ഹെർട്സാണ് ഇതിൻറെ ശേഷി . 3 ജിബിയാണ് റാം ശേഷി . 16ജിബിയാണ് ഈ ഫോണിൻറെ ഇൻറേണൽ സ്റ്റോറേജ് . മൈക്രോ എസ്ഡി കാർഡ് ഉപയോഗിച്ച് മെമ്മറി ശേഷി വർദ്ധിപ്പിക്കാം . ഫോർജി സപ്പോർട്ട് ഫോൺ വോയിസ് എൽടിഇ സപ്പോർട്ടുമാണ് . 13 , 290 രൂപയ്ക്ക് ഫോൺ വിപണിയിൽ ലഭിക്കും .


മാധുരിയും സഞ്ജയ് ദത്തും തകർപ്പൻ നൃത്തം കാഴ്ചവെച്ച ' ടമ്മാ ടമ്മാ ' എന്ന പാട്ടിന് വർഷങ്ങൾ കഴിഞ്ഞും ഊർജം ചോരാതെ ചുവട് വച്ച് മാധുരി ദീക്ഷിത് . ഈ ഹിറ്റ് ഗാനത്തിന് വർഷങ്ങൾക്ക് ശേഷം ചുവടുവെച്ചിരിക്കുകയാണ് മാധുരി . പഴയ അതേ ചുറുചുറുക്കോടെ . പക്ഷേ നടിക്കെതിരെ വിമർശനവുമായി ചില ഹേറ്റേഴ്സെത്തി . സ്റ്റാർ സ്ക്രീൻ പുരസ്കാര വേദിയിലാണ് മാധുരിയുടെ തകർപ്പൻ ഡാൻസ് . ഒപ്പം നൃത്തം ചെയ്യാൻ യുവതാരം വരുൺ ധവാനുമെത്തി . ടമ്മാ ടമ്മായുടെ റീമേക്കിൽ വരുണായിരുന്നു താരം . ഈ പാട്ടിന് നൃത്തം ചെയ്യാൻ മാധുരി വരുണിനെയും ക്ഷണിച്ചു . തുടർന്ന് ഇരുവരും വേദിയെ ഇളക്കി മറിക്കുന്ന പ്രകടനമാണ് കാഴ്ചവെച്ചത് . നിരവധിപ്പേർ അഭിനന്ദനങ്ങളുമായെത്തിയപ്പോൾ ചിലർ ' അമ്മയും മകനും പോലെയുണ്ട് , നാണമില്ലേ വരുണിനൊപ്പം ഇങ്ങനെ ഡാൻസ് ' തുടങ്ങിയ തരത്തിലുള്ള കമന്റുകളുമായി വന്നു . ഇവർക്കെതിരെ ആരാധകർ പ്രതികരിച്ചു . മാധുരിയുടെയും വരുണിന്റെയും ഡാൻസ് സൂപ്പറാണ് , പ്രായം നോക്കി വിലയിരുത്തേണ്ട . അഥവാ അമ്മയും മകനും ഡാൻസ് കളിച്ചാൽ നിങ്ങൾക്ക് പ്രശ്നമാണോ എന്നും ചോദിച്ചു .


ആട് 2ന്റെ വിജയത്തിന് ശേഷം മിഥുൻ മാനുവൽ തോമസ് സംവിധാനം ചെയ്യുന്ന ചിത്രമാണ് ' അർജന്റീന ഫാൻസ് കാട്ടൂർക്കടവ് ' . അശോകൻ ചെരുവിലിന്റെ ' കാട്ടൂർക്കടവിലെ ക്രൂരകൃത്യങ്ങളെ ' ന്ന ചെറുകഥയെ അടിസ്ഥാനമാക്കി നിർമ്മിക്കുന്ന ചിത്രം പേര് സൂചിപ്പിക്കുന്നതുപോലെ ഒരു കേരളീയ ഗ്രാമത്തിലെ അർജന്റീന ഫുട്ബോൾ ആരാധകരുടെ കഥയാണ് . എന്നാൽ പേര് ' അർജന്റീന ഫാൻസ് ' എന്നാണെങ്കിലും ചിത്രത്തിൽ ബ്രസീൽ ആരാധകർക്കും ഇടമുണ്ടെന്ന് പറയുകയാണ് സംവിധായകൻ . ചിത്രത്തിലെ ബ്രസീൽ ഫുട്ബോൾ ടീം ആരാധകരായ കഥാപാത്രങ്ങളെ ചേർത്തുള്ള സിനിമയുടെ പുതിയ പോസ്റ്ററും മിഥുൻ മാനുവൽ തോമസ് ഷെയർ ചെയ്തിട്ടുണ്ട് . ഐശ്വര്യ ലക്ഷ്മി അവതരിപ്പിക്കുന്ന മെഹറുന്നിസ കാദർകുട്ടി എന്ന നായികാകഥാപാത്രമുൾപ്പെടെ ബ്രസീൽ ആരാധകരാണെന്നാണ് സംവിധായകൻ പറയുന്നത് . ഐശ്വര്യ ലക്ഷ്മി ഉൾപ്പെടുന്ന പോസ്റ്ററാണ് മിഥുൻ പ്രേക്ഷകരുമായി പങ്കുവച്ചിരിക്കുന്നത് . സംവിധായകനൊപ്പം ജോൺ മന്ത്രിക്കലും ചേർന്ന് തിരക്കഥയൊരുക്കുന്ന ചിത്രത്തിന്റെ സംഗീതം ഗോപി സുന്ദറാണ് . അമൽ നീരദിന്റെ ' സിഐഎ കൊമ്രേഡ് ഇൻ അമേരിക്ക ' യ്ക്ക് ഛായാഗ്രഹണം നിർവ്വഹിച്ച രണദിവെയാണ് ചിത്രത്തിന്റെ ക്യാമറ കൈകാര്യം ചെയ്യുന്നത് . ആഷിക് ഉസ്മാൻ ആണ് നിർമ്മാണം .


ഇന്ത്യയിലെ അതിവേഗം വളരുന്ന ടെലികോം കമ്പനിയായ റിലയൻസ് ജിയോയുടെ പ്രൈം വരിക്കാരുടെ കാലാവധി മാർച്ച് 31ന് അവസാനിക്കും . 2017 ഏപ്രിലിൽ ആരംഭിച്ച പ്രൈം സബ്സ്ക്രിപ്ഷൻ സാധാരണ ഉപയോക്താക്കൾക്ക് ലഭിക്കുന്നതിനേക്കാൾ അധിക ഡാറ്റയും മറ്റ് ആനുകൂല്യങ്ങളും നൽകിയിരുന്നു . ജിയോ പ്രൈം അംഗത്വത്തിന് 99 രൂപയായിരുന്നു നൽകേണ്ടത് . 100 മില്യൺ ഉപഭോക്താക്കൾ അംഗത്വം നേടുകയും ചെയ്തു . എന്നാൽ ഈ ഓഫർ അവസാനിക്കുന്നതോടെ ജിയോ നൽകുന്ന അടുത്ത ഓഫർ എന്തെന്ന് കാത്തിരിക്കുകയാണ് ഉപഭോക്താക്കൾ . ഇതിനെ കുറിച്ച് ഔദ്യോഗികമായ പ്രഖ്യാപനം ഒന്നും ഉണ്ടായിട്ടില്ല . വരുന്ന ആഴ്ച തന്നെ ജിയോ ബ്രോഡ് ബാൻഡും ഉപഭോക്താക്കളിലേക്കെത്തുമെന്നാണ് റിലയൻസ് കമ്മ്യൂണിക്കേഷൻ നൽകുന്ന ഉറപ്പ് . മൂന്ന് വിഭാഗത്തിലുള്ള പദ്ധതികളാണ് ജിയോ ബ്രോഡ്ബാൻഡ് അവതരിപ്പിച്ചിരിക്കുന്നത് . ആദ്യ വിഭാഗത്തിൽ വേഗതയെ അടിസ്ഥാനമാക്കിയുള്ള പ്ലാനുകളാണുള്ളത് . 50 എംബിപിഎസ് മുതൽ 600 എംബിപിഎസ് വരെയായിരിക്കും വ്യത്യസ്ത പ്ലാനുകളിലെ വേഗത . ഡേറ്റ ഉപയോഗം അടിസ്ഥാനപ്പെടുത്തിയ പ്ലാനുകൾ പ്രതിദിനം അഞ്ച് ജിബി മുതൽ 60 ജിബി വരെയുണ്ട് . ഇതിന് പുറമേയാണ് ജിയോ ബ്രോഡ്ബാൻഡിന്റെ സ്പെഷ്യൽ ഓഫറുകൾ . Read in English 2016 സെപ്റ്റംബറിലാണ് റിലയൻസ് ജിയോ പ്രവർത്തനം ആരംഭിച്ചത് . സൌജന്യ ഡാറ്റയും അൺലിമിറ്റഡ് വോയ്സ് കോളുകളുമായിരുന്നു ജിയോയുടെ പ്രധാന ആകർഷണം . ഇതോടെ നിരവധി പേർ ജിയോ വരിക്കാരാകുകയും ചെയ്തു . ജിയോയുടെ കടന്നു വരവോടെ തിരിച്ചടി നേരിട്ടത് മറ്റ് ടെലികോം കമ്പനികളാണ് . ജിയോ ഡാറ്റാ , കോൾ ഓഫർ താരിഫുകൾ കുത്തനെ കുറച്ചതാണ് മറ്റ് കമ്പനികൾക്ക് പണിയായത് .


സ്പോർട്സ് യൂട്ടിലിറ്റി വെഹിക്കിളുകളെന്നും ( എസ്യുവി ) മൾട്ടി യൂട്ടിലിറ്റി വെഹിക്കളുകളെന്നും ( എംയുവി ) ഒക്കെ വാഹനങ്ങളെ അടയാളപ്പെടുത്തുന്നതിനും മുമ്പുള്ള കാലം . ആഗോളവൽക്കരണത്തിനു മുമ്പുള്ള തൊണ്ണൂറുകളുടെ തുടക്കത്തിലാണ് എട്ട് സീറ്റോടു കൂടി കാറും ജീപ്പുമൊക്കെ ഇടകലർത്തിയ അർമ്മദയ്ക്ക് മഹീന്ദ്ര ആൻഡ് മഹീന്ദ്ര ജന്മം നൽകുന്നത് . ഒരുപക്ഷേ എസ്യുവി , എംയുവി ഗണത്തിൽ ഒരു ഇന്ത്യൻ കമ്പനിയുടെ ആദ്യ ശ്രമമായിരുന്നു അർമ്മദ . മഹീന്ദ്രയുടെ എല്ലാ ആദ്യകാല വാഹനങ്ങളെയും പോലെ ജീപ്പിൻറെ വിവിധ രൂപഭേദങ്ങളിലൊന്നായിരുന്നു അർമ്മദയും . 1950കളിൽ അമേരിക്കൻ മോട്ടോർസ് കോർപ്പറേഷൻ നിർമ്മിച്ച സിജെ - 5 ജീപ്പിൻറെ ഇന്ത്യൻ വകഭേദങ്ങളായിരുന്നു പിൽക്കാലത്തെ എല്ലാ മഹീന്ദ്ര സൃഷ്ടികളും . അങ്ങനെ ആദ്യമുണ്ടാക്കിയത് എംഎം 540 ജീപ്പാണ് . ഈ ജീപ്പിൽ നിന്നുമാണ് മാർഷലും ഇക്കണോമിയും പിന്നെ അർമദയുമൊക്കെ പിറക്കുന്നത് . 105 . 5 ഇഞ്ച് കൂറ്റൻ വീൽ ബേസിൽ ഇരുമ്പ് ബോഡി . സെഡാൻ അഥവാ സലൂൺ മാതൃകയിൽ ഇൻറീരിയർ . മുമ്പോട്ടും പിന്നോട്ടും മടക്കാവുന്ന എട്ട് സീറ്റുകൾ . അഞ്ച് വാതിലുകൾ . നാലെണ്ണം വശങ്ങളിലും ഒന്നു പിറകിലും . മോൾഡ് ചെയ്ത പ്ലാസ്റ്റിക്ക് ഡാഷ്ബോർഡ്സും ഇൻസ്ട്രുമെൻറ്സ് ക്ലസ്റ്ററും ഉൾപ്പടെ ഭേദപ്പെട്ട ഇൻറീരിയർ ഡിസൈൻ . 2 . 5 ലിറ്റർ കപ്പാസിറ്റിയുള്ള പ്യോഗോട്ട് ഡീസൽ എഞ്ചിൻ . നാല് സ്ട്രോക്കിൽ , നാല് ഗിയറിൽ ഫോർ വീൽ ഡ്രൈവ് . മനോഹരമായ ബോഡി ഗ്രാഫിക്സിനൊപ്പം ചെറിയ ഗ്രില്ലുകളോടു കൂടിയ ബോണറ്റും വീൽ ആർക്കുകളും ബംപറും . അർമ്മദയെന്നാൽ പടക്കപ്പലുകളുടെ കൂട്ടം എന്ന് അർത്ഥം . ചവിട്ടി വിട്ടാൽ മണിക്കൂറിൽ 120 കിലോമീറ്ററിൽ പറപറക്കുന്ന മഹീന്ദ്ര അർമ്മദ മധ്യവർഗ മലയാളികളുടെയും സമ്പന്ന മലയോര കർഷകരുടെയുമൊക്കെ ഇഷ്ടവാഹനമായിരുന്നു ഒരു കാലത്ത് . മലമുകളിലെ പരുക്കൻ റോഡുകളിലും ഹൈവേയിലുമൊക്കെ ഒരേ സമയം നിരവധി അർമ്മദകൾ പാഞ്ഞു നടന്നിരുന്നു . അംബാസിഡറുകളും അല്ലറചില്ലറ ആധുനിക കാറുകളും പരുക്കൻ സിൽ 500 എംഡി ജീപ്പുകളുമൊക്കെ റോഡു നിറഞ്ഞിരുന്ന കാലത്ത് റോഡിലെ താരമായിരുന്നു അർമ്മദ . പവർ സ്റ്റിയറിംഗും പവർ വിൻഡോയും പുതുക്കിയ ഇൻറീരിയർ ഫീച്ചറുകളുമൊക്കെയായി പരിഷ്കരിച്ച അർമദ ഗ്രാൻഡെയും പിന്നീട് മഹീന്ദ്ര രംഗത്തിറക്കിയിരുന്നു . എന്നാൽ എംയുവി , എസ്യുവി ശ്രേണിയിൽ വാഹനങ്ങളുടെ കുത്തൊഴുക്കു തുടങ്ങിയതോടെ അർമ്മദ അരങ്ങൊഴിഞ്ഞു . അർമ്മദയെ മാറ്റി ബോഡിയിലും സസ്പെൻഷിനും ഗിയർ ബോൿസിലുമൊക്കെ മാറ്റങ്ങൾ വരുത്തി ബൊലേറോയ്ക്ക് രൂപം കൊടുത്തു മഹീന്ദ്ര . ഒരർത്ഥത്തിൽ ബൊലേറോയിലൂടെ ഇന്നും റോഡുകളിൽ ജീവിക്കുന്നു അർമ്മദ .


തുടർച്ചയായി 30 ദിവസങ്ങളായി രാജ്യത്തെ ഇന്ധനവില വീണ്ടും കുറഞ്ഞു . പെട്രോളിന് 15 പൈസയും ഡീസലിന് 10 പൈസയുമാണ് കുറഞ്ഞത് . വെള്ളിയാഴ്ച പെ ട്രോ ളി ന് 0.18 രൂ പ യും ഡീ സ ലി ന് 0.16 രൂ പ യു മാ ണ് കു റ ഞ്ഞി രി ക്കു ന്ന ത് . ഇ തോ ടെ ദില്ലിയി ൽ പെ ട്രോ ൾ ലി റ്റ റി ന് 77.10 രൂ പ യും ഡീ സ ലി ന് 71.93 രൂ പ യു മാ യി . ക ഴി ഞ്ഞ ര ണ്ട് ദി വ സ ത്തി നി ടെ ഡീ സ ലി ന് മാ ത്രം കു റ ഞ്ഞ ത് 2.50 രൂ പ യാ ണ് . ഒരു മാസം മുൻപ് വരെ വലിയ ഉയർന്ന നിലയിലേക്ക് കുതിച്ച ഇന്ധന വില ഇപ്പോൾ കുറയുന്നതിൻറെ കാര്യം എന്താണ് . ഒറ്റ നോട്ടത്തിൽ പറഞ്ഞാൽ അന്താരാഷ്ട്ര വിപണിയിൽ അസംസ്കൃത എണ്ണവില കുറയുന്നതും രൂപയുടെ മൂല്യമുയരുന്നതും മൂലമാണ് ഇപ്പോൾ ഇന്ധന വില താഴോട്ട് പതിക്കുന്നത് . പെട്രോളിനും ഡീസലിനും കഴിഞ്ഞവർഷം വിലയിൽ 10 രൂപയുടെ വ്യത്യാസമുണ്ടായിരുന്നു . ഇപ്പോഴത് 4 - 6 രൂപയിലെത്തിയിരിക്കുന്നു . ദിനവും ഉള്ള ഇന്ധന വില നിർണയിക്കുന്നത് രൂപയുടെ മൂല്യവും , ആഗോള വിപണിയിലെ ക്രൂഡ് വില എന്നീ രണ്ട് ഘടകങ്ങൾ വിലയിരുത്തിയാണ് എണ്ണ വിപണന കമ്പനികൾ നിശ്ചയിക്കുന്നത് . എണ്ണ വില കുറയുന്നതിന് ഈ രണ്ടുഘടകങ്ങളും ഇപ്പോൾ അനുകൂലമാണ് എന്നാണ് സാമ്പത്തിക വിദഗ്ധർ പറയുന്നത് . രാജ്യത്തിന് ആവശ്യമുള്ള ക്രൂഡ് ഓയിലിൻറെ 80 ശതമാനവും ഇറക്കുമതിയെയാണ് ആശ്രയിക്കുന്നത് . ഡോളറിനെതിരെ രൂപയുടെ മൂല്യമിടിയുന്നത് ക്രൂഡിൻറെ ഇറക്കുമതി ചെലവിനെ കാര്യമായി ബാധിച്ചിരുന്നു . ഒക്ടോബർ 11ന് രൂപയുടെ വിനിമയമൂല്യം റെക്കോഡ് നിരക്കായ 74.48 രൂപവരെ പോയി . 72 രൂപയാണ് നിലവിൽ ഡോളറിനെതിരെയുള്ള വിനിമയമൂല്യം . ഇതേകാലയളവിൽതന്നെ അസംസ്കൃത എണ്ണവിലയിലും കുറവുണ്ടായി . ഈ ദിവസങ്ങളിൽമാത്രം എണ്ണവില ഏഴ് ശതമാനമാണ് താഴെപ്പോയത് . എന്നാൽ സൌദി അടക്കം എണ്ണ ഉത്പാദനം കുറയ്ക്കണം എന്ന് ആവശ്യപ്പെടുന്നത് വീണ്ടും ആഗോള ക്രൂഡ് വില വർദ്ധിപ്പിക്കുമോ എന്ന ആശങ്ക ഉണ്ടാക്കുന്നുണ്ട് .


കാൺപൂർ ഏകദിനത്തിൽ ഇന്ത്യക്കെതിരെ ന്യൂസിലൻഡിന് 338 റൺസിന്റെ വിജയലക്ഷ്യം . സെഞ്ചുറി നേടിയ രോഹിത് ശർമയുടെയും ക്യാപ്റ്റൻ വിരാട് കോലിയുടെയും ബാറ്റിംഗ് മികവിലാണ് നിർണായക മത്സരത്തിൽ ഇന്ത്യ കൂറ്റൻ സ്കോർ ഉയർത്തിയത് . 138 പന്തിൽ 147 റൺസെടുത്ത രോഹിത് ശർമയാണ് ഇന്ത്യയുടെ ടോപ് സ്കോറർ . കോലി 106 പന്തിൽ 113 റൺസെടുത്ത് പുറത്തായി . ടോസ് നേടിയ കീവീസ് ക്യാപ്റ്റൻ കെയ്ൻ വില്യാംസൺ ഇന്ത്യയെ ബാറ്റിംഗിനച്ചു . ക്യാപ്റ്റന്റെ തീരുമാനം ശരിവെച്ച് ടിം സൌത്തി ധവാനെ ( 14 ) തുടക്കത്തിലെ മടക്കി ഇന്ത്യയെ ഞെട്ടിച്ചു . സ്കോർ ബോർഡിൽ അപ്പോൾ 29 റൺസ് മാത്രമെ എത്തിയിരുന്നുള്ളു . എന്നാൽ രണ്ടാം വിക്കറ്റിൽ ഒത്തുചേർന്ന രോഹിത് - കോലി സഖ്യം അടിച്ചുതകർത്തതോടെ ഇന്ത്യ കൂറ്റൻ സ്കോറിലേക്ക് കുതിച്ചു . 230 റൺസിന്റെ രണ്ടാം വിക്കറ്റ് കൂട്ടുകെട്ടാണ് ഇരുവരും ചേർന്ന് ഉയർത്തിയത് . 106 പന്തിൽ സെഞ്ചുറിയിലെത്തിയ രോഹിത്ത് കരിയറിലെ മൂന്നാം ഇരട്ട സെഞ്ചുറി നേടുമെന്ന തോന്നിച്ചെങ്കിലും 148ൽ വീണു . 96 പന്തിലായിരുന്നു കോലി സെഞ്ചുറിയിലേക്കെത്തിയത് . 35 ഓവറിൽ 200 റൺസിലെത്തിയ ഇന്ത്യ അവസാന 15 ഓവറിൽ 137 റൺസടിച്ചു . അവസാന ഓവറുകളിൽ കേദാർ ജാദവും ( 10 പന്തിൽ 18 ) , ധോണി ( 17 പന്തിൽ 25 ) എന്നിവർ നടത്തിയ വെടിക്കെട്ടാണ് ഇന്ത്യയെ 350ന് അടുത്തെത്തിച്ചത് . കീവീസിനായി സൌത്തിയും മിൽനെയും സാന്റനറും രണ്ട് വിക്കറ്റ് വീതം വീഴ്ത്തി . ആദ്യ രണ്ട് ഏകദിനങ്ങളിൽ ഓലോര ജയവുമായി ഇന്ത്യയും കീവീസും പരമ്പരയിൽ ഒപ്പത്തിനൊപ്പമാണ് .


ലോകത്തെ ഏറ്റവും ശക്തമായ പാൽ ഉൽപ്പാദന രാജ്യമേതെന്ന് ആരെങ്കിലും ചോദിച്ചാൽ രണ്ടിലൊന്ന് ആലോചിക്കാതെ മറുപടിയായി ഇന്ത്യയുടെ പേര് പറയാം . 300 മില്യൺ എരുമകളും പശുക്കളും സ്വന്തമായുളള രാജ്യമാണ് ഇന്ത്യ . അവയിലൂടെ വാർഷികമായി ഉൽപ്പാദിപ്പിക്കപ്പെടുന്നത് 165 മില്യൺ മെട്രിക് ടൺ പാലും . എന്നാൽ സാങ്കേതിക വിദ്യയുടെ കടന്നുകയറ്റം ഈ മേഖലയിൽ ഇന്നും കുറവാണ് . ഇന്ത്യയുടെ ഗ്രാമീണ മേഖലകളിലെ കർഷക കുടുംബങ്ങളുടെ കൈവശമാണ് ഈ വ്യവസായ മേഖലയുടെ സിംഹഭാഗമിപ്പോഴും . ഇന്ത്യയിലെ ഡയറി ഇൻസ്റ്റിറ്റ്യൂട്ടുകളിലെ ഗവേഷണങ്ങളുടെ ഫലമായി സങ്കേതികമായി ഇന്ത്യൻ ക്ഷീരോൽപാദനം മേഖല ആധൂനികത കൈവരിച്ച രാജ്യമാണ് . എന്നാൽ , ഇത്തരം സാങ്കേതിക വിദ്യയുടെ സഹായഹസ്തങ്ങൾ ഇന്നും ഇന്ത്യൻ ക്ഷീര കർഷകൻറെ പക്കലെത്തുന്നില്ല . ലോകത്തെ ഏറ്റവും വലിയ രണ്ടാമത്തെ പാൽ ഉൽപ്പാദന രാജ്യം യുഎസ്സാണ് . ഡയറി ടെക്നോളജിയുടെ സാധ്യതകളെ നല്ല രീതിയിൽ ഉപയോഗിക്കുന്നവരാണ് അമേരിക്കൻ ക്ഷീരോൽപാദന മേഖല . ശരാശരി 150 പശുക്കാളാണ് അമേരിക്കയിലെ ഒരു ഡയറി ഫാമിലുളളത് . എന്നാൽ ഇന്ത്യയിൽ ഇത്തരം ഫാമുകളെക്കാൾ കൂടുതൽ വീട്ടിനോട് ചേർന്നുളള തൊഴുത്തുകളിൽ വളർത്തുന്ന രണ്ടോ മൂന്നോ പശുക്കളോ എരുമകളോ മാത്രമുളള സൂഷ്മ യൂണിറ്റുകളാണ് . അതിനാൽ യുഎസ്സിലെപ്പോലെയുളള മാർക്കറ്റിംഗ് സങ്കേതങ്ങളോ സാങ്കേതിക ഉപകരണങ്ങളോ ഇന്ത്യയിൽ വേണ്ട രീതിയിൽ വ്യാപിക്കുന്നില്ല . 2016 ലെ കണക്കുകൾ പരിശോധിച്ചാൽ യുഎസ്സിൻറെ ക്ഷീരോൽപ്പാദനം 96.3 മില്യൺ മെട്രിക് ടൺ മാത്രമാണ് . എന്നാൽ യുഎസ്സിൻറെ ഇരട്ടിലധികം കന്നുകാലി സമ്പത്തുളള ഇന്ത്യയ്ക്ക് ഡയറി ടെക്നോളജിയുടെ സങ്കേതങ്ങൾ കൂടി ഗ്രാമ - നഗര വ്യത്യാസമില്ലാതെ ഉപയോഗിക്കാനായാൽ ഉൽപ്പാദത്തിൽ ഇനിയും ഉയർച്ചയുണ്ടാവും . ഇന്ത്യൻ ക്ഷീര വികസന മേഖല നേരിടുന്ന മറ്റൊരു പ്രധാന പ്രതിസന്ധി മാർക്കറ്റിങാണ് . ക്ഷീര ഉൽപ്പന്നങ്ങൾ രാജ്യത്ത് റോഡ് വക്കിലുളള കടകളിലും മറ്റും കുറഞ്ഞ വിലയ്ക്ക് വിൽക്കപ്പെടുകയാണ് . ഇന്ത്യൻ ക്ഷീര വ്യവസായത്തിൽ കർഷകർക്കും ഗുണഭോക്താക്കൾക്കും ഇടയിൽ വിൽപ്പനയിൽ ഇടപെടുന്ന ഇടനിലക്കാർ കർഷകരിലേക്കെത്തുന്ന വരുമാനത്തിൽ കുറവ് വരുത്തുന്നത് ക്ഷീര മേഖലയിലെ സൂപ്പർ പവറായ ഇന്ത്യയിലെ പല കർഷകരെയും മേഖല ഉപേക്ഷിച്ച് പോകാൻ പ്രേരിപ്പിക്കുന്നുണ്ട് . ഇത്തരം ഇടനിലക്കാർ പാൽ ഉൽപ്പന്നങ്ങളിൽ ചേർക്കുന്ന മായം ഇന്ത്യൻ ക്ഷീരോൽപ്പന്നങ്ങളുടെ ഗുണമേന്മയെ വലിയ തോതിലാണ് തകർക്കുന്നത് . 1970 ൽ 20.8 മില്യൺ മെട്രിക് ടൺ ആയിരുന്ന ക്ഷീരോൽപാദനം 2016 ൽ 165.4 മില്യൺ മെട്രിക് ടണ്ണിലെത്തിയത് വലിയ നേട്ടമാണെങ്കിലും മാർക്കറ്റിംങിലും ഗ്രാമീണ മേഖലയിൽ ഡയറി ടെക്നോളജിയുടെ ലഭ്യതയിലുണ്ടാവുന്ന അഭാവവും ഇന്നും ക്ഷീരോൽപാദന മേഖലയുടെ കുതിപ്പിന് തടസ്സം നിൽക്കുന്നുണ്ട് . വ്യക്തമായ ആസൂത്രണത്തോടെ മുന്നോട്ട് പോയാൽ ഏറ്റവും വരുമാനം ലഭിക്കുന്ന ബിസിനസ് മേഖലയാണ് ക്ഷീര ഉൽപ്പാദനം . കൂടുതൽ സംരംഭകർ ഈ മേഖലയിലേക്ക് എത്തുകയും , മാർക്കറ്റിങ് മേഖലയിൽ നിലനിൽക്കുന്ന പ്രവണതകളിൽ മാറ്റം വരുകയും ചെയ്താൽ തൊഴിൽ ലഭ്യത വർദ്ധിപ്പാക്കാനും ബിസിനസ് പുരോഗതി കൈവരിക്കാനും കഴിയുന്ന ഏറ്റവും മികച്ച സംരംഭക ആശയം ക്ഷീരോൽപാദന മേഖലയിലേക്ക് കടക്കുകയെന്നതാണ് .


ലോക അത്ലറ്റിക്സിന്റെ സ്വർണകൊടുമുടിയിലേക്ക് ഓടിക്കയറി ഇന്ത്യയുടെ അഭിമാന താരം ഹിമദാസിന് സൈബർ അപമാനം സമ്മാനിച്ച് ഇന്ത്യക്കാർ . ഹിമയെ കുറിച്ചും അവരുടെ നേട്ടവും രാജ്യം മുഴുവൻ ചർച്ച ചെയ്യുമ്പോൾ അവരെക്കുറിച്ച് ഗൂഗിളിനോട് ചോദിച്ചവരുടെ കണക്കാണ് പുറത്ത് വന്നിരിക്കുന്നത് . അതറിയാൻ ഗൂഗിളിൽ ഹിമയെന്ന് ടൈപ്പ് ചെയ്ത് നോക്കിയാൽ മതി . ഗൂഗിൾ ആദ്യം തന്നെ നിങ്ങൾക്ക് നൽകുന്ന സജഷൻ ”ഹിമാ ദാസ് കാസ്റ്റ്’ അഥവാ ‘ഹിമാ ദാസിൻറെ ജാതി’ എന്നാണ് . ലോക ചാമ്പ്യൻഷിപ്പിൽ രാജ്യത്തിന് വേണ്ടി ആദ്യമായി സ്വർണ്ണം നേടിയ അത്ലറ്റിന്റെ ജാതി അറിയാനാണ് ഇന്ത്യക്കാരുടെ താത്പര്യമെന്നതാണ് റിപ്പോർട്ടുകൾ സൂചിപ്പിക്കുന്നത് . ഗൂഗിളിൽ സെർച്ച് ട്രെൻഡ്സ് പുറത്തുവിട്ടതോടെയാണ് ഇന്ത്യക്കാരുടെ ജാതി വെറി പുറത്തുവന്നത് . സാക്ഷരതയിൽ മുമ്പിൽ നിൽക്കുന്നവരെന്ന് അഭിമാനിക്കുന്നകേരളത്തിൽ നിന്നുള്ളവരാണ് ഹിമയുടെ ജാതി തിരഞ്ഞതിൽ മുൻപന്തിയിലുള്ളത് . തൊട്ടുപിന്നാലെ കർണാടക , ഹരിയാന , ആസ്സാം , ബംഗാൾ എന്നീ സംസ്ഥാനങ്ങളും ലോകചാമ്പ്യന്റെ ജാതി തേടിയവരാണ് . 2016ൽ ബാറ്റ്മിൻറൺ താരം പി . വി സിന്ധുവിനും സമാനമായ അനുഭവമുണ്ടായി . ഗൂഗിളിന്റെ കണക്കുകൾ പ്രകാരം നിരവധി ഇന്ത്യക്കാരാണ് സിന്ധുവിൻറെ ജാതി തിരഞ്ഞ് സെർച്ച് എഞ്ചിൻ ഉപയോഗിച്ചത് . ഗുസ്തി താരം സാക്ഷി മാലികിൻറെ ജാതിയും ചിലർ ഗൂഗിളിൽ തിരഞ്ഞിരുന്നു .


റിലയൻസ് ജിയോ അവതരിപ്പിച്ച ജിയോഫോണിലെ പ്രധാന പരിമിതികളിലൊന്ന് അതിൽ ജനപ്രിയ ആപ്പുകളായ ഫെയ്സ്ബുക്കും യൂട്യൂബും വാട്സ്ആപ്പും ഒന്നും ലഭിക്കുന്നില്ല എന്നതായിരുന്നു . കായ് ഓഎസിന് വേണ്ടിയുള്ള ഈ ആപ്പുകളുടെ പതിപ്പ് നിലവിലുണ്ടായിരുന്നില്ല എന്നതായിരുന്നു ഇതിന് കാരണം . എന്നാൽ പിന്നീട് വാട്സ്ആപ്പും ഫെയ്സ്ബുക്കും ഗൂഗിൾ മാപ്പും ജിയോഫോണിൽ സ്ഥാനം പിടിച്ചപ്പോഴും യുട്യൂബ് മാത്രം ലഭ്യമായിരുന്നില്ല . ഒടുവിൽ ഉപഭോക്താക്കളുടെ ഈ അവശ്യത്തിനും പരിഹാരം കണ്ടിരിക്കുകയാണ് ജിയോ . ഇനി മുതൽ ജിയോ ഫോണിലും യുട്യൂബ് ലഭ്യമാകും . ജിയോ സ്റ്റോറിൽ നിന്നും ഉപഭോക്താക്കൾക്ക് യുട്യൂബ് ഡൌൺലോഡ് ചെയ്യാവുന്നതാണ് . ശേഷം ആപ്ലിക്കേഷൻ ഇൻസ്റ്റാൾ ചെയ്താൽ യുട്യൂബ് വീഡിയോകൾ കാണം . എന്നാൽ പുതിയ കായ് ഓഎസ് പതിപ്പിലുള്ള ഫോണുകളിൽ മാത്രമേ യുട്യൂബ് ഇൻസ്റ്റാൾ ചെയ്യാൻ സാധിക്കുകയുള്ളൂ . നിങ്ങളുടെ ഫോണിൽ കായ് ഓഎസിന്റെ പുതിയ പതിപ്പ് അപ്പ്ഡേറ്റ് ചെയ്യാൻ സെറ്റിങ്സ് എടുത്ത ശേഷം ഡിവൈസ് ഓപ്ഷനിൽ ക്ലിക്ക് ചെയ്യുക . തുടർന്ന് സോഫ്റ്റ്വെയർ അപ്ഡേറ്റിൽ ക്ലിക്ക് ചെയ്താൽ കായ് ഓഎസിന്റെ പുതിയ പതിപ്പിലേക്ക് ഫോൺ മാറും . ആൺഡ്രോയിഡ് , ഐഒഎസ് പ്ലാറ്റ്ഫോമുകളിൽ ലഭ്യമാകുന്ന അതെ യുട്യൂബ് അനുഭവം തന്നെയാകും ജിയോ ഫോണിലും ലഭ്യമാകുക . എന്നാൽ ഇൻകോഗിനേറ്റോ മോഡും ഒഫ്ലൈൻ വീഡിയോകൾ കാണാനുള്ള സൌകര്യവും ഫോണിൽ ഉണ്ടാകില്ല . കഴിഞ്ഞ വർഷമാണ് ജിയോ ആദ്യ ഫോൺ പുറത്തിറക്കുന്നത് . 2018 ജൂലൈയിൽ ജിയോ ഫോണിന്റെ രണ്ടാം പതിപ്പും പുറത്തിറക്കിയിരുന്നു . രാജ്യത്താകമാനം 25 ദശലക്ഷം ജിയോ ഫോൺ ഉപഭോക്താക്കളുണ്ടെന്നാണ് കമ്പനിയുടെ അവകാശവാദം . പുതിയ ഫീച്ചറുകളും എത്തിയതോടെ ഉപഭോക്താക്കളുടെ എണ്ണത്തിൽ വൻ വർദ്ധനവാണ് കമ്പനി പ്രതീക്ഷിക്കുന്നത് .


ദിനോസറുകളുടെ മുട്ടവിരിയാൻ ആറുമാസത്തോളം എടുത്തിരുന്നതായി പുതിയ പഠനം . ഫ്ലോറിഡ സ്റ്റേറ്റ് യൂണിവേഴ്സിറ്റിയിലെ പാലിയൻറോ ബയോളജിസ്റ്റ് ജോർജ്ജ് എറിക്ക്സൺ ആണ് ഇത്തരം ഒരു വെളിപ്പെടുത്തലിന് പിന്നിൽ . ഇത് സംബന്ധിച്ച് നാഷണൽ അക്കാദമി ഒഫ് സയൻസിൽ പുതിയ പേപ്പറിൻറെ ജോലിയിലാണ് ഇദ്ദേഹം . ഫോസിലുകളിൽ നിന്ന് ലഭിച്ച ഭ്രൂണത്തിൻറെ ട്രൈസിങ്ങിലൂടെയാണ് ഇത്തരം ഒരു കണ്ടെത്തൽ . ഒപ്പം ലഭിച്ച ദിനോസർ മുട്ടകളും പഠിച്ചു . ദിനോസറുകളുടെ വംശനാശത്തിന് കാരണങ്ങളിൽ ഒന്ന് ഇതായിരിക്കാം എന്നും പഠനം പറയുന്നു . ഒരു വാൽനക്ഷത്രം ഭൂമിയിൽ പതിച്ചതാണ് ദിനോസറുകളുടെ വംശനാശത്തിന് കാരണം എന്ന് പറയപ്പെടുന്നത് . ഇത്തരം ഒരു അപകടത്തിന് ശേഷം ആറുമാസം മുട്ടവിരിയണം എന്ന കാലയളവ് ഒരു പുനരുൽപാദനം ഇല്ലതാക്കിയെന്നാണ് റിപ്പോർട്ട് .


കേന്ദ്രസർക്കാർ ബ്ലോക്ക് ചെയ്ത വെബ്സൈറ്റുകൾ സന്ദർശിച്ചാൽ മൂന്ന് വർഷം തടവുശിക്ഷ ലഭിക്കുമെന്ന തരത്തിൽ പ്രചരിക്കുന്ന വാർത്ത വ്യാജമാണ് . ബോളിവുഡ് ചിത്രം ‘ഡിഷ്യൂ’വുമായി ബന്ധപ്പെട്ട കേസിൽ മുംബൈ ഹൈക്കോടതിയുടെ ഉത്തരവ് അനുസരിച്ച് ബ്ലോക്ക് ചെയ്യപ്പെട്ട സൈറ്റുകളിൽ കാണിച്ച മുന്നറിയിപ്പ് സന്ദേശമാണ് തെറ്റിദ്ധരിക്കപ്പെട്ടത് . ഡിപ്പാർട്ട്മെന്റ് ഓഫ് ടെലികമ്മ്യൂണിക്കേഷൻറെ നിർദ്ദേശപ്രകാരം ‘ഈ യുആർഎൽ ബ്ലോക്ക് ചെയ്തിരിക്കുന്നു’ എന്ന സന്ദേശം മാത്രമായിരുന്നു നേരത്തെ ബ്ലോക്ക് ചെയ്ത യുആർഎല്ലുകളിൽ കാണിച്ചിരുന്നത് . ഇതിനു പകരം പകർപ്പവകാശ നിയമത്തിന്റെ വകുപ്പുകൾ വിശദീകരിച്ച് സന്ദേശം നൽകണമന്ന് കോടതി നിർദേശിച്ചു . എന്തുകൊണ്ടാണ് ബ്ലോക്ക് ചെയ്തിരിക്കുന്നതെന്ന് അറിയാനുള്ള അവകാശം യൂസർമാർക്കുണ്ടെന്നും കോടതി പറഞ്ഞിരുന്നു . ഇതിന്റെ ഫലമായിരുന്നു പുതിയ മുന്നറിയിപ്പ് സന്ദേശം . സർക്കാർ നിർദേശപ്രകാരമോ , കോടതി നിർദേശ പ്രകാരമോ ബ്ലോക്ക് ചെയ്യപ്പെട്ട യുആർഎൽ ആണ് ഇത് . ഈ യുആർഎൽകളിലെ വിവരങ്ങൾ കാണുന്നതും , ഡൌൺലോഡ് ചെയ്യുന്നതും , പ്രദർശിപ്പിക്കുന്നതും , പകർപ്പെടുക്കുന്നതും 1957ലെ പകർപ്പവകാശ നിയമത്തിലെ 63,63എ , 65,65എ വകുപ്പുകൾ പ്രകാരം 3 വർഷത്തെ തടവ് ശിക്ഷയും 3 ലക്ഷം രൂപ പിഴയും ലഭിക്കാവുന്ന കുറ്റകൃത്യമാണ് . ഇന്ത്യയിൽ നിലവിൽ ഡിഎൻസ് ഫിൽറ്ററിങ് വഴിയാണ് സൈറ്റുകൾ ബ്ലോക്ക് ചെയ്യുന്നത് . എന്നാൽ തേഡ് പാർട്ടി ഡിഎൻസ് സർവീസുകളിൽ ഈ ബ്ലോക്ക് എളുപ്പം മറികടക്കാൻ യൂസർമാർക്ക് സാധിക്കും . യൂസർമാരുടെ കമ്പ്യൂട്ടറുകൾക്കും സെർവറുകൾക്കും ഇടയിലുള്ള നെറ്റ്വർക്ക് സുരക്ഷിതമാക്കാൻ എച്ച്ടിടിപിഎസ് പോലുള്ള മറ്റ് വേർഡ്സ് എൻക്രിപ്ഷൻ ഉപയോഗിച്ചിട്ടുള്ള സൈറ്റുകൾക്കും സർക്കാർ ബ്ലോക്ക് എളുപ്പം തരണം ചെയ്യാം . ഈ പശ്ചാത്തലത്തിൽ ടാറ്റാ ടെലികമ്മ്യൂണിക്കേഷൻ , എയർടെൽ തുടങ്ങിയ വമ്പന്മാരുടെ സഹായത്തോടെ ഇൻറർനെറ്റ് ഗേറ്റ്വേ ലെവലിലാണ് ഇപ്പോൾ സർക്കാർ യുആർഎൽ ബ്ലോക്കുകൾ ചെയ്യപ്പെടുന്നത് .


പാർവതി പ്രധാന കഥാപാത്രത്തെ അവതരിപ്പിക്കുന്ന ചിത്രമാണ് ഉയരെ . ചിത്രത്തിന്റെ മോഷൻ പോസ്റ്റർ പുറത്തുവിട്ടു . ആസിഡ് ആക്രമണം അതിജീവിച്ച പല്ലവി എന്ന കഥാപാത്രമായാണ് പാർവതി അഭിനയിക്കുന്നത് . മനു അശോകനാണ് ചിത്രം സംവിധാനം ചെയ്യുന്നത് . ബോബി - സഞ്ജയ് ആണ് ചിത്രത്തിന്റെ തിരക്കഥ ഒരുക്കുന്നത് . ടൊവിനോ , ആസിഫ് അലി തുടങ്ങിയവരും ചിത്രത്തിൽ പ്രധാന കഥാപാത്രങ്ങളായുണ്ട് . മുകേഷ് മുരളീധരനാണ് ഛായാഗ്രഹണം നിർവഹിക്കുക . വിമാനത്തിൽ നിന്നുള്ള സംഭാഷണമാണ് മോഷൻ പോസ്റ്ററിലുള്ളത് .


ഇന്ത്യൻ പ്രീമിയർ ലീഗിൽ ഡെൽഹി ഡെയർഡെവിൾസിനെതിരേ മാൻ ഓഫ് ദ മാച്ചായ സഞ്ജു സാംസണ് നടൻ മോഹൻലാലിൻറെ അഭിനന്ദനം . ട്വിറ്ററിലാണ് മോഹലൻലാൽ അഭിനന്ദന സന്ദേശവുമായെത്തിയത് . തുടർച്ചയായ രണ്ടാം മത്സരത്തിലാണ് സഞ്ജു തകർപ്പൻ പ്രകടനം പുറത്തെടുക്കുന്നത് . ഐപിഎല്ലിൽ രാജസ്ഥാൻ റോയൽസിൻറെ താരമാണ് സഞ്ജു സാംസൺ . ഇന്നലെ ഡൽഹിക്കെതിരേ രണ്ടാം മത്സരത്തിൽ 22 പന്തിൽ 37 റൺസെടുത്തിരുന്നു . രണ്ട് വീതം സിക്സും ഫോറും അടങ്ങുന്നതായിരുന്നു സഞ്ജുവിൻറെ ഇന്നിങ്സ് . മത്സരത്തിൽ സഞ്ജുവിൻറെ ഇന്നിങ്സാണ് വലിയ തകർച്ചയിൽ നിന്ന് രാജസ്ഥാൻ റോയൽസിനെ കരക്കയറ്റിയത് . മാത്രമല്ല , രാജസ്ഥാന് വേണ്ടി ഐപിഎല്ലിൽ 1000 റൺസും സഞ്ജു പൂർത്തിയാക്കിയിരുന്നു . മത്സരത്തിൽ 10 റൺസിനായിരുന്നു രാജസ്ഥാൻ റോയൽസിൻറെ വിജയം . മഴ ഇടപ്പെട്ട മത്സരത്തിൽ ഡക്ക്വർത്ത് ലൂയിസ് നിയമ പ്രകാരമായിരുന്നു രാജസ്ഥാൻ റോയൽസിൻറെ വിജയം .